Conservation of Cantors Giant Softshell Turtle in Kerala | Indian Express Malayalam\nconservation of cantors giant softshell turtle bheeman aama kasargod ayushi jain\nവംശനാശ ഭീഷണി നേരിടുന്ന ആമഇനമായ ഭീമൻ ആമയെയും അതിന്റെ മുട്ടിയിടൽ ആവാസ വ്യവസ്ഥയെയും കേരളത്തിലെകാസർഗോഡ് കണ്ടെത്തി. ഇന്ത്യയിൽ ആദ്യമായാണ് ഭീമനാമയുടെ മുട്ടയിടൽ കേന്ദ്രം കണ്ടെത്തുന്നത്\nMay 15, 2021 12:01:10 pm\nആമയും മുയലും ഓട്ടമത്സരം നടത്തിയ കെട്ടുകഥ പോലയായിരുന്നില്ല ആമയെത്തെടിയുള്ള ആയുഷി ജെയിൻ എന്ന ഇരുപത്തിനാലുകാരിയുടെ യാത്ര. ഭീമൻ ആമയെത്തേടി ഉത്തർപ്രദേശുകാരി ആയുഷി ജെയിൻ എന്ന ഗവേഷക നടത്തിയ യാത്ര കേരളത്തെ ഒരിക്കൽ കൂടി ലോകത്തെ ജൈവ ഭൂപടത്തിൽ അടയാളപ്പെടുത്തി. കഴിഞ്ഞ ആഴ്ച മുട്ട വിരിഞ്ഞ ആമക്കുഞ്ഞുങ്ങൾ പുഴയിലേക്ക് നീന്തിയിറങ്ങുമ്പോൾ യുവ ഗവേഷകയുടെ അന്വേഷണം ഫലപ്രാപ്തിയുടെ തീരത്തേക്ക് നീന്തിയടുക്കുകായിരുന്നു. അന്വേഷണവും കണ്ടെത്തലും മാത്രമല്ല, അതിലുപരി ഒരു പ്രദേശത്തെ ബോധവൽക്കരിക്കുകയും കുറേയാളുകളെ വംശനാശം നേരിടുന്ന ആ ജീവി വർഗത്തിന്റെ സംരക്ഷകരമായി മാറ്റുകയും ചെയ്യാൻ ആ ഗവേഷകയ്ക്ക് സാധിച്ചു.\nകാസർഗോഡുകാർ പാലപ്പൂവൻ എന്ന വിളിക്കുന്ന ഈ ആമ ഏഷ്യൻ ജയന്റ് സോഫ്റ്റ്ഷെൽ ടർട്ടിൽ അഥവാ കാന്റോർസ് ജയന്റ് സോഫ്റ്റ് ഷെൽ ടർട്ടിൽ (മലയാളത്തിൽ ഭീമൻ ആമ) എന്നുമാണ് അറിയപ്പെടുന്നത്. കാസർഗോഡുകാരുടെ പാലപ്പൂവൻ ആള് ചില്ലറക്കാരനല്ല. 1972 ലെ ഇന്ത്യൻ വന്യജീവി സംരക്ഷണ നിയമത്തിലെ ഒന്നാം ഷെഡ്യൂൾ പ്രകാരം സംരക്ഷണപ്പട്ടികയിലുള്ളതാണ് ഈ ആമ. ഇത് ഐ‌യു‌സി‌എൻ റെഡ് ലിസ്റ്റിലെ വംശനാശഭീഷണി നേരിടുന്ന വിഭാഗത്തിൽ ഉൾപ്പെട്ടിട്ടുള്ള ഇനം കൂടെയാണ്. ഈ ആമയുടെ പ്രജനന കേന്ദ്രമാണ് കേരളത്തിൽ ആയുഷി കണ്ടെത്തിയത്. കേരളത്തിൽ കണ്ടെത്തിയെന്ന് മാത്രമല്ല, അതിന് സംരക്ഷിക്കുന്നതിന് പ്രാദേശിക തലത്തിൽ സംരക്ഷണ വലയം സൃഷ്ടിക്കുന്നതിനും ഈ യുവ ഗവേഷകയ്ക്ക് സാധിച്ചു. ലോകത്ത് കംബോഡിയക്ക് ശേഷം കേരളത്തിലാണ് ഈ ആമ മുട്ടയിടുന്ന സ്ഥലം കണ്ടെത്തിയത്. ഇന്ത്യയിൽ ആദ്യമായാണ് ഈ ആമ വർഗം മുട്ടിയടുന്ന സ്ഥലം കണ്ടെത്തിയതെന്ന സവിശേഷതയും ഉണ്ട്.\nആയുഷിയുടെ ആമ അന്വേഷണങ്ങൾ\nആമയോടൊത്ത് ആയുഷി നടക്കാൻ തുടങ്ങിയിട്ട് വർഷം അഞ്ചാകുന്നു. 2016ലാണ് ആമകളിൽ ആയുഷി ആകൃഷ്ടയാകുന്നത്. ഉരഗങ്ങളെയും ഉഭയജീവികളെയും പറ്റി പഠിക്കുന്ന ജന്തുശാസ്ത്രശാഖയായ ഹെർപറ്റോളജി കോഴ്‌സ് പഠിക്കുന്നതിനായി ആയുഷി ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് (ഐഐ‌എസ്‌സി) ബെംഗളൂരുവിൽ ചേർന്നു. അവിടത്തെ പഠന കാലമാണ് ആമലോകത്തേക്ക് ആയുഷിക്ക് പുതിയയൊരു വഴി തുറക്കുന്നത്. പഠനത്തിന് ശേഷം ഇന്ത്യയിലുടനീളം ആമകളെ കുറിച്ച് പഠിക്കുന്നതിനുള്ള പദ്ധതിയിട്ടു. ലക്‌നൗവിലെ ടർട്ടിൽ സർവൈവൽ അലയൻസിൽ പരിശീലനം നടത്തിയ ആയുഷിയുടെ ആമയന്വേഷണം വിശാലമായ അർത്ഥത്തിൽ തുടങ്ങുന്നത് ഇവിടെയാണ്.\nപോണ്ടിച്ചേരി സർവകലാശാലയിൽ നിന്നും ഇക്കോളജി ആൻഡ് എൻവയോൺമെന്റൽ സയൻസസിൽ ബിരുദാനന്തര ബിരുദം നേടി. 2018ൽ സുവോളജിക്കൽ സൊസൈറ്റി ഓഫ് ലണ്ടന് കീഴിൽ ആഗോളതലത്തിൽ തന്നെ വംശനാശഭീഷണി നേരിടുന്ന (എഡ്ജ്)വയെ കുറിച്ച് പഠിക്കുന്ന സംവിധാനത്തിൽ ഫെലോ ആയി തിരഞ്ഞെടുക്കപ്പെട്ടു. ബെംഗളുരൂ ഐ‌ഐ‌എസ്‌സിയിൽ ആയുഷിയുടെ മെന്റ‌ർ ആയിരുന്ന ദീപക് വീരപ്പനാണ് ഭീമൻ ആമയുടെ സംരക്ഷണത്തെക്കുറിച്ച് പഠിക്കാൻ പദ്ധതി സമർപ്പിക്കാനുള്ള നിർദ്ദേശം മുന്നോട്ട് വച്ചത്. ആ നിർദ്ദേശം സ്വീകരിച്ച ആയുഷി മുന്നോട്ട് വച്ച ഗവേഷണ രൂപരേഖയ്ക്ക് അനുമതിയും ഫെല്ലോഷിപ്പും ലഭിച്ചു. അങ്ങനെയാണ് ഈ അപൂർവയിനത്തിനായുള്ള ആയുഷിയുടെ ഗവേഷണം ആരംഭിക്കുന്നത്.\nഭീമൻ ആമയത്തേടിയുള്ള യാത്ര എത്തിയത് കേരളത്തിലാണ്. പത്ത് വർഷം മുമ്പ് 2010ൽ. വളപട്ടണം, കുറ്റ്യാടി പുഴകളിൽ ഈ ആമയെ കണ്ടെത്തിയതായി ഡോ. ജാഫർ പാലോട്ട് റിപ്പോർട്ട് ചെയ്തിരുന്നു. 2019ൽ വർക്കലയിലും ഭീമൻ ആമയെ കണ്ടതായുള്ള റിപ്പോർട്ടുകൾ ഉണ്ടായിരുന്നു. അന്വേഷണങ്ങളുടെ ഭാഗമായി കാസർഗോഡ് ജില്ലയിലെ ബോവിക്കാനത്തിന് സമീപമാണ് ആയുഷി എത്തിച്ചേർന്നത്. പയസ്വനി പുഴ ചന്ദ്രഗിരി പുഴയായി മാറുന്ന പ്രദേശങ്ങളായിരുന്നു ആയുഷി അന്വേഷണത്തിനായി തിരഞ്ഞെടുത്തത്.\n2019ലാണ് ആയുഷി കാസർഗോഡ് എത്തുന്നത്. അവിടെ താമസം തുടങ്ങി ഇരുന്നൂറിലേറെ ആളുകളുമായി സംസാരിച്ചു. അവരുടെ ഒരു ഗ്രൂപ്പ് ഉണ്ടാക്കി. ഇതിനിടയിലാണ് ആമയെ കുറിച്ചുള്ള പ്രാഥമിക വിവരങ്ങൾ ആയുഷിയെ തേടിയെത്തുന്നത്.\nകഴിഞ്ഞ 45 വർഷത്തിനിടയിൽ ഇന്ത്യയിൽ ഈ ആമയെ കുറിച്ച് അധികം രേഖകളില്ല. ശാസ്ത്രീയ റിപ്പോർട്ടുകളുടെ അടിസ്ഥാനത്തിൽ രാജ്യത്ത് 10 വ്യക്തിഗത സംഭവങ്ങൾ മാത്രമാണ് ഈ ആമയെ കണ്ടതുമായി ഇതിന് മുമ്പ് റിപ്പോർട്ട് ചെയ്തിട്ടുള്ളത്. ഇതിൽ മലയാളിയായ ജാഫർ പാലോട് എന്ന സുവോളജിസ്റ്റാണ് ഭീമൻ ആമയെ കണ്ടതായി ഏറ്റവും അവസാനം റിപ്പോർട്ട് ചെയ്തത്.\nചെമ്മനാട് പഞ്ചായത്ത് അതിർത്തി കടന്ന കാസർഗോഡ് നഗരപ്രദേശത്തേക്ക് ചന്ദ്രഗിരി പുഴയെന്നും അതുവരെ പയസ്വനി പുഴയെന്നും അറിയപ്പെടുന്ന പുഴയായിരുന്നു ആയുഷിയുടെ അന്വേഷണ തട്ടകം. ശുദ്ധജലത്തിൽ വളരുന്ന ഭീമൻ ആമയുടെ ലക്ഷണങ്ങൾ പറയുമ്പോൾ പയസ്വനി പുഴയുടെ തീരത്തുള്ള പലർക്കും ആ ആമയെ കണ്ടറിയാം. പാലപ്പൂവൻ ആണോ എന്ന സംശയമൊക്കെ ചിലർ പങ്ക് വച്ചു. അതോടെ ഗവേഷകയുടെ ബുദ്ധികൂർമ്മത്തിനായി അവിടെ തന്നെ തിരഞ്ഞു തുടങ്ങി. പയസ്വനി/ ചന്ദ്രഗിരി പുഴയിൽ ആ ആമയുണ്ടെന്ന നിഗമനത്തിലേക്ക് തന്നെ ആയുഷി എത്തി.\n2019 മെയ് മാസത്തിൽ ചന്ദ്രഗിരി പുഴുയിലെ പാണ്ടിക്കണ്ട് ഭാഗത്തുള്ള ചെക്ക് ഡാമിന് സമീപത്ത് മീൻ ചത്തു പൊങ്ങുന്നതായി കണ്ട് കേരള വനഗവേഷണ ഇൻസ്റ്റിറ്റ്യൂട്ട് ( കെ എഫ് ആർ ഐ) ഇതേ കുറിച്ച് പഠിക്കാൻ തുടങ്ങി. ആയുഷി അവരോടൊപ്പം ചേർന്നു. ആ പഠനത്തിനിടിൽ ആമയുടെ ഒരു മിന്നായ കാഴ്ച അവരുടെ കണ്ണിൽപെട്ടു. ആമയുടെ മൂഖഭാഗം വെള്ളത്തിൽ പൊങ്ങി അതേ വേഗത്തിൽ തന്നെ മുങ്ങുകയും ചെയ്തു. അവിടെ കണ്ട അസാധാരണ വലിപ്പമുള്ള ആമയുടെ ചിത്രങ്ങളും പ്രാദേശിക പത്രപ്രവർത്തകനായ ബാലകൃഷ്ണൻ 2015 ൽ എടുത്ത ചിത്രങ്ങളും ആയുഷി ഒത്തു നോക്കി. അതില് തീർച്ചയായും താൻ അന്വേഷിക്കുന്ന ആമകളുണ്ടാകുമെന്ന് ആയുഷി ഊഹിച്ചു.\nഭീമൻ ആമ പേര് സൂചിപ്പിക്കുന്നത് പോലെ തന്നെയാണ്. ഒരു മീറ്ററിൽ കൂടുതൽ (3 അടിയിൽ കൂടുതൽ) നീളത്തിൽ വളരാനും 100 കിലോഗ്രാമിൽ കൂടുതൽ ഭാരം വരെ ഇവയ്ക്ക് ഉണ്ടാകുമെന്ന് ആയുഷി ജെയിൻ പറയുന്നു.\nപിന്നെ ഒരേ സമയം പഠനവും സംരക്ഷണ പ്രവർത്തനലക്ഷ്യവുമായി മുന്നോട്ട് നീങ്ങി. സുവോളജിക്കൽ സൊസൈറ്റി ഓഫ് ലണ്ടൻ, നാഷണൽ ജിയോഗ്രാഫിക് സൊസൈറ്റി, മുഹമ്മദ് ബിൻ സായിദ് സ്പീഷീസ് കൺസർവേഷൻ ഫണ്ട്, എഡ്ജ്, വൈൽഡ് ലൈഫ് ഇൻസ്റ്റിറ്റ്യൂട്ട് ഓഫ് ഇന്ത്യ എന്നിവയുടെ പിന്തുണയോടെ ഇവയുടെ സംരക്ഷണത്തിനായി പദ്ധതി നടപ്പാക്കി. മീൻ പിടുത്തിനിടയിലും മറ്റും അബദ്ധവശാൽ കുടുങ്ങുന്ന ആമകളെ രക്ഷപ്പെടുത്താനും പുനരധിവസിപ്പിക്കാനും സുരക്ഷിതമായി പുഴയിലേക്ക് തിരികെ വിടുന്നതിനുമായി പദ്ധതി തയ്യാറാക്കി ആളെ പരിശിലീപ്പിച്ചു. ആമയെ കുറിച്ച് വിവരം നൽകുന്ന പ്രധാന വിവരദായകരുടെയും പരിശീലനം ലഭിച്ച നാട്ടുകാരുടെയും ഒരു കമ്മ്യൂണിറ്റി ശൃംഖല സൃഷ്ടിക്കുന്നതിനുള്ള പദ്ധതി നടപ്പാക്കി.\nനദിയുടെ ഇരുകരകളിലുമുള്ളവർക്ക്, ഇവിടുത്തെ മീൻപിടുത്തക്കാർക്കും കർഷകർക്കുമൊക്കെ ഈ ആമയെകുറിച്ച് അറിയാമെങ്കിലും അതിനെ സാധാരണഗതിയിൽ പഴയതു പോലെ കാണാൻ ലഭിക്കുന്നില്ലെന്ന് ആദ്യ സർവേയിൽ വ്യക്തമായി. ആളുകളെ ഇതേ കുറിച്ച് ബോധവൽക്കരിക്കാൻ ആയുഷിയുടെ നേതൃത്വത്തിൽ ആമയെ കുറിച്ചുള്ള ലഘുലേഖ, സ്റ്റിക്കർ, ബ്രോഷർ എന്നിവ പുറത്തിറക്കി. ആയുഷിയുടെ കൂടെ സഹായിയായി എത്തി, ഇന്റേണിയായി ജോലി ചെയ്ത് ശ്രീരാഗ് കൃഷ്ണൻ ലഘുലേഖയും ബ്രോഷറുമെല്ലാം മലയാളത്തിലാക്കി അച്ചടിച്ച് ആളുകൾക്കിടയിൽ വിതരണം ചെയ്തു. വനം വകുപ്പ് ഉൾപ്പടെ ഇതിന് ആയുഷിയെ സഹായിച്ചു.\nഅബ്ദുല്ല കുഞ്ഞിയും ആമയുടെ കാൽപ്പാടുകളും\nആ പ്രവർത്തനങ്ങൾക്കടിയിലാണ് ബോവിക്കാനം ബാവിക്കര മൊട്ടൽ സ്വദേശിയും കർഷകനുമായ അബ്ദുല്ല കുഞ്ഞി എന്ന അമ്പത്തിമൂന്നുകാരൻ ആയുഷിയുടെ ശ്രദ്ധയിൽപ്പെടുന്നത്. അദ്ദേഹത്തിന് ആമയെ കുറിച്ചുള്ള അറിവ് ആയുഷിയെ അദ്ദേഹത്തെ കൂടെ ഗവേഷണത്തിനൊപ്പം കൂട്ടുന്നതിന് പ്രേരിപ്പിച്ചു. കാര്യങ്ങളൊക്കെ മനസിലായപ്പോൾ താനും ആമയെ കുറിച്ചുള്ള അന്വേഷണത്തിൽ കൂടി എന്ന് അബ്ദുല്ലകുഞ്ഞിയും പറയുന്നു.\nപയസ്വനി പുഴയുടെ തീരത്ത് ഈ ആമ പണ്ടേയുണ്ട്. ചില സമയങ്ങളിൽ ചൂണ്ടിയലൊക്കെ ഇവ കുരുങ്ങിയിട്ടുള്ള സംഭവങ്ങൾ കേട്ടിട്ടുണ്ട്. ഇവിടുത്തെ മണൽ തിട്ടയിൽ ഇത് മുട്ടയിടാൻ വരുമെന്ന് അറിയാമായിരുന്നു. ഡിസംബർ ജനുവരി മാസങ്ങളിലാണ് ആമ മുട്ടയിടാൻ എത്തുന്നത്, അതിനാൽ ഇതേ കുറിച്ച് ശ്രദ്ധിച്ച് നടക്കാൻ തുടങ്ങി, അങ്ങനെ ഒരു വർഷത്തിലേറെ കഴിഞ്ഞപ്പോഴാണ് ബാവിക്കര ഡാമിന് സമീപം മണൽത്തിട്ടിയിൽ ആമ കയറിയ കാൽപ്പാട് കണ്ടത്. അപ്പോൾ തന്നെ ആയുഷിയെ താൻ അത് അറിയിച്ചുവെന്ന് അബ്ദുല്ലകുഞ്ഞി പറയുന്നു. പാലപ്പൂവൻ അഥവാ ഭീമൻ ആമയുടെ കാൽപ്പാടുകൾ, വാൽപ്പാടകളും തന്നെ അത് എന്ന് ആയുഷി തിരിച്ചറിഞ്ഞു. പിന്നെ ആമയെ കണ്ടു, മുട്ടകൾ കണ്ടു. പക്ഷേ, അപ്പോഴേക്കും ആ മുട്ടുകൾ വെള്ളത്തിനടിയാലാകാൻ തുടങ്ങി. അങ്ങനെ വനം വകുപ്പിനെ അറിയിച്ചു. അവർ വന്നു.\nവനം വകുപ്പ് ഉദ്യോഗസ്ഥരുടെ നിർദേശത്തിൽ ആ ആമമുട്ടകൾ അബ്ദുല്ലകുഞ്ഞി തന്റെ വീട്ടിലേക്ക് മാറ്റി. പയസ്വനി പുഴയുടെ തീരത്ത് കുട്ടിയാനത്ത് നിന്ന് 97 മുട്ടകളാണ് പല തവണയായി കണ്ടെത്തിയത്. ഇതിൽ നല്ലൊരു പങ്ക് മുട്ടകൾ ഡാമിലെ വെള്ളം പൊങ്ങിയതിനാൽ നശിച്ചു പോയി. ഒന്നര മീറ്റർ, രണ്ട് മീറ്റർ പൊക്കത്തിലാണ് മണൽത്തിട്ടയിൽ ഭീമനാമ മുട്ടയിടുന്നത്. എന്നാൽ ഇവിടെ നിർമ്മിച്ച ചെക്ക് ഡാമുകളിലെ വെള്ളം ഉയർന്ന് ഇതിനേക്കാൾ കൂടുതലാകുമ്പോൾ ഈ മുട്ടകൾ വെള്ളത്തിനടയിലാകും. അങ്ങനെയാണ് മുട്ട മാറ്റാൻ വനം വകുപ്പ് നിർദേശിച്ചത്. കോഴിമുട്ടയോളം വലിപ്പമുള്ളവയാണ് ഈ ആമമുട്ട.\nവീട്ടിൽ കൊണ്ടു പോയ മുട്ടകൾ, വട്ടിയിൽ മണൽ നിറച്ച് അതിൽ വിരിയുന്നതിനായി സംരക്ഷിച്ചു. പ്രത്യേകമായി ഇതിനായി മൺകൂനകൾ ഉണ്ടാക്കി. ചൂട് ലഭ്യമാക്കാനായി ഇതിനായി പ്രത്യേകം ബൾബുകൾ ഇട്ടു. മുട്ടയിൽ ഉറമ്പു കയറാതിരിക്കാനായി പ്രത്യേകം പാത്രത്തിൽ വെള്ളം നിറച്ച് അതിന് മുകളിൽ കല്ല് വച്ച് അതിന് മുകളിലാണ് വട്ടിയിൽ മണൽ നിറച്ച് മുട്ട സൂക്ഷിച്ചത്. പുഴയോരത്ത് മണ്ണിൽ മുട്ടയിട്ട സമയത്ത് ചെറിയ ഡാമുകളിൽ വെള്ളം നിറയുമ്പോൾ മുട്ട വെള്ളത്തിനടിയിലാകും അതു കൊണ്ടാണ് മുട്ടമാറ്റിയതെങ്കിലും അത് കാരണം കുറേ മുട്ടകൾ നശിച്ചിരുന്നു. അതിന് പുറമേ മിന്നലേറ്റുതും മുട്ടകൾ നശിച്ചു പോയതിന് കാരണാമാകാം എന്ന് അബ്ദുല്ലകുഞ്ഞി. ബാക്കി മുട്ടകളിൽ ആറെണ്ണം വിരിഞ്ഞു, മൂന്ന് മാസം സമയം കൊണ്ടാണ് മുട്ട വിരിഞ്ഞത്. വനം വകുപ്പ് ഉദ്യോഗസ്ഥരുടെയും ആയുഷിയുടെയും നേതൃത്വത്തിൽ അബ്ദുല്ലക്കുഞ്ഞി അവയെ പുഴയിലേക്ക് കൊണ്ട് വിട്ടു.\nമണൽ ഖനനം, അശാസ്ത്രീയമായ അണക്കെട്ട് നിർമ്മാണം, ആമയെ വേട്ടയാടൽ, ഇവയുടെ മുട്ട ഉപഭോഗം തുടങ്ങിയ വിവിധതരത്തിലുള്ള മനുഷ്യരുടെ ഇടപെടലുകൾ ഈ ജീവിവർഗത്തിന്റെ നിലനിൽപ്പിനെ ഭീഷണിയാണെന്ന് ആയുഷിയും അബ്ദുല്ലകുഞ്ഞിയും പറയുന്നു. ചൂണ്ടയിൽ കുരുങ്ങി കൊല്ലപ്പെട്ടതിനേക്കാൾ കൂടുതൽ ആമകൾ പുഴയിലുണ്ടാക്കിയിട്ടുള്ള രണ്ട് ഡാമുകൾ കാരണം മരിച്ചിട്ടുണ്ടെന്ന് അദ്ദേഹത്തിന്റെ നിഗമനം.\nപണ്ടും ഈ ആമയെ പറ്റി തങ്ങൾ കണ്ടിട്ടുണ്ട്. ഇത്രയധികം പ്രത്യേകതകളുള്ളതാണെന്ന് അറിയില്ലായിരുന്നു. ആളുകൾ ആമയുടെ പുറത്ത് ചവിട്ടുമ്പോൾ അത് അനങ്ങുകയും ആളുകൾ പാറ അനങ്ങുന്നു എന്ന് ഭയന്നിട്ടുള്ള സംഭവങ്ങളുമൊക്കെ കേട്ടിട്ടുള്ളതും അബ്ദുല്ലക്കുഞ്ഞി ഓർമ്മിച്ചെടുത്തു. ആമയുടെ മേൽതോട് കട്ടിയുള്ളതും അതിന് ചുറ്റുവട്ടം വളരെ മൃദുവുമാണ്. പലപ്പോഴും ഡാമുകളിലെ ചീർപ്പുകളിൽപ്പെട്ടാണ് ഇവയ്ക്ക് പരുക്കേൽക്കുന്നത്. അത് ഈ മൃദുവായ ഭാഗത്താവും മുറിവേൽക്കുക. അത് അധികം വൈകാതെ ചത്തുപോവുകയും ചെയ്യുമെന്ന് അദ്ദേഹം പറയുന്നു.\nകേരളത്തിലെ തന്റെ പദ്ധതിയുടെ അടുത്ത ഘട്ടമെന്ന നിലയിൽ, പ്രാദേശിക സമൂഹങ്ങൾക്കായി ബോധവൽക്കരണ ക്യാമ്പുകൾ നടത്താനും ഒടുവിൽ ഭീമൻ ആമയുടെ ദീർഘകാല സംരക്ഷണത്തിനായി അലേർട്ട് നെറ്റ്‌വർക്ക് രൂപീകരിക്കാനാവും എന്ന് ആയുഷി കരുതുന്നു. ഇവയുടെ മുട്ടയിടുന്നതുമായി ബന്ധപ്പെട്ട പ്രശ്നങ്ങൾ തിരിച്ചറിഞ്ഞ് പരിഹരിക്കുന്നതിനുള്ള പദ്ധതി അടുത്ത ഘട്ടത്തിൽ നടപ്പാക്കുമെന്ന പ്രതീക്ഷിയിലാണ് ആയുഷിയും മറ്റുള്ള സംരക്ഷണ പ്രവർത്തകരും.\nWeb Title: Conservation of cantors giant softshell turtle bheeman aama kasargod ayushi jain


ജാഗ്രത: പുടവകൊടയ്ക്കു കുളിക്കാത്ത പുരുഷോത്തമനുണ്ടോ പുലകുളിക്കുക!\nപുടവകൊടയ്ക്കു കുളിക്കാത്ത പുരുഷോത്തമനുണ്ടോ പുലകുളിക്കുക!\nപുരുഷോത്തമന് ഒരിക്കലും കുളിക്കാറേയില്ല. പണ്ടെങ്ങോ കിടാവായിരുന്നപ്പോള് പാളയില് കിടത്തി തന്നെ അമ്മ കുളിപ്പിച്ചതും പുരുഷോത്തമന് ഓര്‍മ്മയില്ല. വയലില് പണികഴിഞ്ഞ് ദേഹമാസകലം ചെളിപുരണ്ടു വരുന്ന അയാളോട് ആരെങ്കിലും ഒന്നു കുളിക്കാന് പറഞ്ഞാല് നാലഞ്ചുദിവസം കുടി പാടത്തു പണിയുണ്ടല്ലോ. അതു കഴിയട്ടെ എന്നാകും നിസംഗതയോടെ മറുപടി!\nപുരുഷോത്തമനു കല്യാണാലോചനയായി. കുളിച്ചിട്ടേ പെണ്ണുകാണാന് പോകാവൂ എന്ന് അമ്മയുടെ വാശി. ഒടുവില് സമ്മതിച്ചു. ഒരു ബക്കറ്റ് വെള്ളമെടുത്ത് തലവഴി താഴേയ്ക്കു ഒരു ഡ്രെയിനേജ് പരിപാടി! പിന്നെ ഒരു തുടയ്ക്കല്. ദോഷം പറയരുതല്ലോ. പുരുഷോത്തമന് എന്നും മുഖം കഴുകും. അരോഗദൃഢഗാത്രനും ആജാനുബാഹുവുമായ ചെക്കനെ പെണ്ണിനു നന്നേ ബോധിച്ചു. കല്യാണ നാളില് പുരുഷോത്തമനെ ഒന്നു കുളിപ്പിച്ചെടുത്ത് പ്രതിഛായ മിനുക്കാന് വീട്ടുകാരും കരക്കാരും നടത്തിയ പ്രയത്‌നമൊക്കെ പാളി. ഒടുവില് പുത്തനുടുപ്പുമിട്ട് പുരുഷോത്തമന് പുടവ കൊടുക്കാന് പോയി.\nകല്യാണം കഴിഞ്ഞു മണവാട്ടിയുമായി മടങ്ങിയെത്തിയശേഷം ചിലര് മനസില് മന്ത്രിച്ചു; ഇങ്ങിനെയും ഒരു ജന്മം! കുറേനാള് കഴിഞ്ഞ് പുരുഷോത്തമന്റെ അമ്മ നാടുനീങ്ങി. പതിനാറാം നാളില് മൂത്ത പുത്രനായ പുരുഷോത്തമന് ആചാരമനുസരിച്ച് പുലകുളിക്കേണ്ടതാണ്. പക്ഷേ ഒരു കുലുക്കവുമില്ലാതെ പുരുഷോത്തമന് പറഞ്ഞു; എനിയ്ക്ക് കുളിക്കേണ്ട! കേട്ടു നിന്നു കരപ്രമാണിയുടെ പരിഹാസം. 'പുടവ കൊടയ്ക്കു കുളിക്കാത്ത പുരുഷോത്തമനുണ്ടോ പുലകുളിക്ക് കുളിക്കുന്നു~!'\nപ്രമാണിയുടെ വാക്കുകള് ഓര്‍ത്തുപോയത് കേരളത്തിലെ കോണ്‍ഗ്രസിലെ തമ്മില് പടയ്ക്ക് തീര്‍പ്പാക്കാന് നടക്കുന്ന ചിരിച്ചു മണ്ണുകപ്പിപോകുന്ന സീനുകള്‍ക്കിടയിലെ ഷോര്‍ട്ട് ബ്രേക്കുകളാണ്. മന്ത്രിസഭാ യോഗത്തിന് മുമ്പ് മുഖ്യന്റെ സാന്നിധ്യത്തില് ആര്യാടന് - തിരുവഞ്ചൂര് വാക്പയറ്റ് കയ്യാങ്കളിയുടെ വക്കത്തേക്ക്, അവരെ പിടിച്ചു മാറ്റാന് മറ്റു കുറേ മന്ത്രിമാര്, എല്ലാം കണ്ടും കേട്ടും മൗനിബാബയായി ഉമ്മന്‍ചാണ്ടി, വിരട്ടാന് നോക്കിയാല് വിരട്ടല് പഠിപ്പിച്ചു കളയുമെന്ന് തിരുവഞ്ചൂരിനോട് ചീഫ്‌വിപ്പ് പി സി ജോര്‍ജ്, ഐ ഗ്രൂപ്പിനെതിരേ പരാതിയുമായി എ ഗ്രൂപ്പ് ഹൈക്കമാന്‍ഡിലേക്ക് ദേശാടനപക്ഷികളെപ്പോലെ പറക്കുന്ന മറ്റൊരു ചെറിയ ഇടവേള, രമേശ് ചെന്നിത്തലയുടെ പൊതുപരിപാടികള് ബഹിഷ്‌കരിച്ചുകൊണ്ട് എ ഗ്രൂപ്പിന്റെ നാടകത്തിനുള്ളിലെ നാടകം. എ ഗ്രൂപ്പിനെതിരേ കൊമ്പും കുഴലുമായി മുരളീധരന്. ആര്യാടന് തനി പിരാന്തെന്ന് ലീഗ്, പി സി ജോര്‍ജിനെ ആമത്തിലിട്ട് ചികിത്സിക്കണമെന്ന് ഡീന് കുര്യാക്കോസ്, ഹരം കൊള്ളിക്കുന്ന രംഗങ്ങളാല് രാഷ്ട്രീയ കേരളത്തെ ധന്യമാക്കുന്ന കോണ്‍ഗ്രസും കൂട്ടുകക്ഷികളും.\nസാക്ഷാല് കോണ്‍ഗ്രസ് അധ്യക്ഷ സോണിയാജിയുടെ ദര്‍ശനം കൊണ്ട് ഒററക്കെട്ടാവുമെന്ന് രമേശ് പ്രഖ്യാപിച്ചപ്പോള് ചിലതെല്ലാം നടക്കുമെന്ന് ദേവികയ്ക്ക് തോന്നിപ്പോയി. പക്ഷേ ചിലതെല്ലാം നടന്നു. കേരളത്തിലെ കോണ്‍ഗ്രസിലെ പൂതപ്പാട്ടും തെറിപ്പാട്ടും കിരാത -കത്തിവേഷങ്ങളും കണ്ട് സോണിയ ഓടിയ വഴിയില് ഇനി ഭൂമിമലയാളമുള്ള കാലത്തോളം ഒരു പുല്‍നാമ്പുപോലും കിളിര്‍ക്കില്ല!\nഇത്രയും കഴിഞ്ഞപ്പോഴാണ് പിന്നെയും രമേശിന്റെ ഭീഷണി, വീരപ്പമൊയ്‌ലിയും മുകുള്‍വാസ്‌നിക്കും വരുന്നുണ്ട്. എല്ലാം മംഗളമാകും. അതു പറഞ്ഞു തീരും മുമ്പ് പിന്നെയും കൂട്ടയടി. സോണിയ വന്നിട്ടു നടക്കാത്ത കാര്യമാണോ മൊയ്‌ലിയും മുകുളും ചേര്‍ന്ന് പരിഹരിക്കുന്നതെന്ന് കോണ്‍ഗ്രസുകാര് തമ്മില് ചോദിച്ചു. മൊയ്‌ലിയും വാസ്‌നിക്കും കൂടിയാലോചിച്ചു. നമ്മള് അവിടെ ചെന്നാല് കോണ്‍ഗ്രസുകാര് നമ്മെ ഈഞ്ചപ്പരുവമാക്കും. അതുകൊണ്ട് നമുക്ക് കേരള സന്ദര്‍ശനമേ വേണ്ട എന്ന കൂട്ടായ തീരുമാനം. ഇതെല്ലാം കണ്ടപ്പോഴാണ് 'പുടവ കൊടയ്ക്കു കുളിക്കാത്ത പുരുഷോത്തമനുണ്ടോ അമ്മയുടെ പുലകുളി കുളിക്കുന്നത്' എന്ന പണ്ടത്തെ കരപ്രമാണിയുടെ പരിഹാസം ഓര്‍ത്തുപോയത്.\nസോളാര് കേസില് മുഖ്യമന്ത്രി ഉമ്മന്‍ചാണ്ടിയെ പ്രത്യേക അന്വേഷണസംഘം ചോദ്യം ചെയ്‌തെന്നും മൊഴിയെടുത്തെന്നും അഡ്വക്കേറ്റ് ജനറല് കെ പി ദണ്ഡപാണി ഹൈക്കോടതിയെ ബോധിപ്പിച്ചെന്നു കേട്ടപാടെ മാധ്യമങ്ങള് എടുത്തുചാടി ചോദ്യം ചെയ്യല് കൊണ്ടാടിയതു കണ്ടപ്പോള് അന്തം പറിഞ്ഞുപോയി. കുളം എത്ര ആസനം കണ്ടിരിക്കുന്നു, ആസനം എത്ര കുളം കണ്ടിരിക്കുന്നുഎന്നപോലെയല്ലേയുള്ളൂ ഉമ്മന്‍ചാണ്ടിയെ ചോദ്യം ചെയ്യല്! പാമോയില് അഴിമതി, ടൈറ്റാനിയം കുംഭകോണം തുടങ്ങിയ എത്രയെത്ര ചോദ്യം ചെയ്യലുകള്. ഇനി ഫയാസിന്റെ കേസിലും ചോദ്യം ചെയ്യലിന് റെഡിയായി നില്‍പ്പാണ് മുഖ്യമന്ത്രി. ചോദ്യം ചെയ്യാന് വരുന്ന ഹേമചന്ദ്രന് ഏമാനടക്കമുള്ളവര് മുട്ടുകുത്തി നിന്ന് മുട്ടിപ്പായി പ്രാര്‍ഥിക്കുന്ന ശൈലിയിലോ അള്‍ത്താരമുന്നില് കുര്‍ബാന കൈക്കൊള്ളുന്നതു പോലെയോ ഉമ്മന്‍ചാണ്ടിയെ ഭയഭക്ത്യാദര പുരസരം ചോദ്യം ചെയ്തപ്പോള് മൊഴി നല്‍കലില് ഒരു 'ചാണ്ടിയന് യുഗ'വും പിറന്നു!\nഭരണ - രാഷ്ട്രീയവും ക്രിമിനലുകളും അരങ്ങു വാഴുന്നതിനിടയില് അമ്പലങ്ങള് കേന്ദ്രീകരിച്ചു നടക്കുന്ന ചില വര്‍ഗസമരങ്ങളെക്കുറിച്ചുള്ള വാര്‍ത്തകളും നമ്മെ ആവേശം കൊള്ളിക്കുന്നു. മലബാര് ദേവസ്വത്തിന്റെ കീഴിലുള്ള പാലക്കാട് ജില്ലയിലെ അമ്പലങ്ങളിലെ വെളിച്ചപ്പാടുകള് വാളും ചിലമ്പുമായി ജീവന്മരണ സമരത്തിനിറങ്ങുന്നു. ദേവസ്വം ബോര്‍ഡ് നിലവില് വന്നിട്ട് ഇക്കഴിഞ്ഞ ഗാന്ധിജയന്തി ദിനത്തില് നാലുവര്‍ഷമായി. പക്ഷേ ഇതുവരെ വെളിച്ചപ്പാടുകളുടെ ശമ്പളവര്‍ധനയെക്കുറിച്ച് മിണ്ടാട്ടമില്ല. അങ്ങനെ സമരമെങ്കില് സമരം തന്നെ എന്ന മട്ടിലാണ് വെളിച്ചപ്പാടുകളുടെ പുറപ്പാട്. എങ്കിലും ഒരപേക്ഷയുണ്ട്. നിര്‍മ്മാല്യം സിനിമയിലെ വെളിച്ചപ്പാടായ പി ജെ ആന്റണി ചെയ്ത മട്ടില് സമരം മൂക്കുമ്പോള് നെറ്റിയില് വാള് പ്രയോഗം നടത്തുന്ന സാഹസമൊന്നും കാട്ടിക്കളയരുതേ!\nസ്ത്രീശാക്തീകരണം കാണണമെങ്കില് നമ്മുടെ മലയാളി മങ്കമാര് കര്‍ണാടകയിലെ ഗോകര്‍ണേശ്വരത്തേക്ക് ചെല്ലുക, പൂജാകര്‍മ്മങ്ങള് ബ്രാഹ്മണരുടേയും പുരുഷന്മാരുടേയും കുത്തകയല്ലെന്ന് പ്രഖ്യാപിച്ച പെണ്ണുകള് നടത്തി വന്ന പ്രക്ഷോഭത്തിന് പരിസമാപ്തി. രണ്ടു പെണ്ണുകള് ഈ മാസം ആദ്യം ക്ഷേത്രത്തിലെ പൂജാരിമാരായി ചുമതലയേറ്റു. വാദ്യഘോഷങ്ങളോടെ അവരെ വരവേറ്റ് ശ്രീകോവിലിലേയ്ക്കും ശ്രീലകത്തേയ്ക്കും ആനയിക്കുന്നത് ഒന്നു കാണേണ്ടതായിരുന്നു. 'ബ്രഹ്മജ്ഞാനേഷു ബ്രാഹ്മണ' എന്നും 'നഃസ്ത്രീ സ്വാതന്ത്ര്യമര്‍ഹതി' എന്നും പറഞ്ഞവരോട് പോകാന് പറ.\nഅതേസമയം രാജസ്ഥാനിലെ ക്ഷേത്രങ്ങളില് പൂജാരിണികള്‍ക്ക് വന് ഡിമാന്‍ഡ് എന്ന വാര്‍ത്തയും പൊട്ടിവീഴുന്നു. ആകെ പെണ്ണുങ്ങളായ പൂജാരികളുടെ ഒരു പൂക്കാലം!\nകുറേ വര്‍ഷങ്ങള്‍ക്ക് മുമ്പ് പുനലൂര് മദ്യദുരന്തത്തില് മരിച്ചവരിലൊരാള് ഒരു ജ്യോത്സ്യനായിരുന്നു. പട്ടണത്തില് വഴിവക്കില് കുഴിച്ചിട്ട വര്‍ണകുടയ്ക്ക് കീഴിലിരുന്നു നക്ഷത്രങ്ങളെയും സാക്ഷിയാക്കി നാട്ടാരുടെ ഫലം പറയും. ഇടയ്ക്കിടെ സഞ്ചിച്ചാരായം മോന്തും. ഒരുനാള് അകത്താക്കിയതു വിഷമദ്യം. മാലോകരുടെ ഭാവി പ്രവചിച്ച ജ്യോത്സ്യന് തന്റെ ഭാവി പ്രവചിക്കാനാവാതെ വിഷച്ചാരായമടിച്ചു വടിയായി!\nറാഞ്ചിയില് ബിര്‍സാമുണ്ടാ സെന്‍ട്രല് ജയിലില് മൂട്ട കടിയേറ്റും ഗോതമ്പുണ്ട തിന്നും അഴികളെണ്ണുന്ന മുന് ബിഹാര് മുഖ്യമന്ത്രിയും മുന്‍കേന്ദ്ര റയില്‍മന്ത്രിയുമായ ലാലുപ്രസാദ് യാദവിന്റെ ദയനീയാവസ്ഥ കേട്ടപ്പോള് പുനലൂരിലെ പരലോക പ്രാപ്തനായ ജ്യോത്സ്യനെ ഓര്‍ത്തുപോയെന്നു മാത്രം. പുള്ളിക്കാരന് രാഷ്ട്രമീമാംസയില് ബിരുദാനന്തര ബിരുദമുണ്ടെന്നാണ് കേള്‍വി. റയില്‍വേ മന്ത്രിയായിരുന്നപ്പോള് മാനേജ്‌മെന്റ് വിദഗ്ധന് എന്ന ബഹുമതിയും ചാര്‍ത്തിക്കിട്ടി. ഹാവാര്‍ഡ് സര്‍വകലാശാലയില് ചെന്ന് സ്വയം അവരോധിത മാനേജ്‌മെന്റ് വിദഗ്ധനായി ക്ലാസെടുത്തുകളഞ്ഞു.\nഇപ്പോള് അദ്ദേഹം സഹജയില് പുള്ളികള്‍ക്ക് രാഷ്ട്രമീമാംസയിലും മാനേജ്‌മെന്റിലും ക്ലാസെടുക്കാന് പോകുന്നു. ഒരാളിന് ഒരുദിവസം 25 രൂപയേ ഫീസുള്ളൂ. താന് പഠിച്ച ഈ വിഷയങ്ങള് ജീവിതത്തില് പകര്‍ത്തിയിരുന്നുവെങ്കില് ഇപ്പോള് ഈ മൂട്ടകടി കൊള്ളേണ്ടിവരുമായിരുന്നോ! പക്ഷേ ലാലു പണ്ട് പഠിച്ചത് കുരാഷ്ട്രമീമാംസയും മിസ്മാനേജുമെന്റുമെന്ന് ശത്രുക്കള് പറയുന്നു. സഹപുള്ളികളെ കൊടുംക്രിമിനലുകളാക്കാനാണ് ലാലുവിന്റെ വിദ്യാഭ്യാസ പദ്ധതി ലക്ഷ്യമിടുന്നതെന്ന് മറ്റൊരു കൂട്ടര്, എന്തു പറയാന്! 'ഒന്നിന്നുമില്ലനില ഉന്നതമായ കുന്നും എന്നല്ല ആഴിയുമൊരിക്കല് നശിച്ചുപോകാം' എന്നല്ലേ പ്രമാണം!\najith October 17, 2013 at 2:20 PM\nഒന്നിന്നുമില്ലനില ഉന്നതമായ കുന്നും എന്നല്ല ആഴിയുമൊരിക്കല് നശിച്ചുപോകാം\nബഷീര് പി.ബി.വെള്ളറക്കാട് October 17, 2013 at 3:28 PM\n>>മാലോകരുടെ ഭാവി പ്രവചിച്ച ജ്യോത്സ്യന് തന്റെ ഭാവി പ്രവചിക്കാനാവാതെ വിഷച്ചാരായമടിച്ചു വടിയായി! << :)


Attack |മുടി നീട്ടിവളര്‍ത്തിയതിന് ശകാരം; അധ്യാപകനെ ബിയര് കുപ്പി പൊട്ടിച്ച് കുത്താന് ശ്രമിച്ച് പ്ലസ്ടു വിദ്യാര്‍ത്ഥി | plus two student arrested for attacking teacher with beer bottle in tamil nadu – News18 Malayalam\nAttack |മുടി നീട്ടിവളര്‍ത്തിയതിന് ശകാരം; അധ്യാപകനെ ബിയര് കുപ്പി പൊട്ടിച്ച് കുത്താന് ശ്രമിച്ച് പ്ലസ്ടു വിദ്യാര്‍ത്ഥി\nഞാന് മാത്രമല്ലല്ലോ മുടി നീട്ടി വളര്‍ത്തിയത് എന്ന് ചോദിച്ചായിരുന്നു വിദ്യാര്‍ത്ഥിയുടെ ആക്രമണം.\nLast Updated : March 29, 2022, 18:25 IST\nസേലത്ത് പ്രധാനധ്യാപകനെ ബിയര് കുപ്പി (beer bottle) കൊണ്ട് ആക്രമിക്കാന് ശ്രമിച്ച പ്ലസ്ടു വിദ്യാര്‍ത്ഥി (plus-two student) അറസ്റ്റില്. തമിഴ്‌നാട്ടിലെ സേലം ആത്തൂരിലാണ് സംഭവം. വിദ്യാര്‍ത്ഥി മുടി വെട്ടാതെ ക്ലാസില് വന്നതാണ് പ്രശ്‌നങ്ങളുടെ തുടക്കം.\nസംഭവം ഇങ്ങനെ: വിദ്യാര്‍ത്ഥിയെ ഓഫീസ് മുറിയിലേക്ക് വിളിച്ച പ്രധാനധ്യാപകന്, മുടി നീട്ടി വളര്‍ത്തിയ നിലയില് ഇനി സ്‌കൂളില് വരാന് പാടില്ലെന്ന് നിര്‍ദേശിച്ചു. ഇതില് പ്രകോപിതനായ വിദ്യാര്‍ത്ഥി പ്രധാനാധ്യാപകനോട് കയര്‍ത്ത് സംസാരിക്കുകയും മേശയില് ഇരുന്ന ഫയലുകള് വലിച്ചെറിയുകയും ചെയ്തു. ബഹളം കേട്ട് ഓടിയെത്തിയ മറ്റ് ജീവനക്കാര് വിദ്യാര്‍ത്ഥിയെ പിടിച്ചുമാറ്റി.\nശേഷം വിദ്യാര്‍ത്ഥിയോട് മാതാപിതാക്കളെ വിളിച്ചുകൊണ്ടുവരാന് ആവശ്യപ്പെട്ടു. പിന്നീട് മാതാപിതാക്കളുമായി സ്‌കൂളിലെത്തിയപ്പോള് അവരോട് മകന്റെ കാര്യം പ്രധാനാധ്യാപകന് വിവരിച്ചു. തന്റെ കുറ്റങ്ങള് അധ്യാപകന് പറയുന്നത് കേട്ട് കൊണ്ടിരുന്ന വിദ്യാര്‍ത്ഥി പെട്ടെന്ന് തന്നെ പൊട്ടിത്തെറിച്ചു. ഈ സമയം ബാഗില് ഒളിപ്പിച്ച ഒഴിഞ്ഞ ബിയര് കുപ്പി പുറത്തെടുത്ത് പൊട്ടിച്ച ശേഷം അധ്യാപകനെ കുത്താന് ശ്രമിക്കുകയായിരുന്നു.\nഞാന് മാത്രമല്ലല്ലോ മുടി നീട്ടി വളര്‍ത്തിയത് എന്ന് അലറിക്കൊണ്ട് ചോദിച്ചായിരുന്നു വിദ്യാര്‍ത്ഥിയുടെ ആക്രമണം. സംഭവത്തിന്റെ സിസിടിവി ദൃശ്യങ്ങള് പുറത്തായതോടെ വിദ്യാര്‍ഥിക്കെതിരെ പോലീസ് കേസെടുത്തു.\nBeer | ബിയർ മോഷ്ടിച്ച് പണിമുടക്ക് ദിവസം 400 രൂപയ്ക്ക് മറിച്ച് വിറ്റു; വെയർഹൗസ് സെക്യൂരിറ്റി ജീവനക്കാരൻ പിടിയിൽ\nകോട്ടയം അയർക്കുന്നത്ത് ബിവറേജസിന്റെ വെയർ ഹൗസിൽ നിന്നും മോഷ്ടിച്ച ബിയർ ദേശീയ പണിമുടക്ക് ദിവസം 400 രൂപയ്ക്ക് മറിച്ച് വിറ്റ സെക്യൂരിറ്റി ജീവനക്കാരൻ പിടിയിൽ. അയർക്കുന്നം വെയർഹൗസിലെ സെക്യൂരിറ്റി ജീവനക്കാരൻ പുന്നത്തുറ കല്ലുവെട്ട്കുഴിയിൽ ബൈജു (50) വിനെയാണ് എക്സൈസ് സംഘം അറസ്റ്റ് ചെയ്തത്.\nകോട്ടയം എക്സൈസ് ഡെപ്യൂട്ടി കമ്മീഷണർ ടി എ അശോക് കുമാറിന്റെ നിർദേശാനുസരണം പാമ്പാടി എക്സൈസ് റേഞ്ച് ടീം കുരുമ്പാട്ട് കവല ഭാഗത്ത് നടത്തിയ പരിശോധനയിലാണ് പ്രതിയെ പിടികൂടിയത്. അയർക്കുന്നം ബിവറേജ് വെയർ ഹൗസിലെ ചുമട്ട് തൊഴിലാളിയായിരുന്നു പ്രതി. ജോലിയ്ക്ക് ശേഷം മടങ്ങിയിരുന്ന പ്രതി ജീവനക്കാർ അടക്കമുള്ളവർ അറിയാതെ ബിയർ കുപ്പികൾ കടത്തിക്കൊണ്ട് വരികയായിരുന്നു.\nനികുതി അടയ്ക്കാത്തതും സെക്യൂരിറ്റി ലേബലില്ലാത്തതും നമ്പർ പതിക്കാത്തതുമായ ബിയർ കുപ്പികളാണ് ഇയാൾ എടുത്ത് കൊണ്ട് വന്നിരുന്നത്. പൊതുപണിമുടക്ക് ദിവസം ആവശ്യക്കാർക്ക് 400 രൂപ നിരക്കിലാണ് മദ്യം വിൽപന നടത്തിയിരുന്നത്. ഇയാളുടെ മദ്യ വിൽപന സംബന്ധിച്ച് എക്സൈസിന് വിവരം ലഭിക്കുകയായിരുന്നു.\nപാമ്പാടി എക്സൈസ് ഇൻസ്പെക്ടർ പി കെ സതീഷ് , അസി. എക്സൈസ് ഇൻസ്പെക്ടർ ഫിലിപ്പ് തോമസ്, പ്രിവന്റീവ് ഓഫീസർമാരായ ജെക്സി ജോസഫ്, രഞ്ജിത്ത് കെ നന്ത്യാട്ട് , പി വി ബിജു, പാമ്പാടി സിവിൽ എക്സൈസ് ഓഫീസർ എം എച്ച് ഷെഫീഖ്, പ്രവീൺ കുമാർ, വനിതാ സിവിൽ എക്സൈസ് ഓഫീസർ ശ്രീജ എന്നിവരുടെ നേതൃത്വത്തിലാണ് പരിശോധന നടത്തി പ്രതിയെ പിടികൂടിയത്.\nFirst published: March 29, 2022, 18:23 IST


Gulf News|ഒമാന് ഭരണാധികാരിയും ഖത്തര് അമീറും ചര്‍ച്ച നടത്തി | Oman Sultan holds talks with Emir of Qatar\nGulf News|ഒമാന് ഭരണാധികാരിയും ഖത്തര് അമീറും ചര്‍ച്ച നടത്തി\nഇന്നും നാളെയുമാണ് ഒമാന് ഭരണാധികാരിയുടെ ഖത്തര് സന്ദര്‍ശനം. ഒമാനും ഖത്തറും തമ്മിലുള്ള ഉഭയകക്ഷി ബന്ധം ശക്തമാക്കുന്നതിന്റെ ഭാഗമായാണ് സന്ദര്‍ശനം.\nദോഹ: ഒമാന് ഭരണാധികാരി(Oman ruler) സുല്‍ത്താന് ഹൈതം ബിന് താരികിന്റെ( Haitham bin Tarik) ഔദ്യോഗിക ഖത്തര് സന്ദര്‍ശനം ആരംഭിച്ചു. ദോഹയിലെത്തിയ ഒമാന് ഭരണാധികാരിയെ ഖത്തര് അമീര് (Emir of Qatar)ശൈഖ് തമീം ബിന് ഹമദ് അല്‍ഥാനി (Sheikh Tamim bin Hamad Al Thani)സ്വീകരിച്ചു. ഇരു നേതാക്കളും ചര്‍ച്ച നടത്തി.\nഇന്നും നാളെയുമാണ് ഒമാന് ഭരണാധികാരിയുടെ ഖത്തര് സന്ദര്‍ശനം. ഒമാനും ഖത്തറും തമ്മിലുള്ള ഉഭയകക്ഷി ബന്ധം ശക്തമാക്കുന്നതിന്റെ ഭാഗമായാണ് സന്ദര്‍ശനം. വിവിധ മേഖലകളില് ഇരു രാജ്യങ്ങള്‍ക്കുമിടയിലെ സഹകരണം ശക്തിപ്പെടുത്തുന്നത് ചര്‍ച്ചയാകും. വിവിധ സഹകരണ കരാറുകളിലും ഇരുരാജ്യങ്ങളും ഒപ്പുവെക്കും. വിവിധ മന്ത്രിമാര്, ഉന്നത ഉദ്യോഗസ്ഥര്, ഖത്തറിലെ ഒമാന് അംബാസഡര് എന്നിവരും സുല്‍ത്താനെ അനുഗമിക്കുന്നുണ്ട്.\nFarmers : കേസുകൾ ഉടൻ പിൻവലിക്കാമെന്ന് കേന്ദ്രം, സമരം പിൻവലിക്കുമോ? നിർണായക യോഗം ഉടൻ


വാട്ട്സ്ആപ്പില് ടൈപ്പ് ചെയ്യാതെ എങ്ങനെ ടെക്സ്റ്റ് മെസേജ് അയക്കാം; എളുപ്പ വഴി ഇങ്ങനെ\nHomewhatsappവാട്ട്സ്ആപ്പില് ടൈപ്പ് ചെയ്യാതെ എങ്ങനെ ടെക്സ്റ്റ് മെസേജ് അയക്കാം; എളുപ്പ വഴി ഇങ്ങനെ\nഘട്ടം 1: ആദ്യം, 'ഹേയ് ഗൂഗിള്' അല്ലെങ്കില് 'ഓകെ ഗൂഗിള്' എന്ന് പറയുക. അങ്ങനെ ചെയ്യാന് കഴിയുന്നില്ലെങ്കില് സ്മാര്‍ട്ട്‌ഫോണില് ഗൂഗിള് അസിസ്റ്റന്റ് ആപ്പ് ഇന്‍സ്റ്റാള് ചെയ്യണം. ആന്‍ഡ്രോയിഡ് ഫോണിലോ ടാബ്‌ലെറ്റിലോ, ഗൂഗിള് അസിസ്റ്റന്റ് സജീവമാക്കുന്നതിന് ഹോം ബട്ടണ് അമര്‍ത്തിപ്പിടിച്ചാല് മതി.\nഘട്ടം 2: ഇന്‍സ്റ്റാള് ചെയ്തുകഴിഞ്ഞാല്, 'ഓപ്പണ്' ബട്ടണില് ടാപ്പുചെയ്ത് 'ഹേയ് ഗൂഗിള്' എന്ന് പറയുക.\nഘട്ടം 5: വെര്‍ച്വല് അസിസ്റ്റന്റ് സന്ദേശം ടൈപ്പ് ചെയ്ത് കാണിക്കും. സന്ദേശം അയയ്ക്കാന് തയ്യാറാണെന്ന് അസിസ്റ്റന്റ് പറയും. ശേഷം, 'ശരി, അയയ്ക്കുക' എന്ന് പറയേണ്ടതുണ്ട്. അപ്പോള് നിങ്ങളുടെ സന്ദേശം കൈമാറും.


പീഡനം നടന്നതായി കന്യാസ്്ത്രീയെ വൈദ്യപരിശോധന നടത്തിയ ഡോക്ടറും അന്വേഷണ സംഘത്തിന് മൊഴി നല്‍കിയിരുന്നു. കൂടാതെ മഠത്തിലെ സന്ദര്‍ശക ഡയറിയിലും ബിഷപ് താമസിച്ചതിന് തെളിവുണ്ട്. ഈ കാലയളവില് പരാതിക്കാരോടപ്പം മഠത്തിലുണ്ടായിരുന്ന കന്യാസ്ത്രീകളുടെ മൊഴിയും ബിഷപ്പിന് എതിരെയായിരുന്നു.\nകുറവിലങ്ങാട്: കന്യാസ്ത്രീയുടെ പീഡന പരാതിയില് പോലീസിന് ശക്തമായ തെളിവുകള് ലഭിച്ചതോടെ അന്വേഷണസംഘം ജലന്ധര് ബിഷപ്പ് ഫ്രാങ്കോ മുളയ്ക്കലിനെ അറസ്റ്റ് ചെയ്യാന് നീക്കം തുടങ്ങി. വിദേശ രാജ്യങ്ങളില് ഉന്നത ബന്ധങ്ങളുള്ള ബിഷപ് രാജ്യം വിട്ട് പോകാതെയിരിക്കാന് വിമാനത്താവളങ്ങളില് ജാഗ്രത നിര്‍ദേശം പുറപ്പെടുവിക്കണമെന്ന് ആവശ്യപ്പെട്ട് പോലീസ് വ്യോമയാന മന്ത്രാലയത്തിന് കത്ത് നല്‍കി. ബിഷപ് വത്തിക്കാനിലേക്ക് രക്ഷപ്പെടാന് ശ്രമിക്കുന്നുണ്ടെന്നാണ് സൂചന.\nവൈക്കം ഡിവൈഎസ്പി കെ.സുഭാഷിന്റെ നേതൃത്വത്തിലുള്ള സംഘം കോട്ടയം എസ്പിക്ക് അന്വേഷണറിപ്പോര്‍ട്ട് കൈമാറി. എസ്പിയുടെ നേതൃത്വത്തില് ഡിജിപി അടക്കമുള്ളവരുമായി ഉടന് കൂടിക്കാഴ്ച നടത്തും. തുടര്‍ന്ന് ബിഷപ്പിനെ ജലന്ധറില് എത്തി അറസ്റ്റ് ചെയ്യും. കുറവിലങ്ങാട് കോണ്‍വെന്റിലെത്തിയ ദേശീയ വനിതാ കമ്മീഷന് അധ്യക്ഷ രേഖാ ശര്‍മ്മ കേരള- പഞ്ചാബ് ഡിജിപി മാര്‍ക്ക് കേസ് അന്വേഷണം ഉടന് പൂര്‍ത്തിയാക്കാന് നിര്‍ദേശം നല്‍കിയിരുന്നു.\nഇതിന്റെ അടിസ്ഥാനത്തിലാണ് അന്വേഷണസംഘം മൊഴിയെടുപ്പുകള് പൂര്‍ത്തീകരിച്ച് അന്വേഷണ റിപ്പോര്‍ട്ട് കൈമാറിയത്. രണ്ട് ദിവസത്തിനുള്ളില് പോലീസ് ജലന്ധറിലേക്ക് പോകുമെന്നാണ് വിവരം. ബിഷപ്പിനെ ചോദ്യം ചെയ്യാന് പഞ്ചാബ് പോലീസിന്റെ സഹായവും തേടിയിട്ടുണ്ട്.\nപീഡനം നടന്നതായി കന്യാസ്്ത്രീയെ വൈദ്യപരിശോധന നടത്തിയ ഡോക്ടറും അന്വേഷണ സംഘത്തിന് മൊഴി നല്‍കിയിരുന്നു. കൂടാതെ മഠത്തിലെ സന്ദര്‍ശക ഡയറിയിലും ബിഷപ് താമസിച്ചതിന് തെളിവുണ്ട്. ഈ കാലയളവില് പരാതിക്കാരോടപ്പം മഠത്തിലുണ്ടായിരുന്ന കന്യാസ്ത്രീകളുടെ മൊഴിയും ബിഷപ്പിന് എതിരെയായിരുന്നു. അതേ സമയം കന്യാസ്ത്രീക്കെതിരെയും ബന്ധുക്കള്‍ക്കെതിരെയും ബിഷപ്പ് നല്‍കിയ പരാതി വ്യാജമായിരുന്നുവെന്ന് അന്വേഷണസംഘത്തിന്റെ പരിശോധനയില് തെളിഞ്ഞിട്ടുണ്ട്.\nകന്യാസ്ത്രീയുടെ പരാതിയില് പറയുന്ന ദിവസങ്ങളില് ബിഷപ് കുറവിലങ്ങാടിന് പുറത്ത് താമസിച്ചിട്ടുണ്ടോയെന്ന് പരിശോധിക്കും. ഇതിന്റെ ഭാഗമായി ജലന്ധര് രൂപതയുടെ കീഴില് പ്രവര്‍ത്തിക്കുന്ന കണ്ണൂരിലെ മഠത്തിലെത്തി തെളിവെടുക്കാനും അന്വേഷണ സംഘം തീരുമാനിച്ചിട്ടുണ്ട്.


Brian Lara admitted Mumbai hospital due to chest pain - Malayalam MyKhel\n» വെസ്റ്റിന്‍ഡീസ് ഇതിഹാസം ബ്രയാന് ലാറയെ മുംബൈയിലെ ആശുപത്രിയില് പ്രവേശിപ്പിച്ചു\nവെസ്റ്റിന്‍ഡീസ് ഇതിഹാസം ബ്രയാന് ലാറയെ മുംബൈയിലെ ആശുപത്രിയില് പ്രവേശിപ്പിച്ചു\nUpdated: Tuesday, June 25, 2019, 17:15 [IST]\nമുംബൈ: വെസ്റ്റിന്‍ഡീസ് ക്രിക്കറ്റ് ഇതിഹാസതാരം ബ്രയാന് ലാറ ആശുപത്രിയില്. ലോകകപ്പിനിടെ ക്രിക്കറ്റില് ചാനലില് പരിപാടിക്കായി ഇന്ത്യയിലെത്തിയ ലാറയെ നെഞ്ചുവേദനയെ തുടര്‍ന്ന് മുംബൈയിലെ ഗ്ലോബല് ആശുപത്രിയിലാണ് പ്രവേശിപ്പിച്ചിരിക്കുന്നത്. ലാറയുടെ ആരോഗ്യസ്ഥിതിയെക്കുറിച്ച് ആശുപത്രി അധികൃതര് ഉടന് റിപ്പോര്‍ട്ട് പുറത്തുവിടും. സ്‌പോര്‍ട്‌സ് നെറ്റ്‌വര്‍ക്കിനായാണ് ലാറ ക്രിക്കറ്റ് വിശകലനം നടത്തുന്നത്.\nമെയില് അമ്പത് വയസ് തികഞ്ഞ ലാറ ക്രിക്കറ്റ് ചരിത്രത്തിലെ എക്കാലത്തെയും മികച്ച ബാറ്റ്‌സ്മാന്മാരില് ഒരാളായാണ് വിലയിരുത്തപ്പെടുന്നത്. ടെസ്റ്റ് ക്രിക്കറ്റില് 400 റണ്‍സെടുത്ത ഒരേയൊരു ബാറ്റ്‌സ്മാന് ആണ് ലാറ. 1990 മുതല് 2007 വരെ അന്താരാഷ്ട്ര ക്രിക്കറ്റില് സജീവമായിരുന്ന താരം സച്ചിന് ടെണ്ടുല്‍ക്കറുടെ സമകാലികനുമായിരുന്നു.\nവെസ്റ്റിന്‍ഡീസിനായി 131 ടെസ്റ്റ് മത്സരങ്ങളും 299 ഏകദിന മത്സരങ്ങളും കളിച്ചു. ടെസ്റ്റില് നിന്നും 34 സെഞ്ച്വറിയും 48 അര്‍ധസെഞ്ച്വറിയും ഉള്‍പ്പെടെ 11953 റണ്‍സും ഏകദിനത്തില്‍നിന്നായി 19 സെഞ്ച്വറിയും 63 അര്‍ധസെഞ്ച്വറിയുമായി 10405 റണ്‍സും നേടിയിട്ടുണ്ട്. സച്ചിനെ പോലെ ഓസ്‌ട്രേലിയയ്‌ക്കെതിരെ മികച്ച പ്രകടനം നടത്തിയ താരമാണ് ലാറ. ഓസീസിനെതിരെ 31 ടെസ്റ്റില് നിന്നും 2856 റണ്‍സ് നേടി.9സെഞ്ച്വറിയും 11 അര്‍ധശതവും ഓസ്‌ട്രേലിയയ്‌ക്കെതിരെ ടേിയിട്ടുണ്ട്.\n5 hrs ago IPL 2020: അബുദാബിയിലെ കിങ്‌സ് രാജസ്ഥാനും പഞ്ചാബും! - മറ്റു കണക്കുകള് നോക്കാം\n6 hrs ago 37 പന്തില് സെഞ്ച്വറി, അഫ്രീഡി ഉപയോഗിച്ചത് സച്ചിന്റെ ബാറ്റ്! വെളിപ്പെടുത്തി മുന് ടീമംഗം\n7 hrs ago പ്രായത്തട്ടിപ്പും വ്യാജ രേഖ ചമയ്ക്കലും ഇനി നടക്കില്ല; പുതിയ പദ്ധതികള് തയ്യാറാക്കി ബിസിസിഐ\nNews ജമ്മു കശ്മീരിൽ സൈനികനെ കാണാതായി, ഭീകരർ തട്ടിക്കൊണ്ട് പോയതെന്ന് സംശയം, തിരച്ചിൽ ശക്തമാക്കി സൈന്യം!\nRead more about: brian lara mumbai hospital west indies ബ്രയാന് ലാറ വെസ്റ്റിന്‍ഡീസ് മുംബൈ\nStory first published: Tuesday, June 25, 2019, 17:11 [IST]


ആഫ്രിക്കന് കരുത്തില് പകച്ച് അര്‍ജന്റീന; സൗഹൃദ മത്സരത്തില് നൈജീരിയക്കെതിരെ അര്‍ജന്റീനയ്ക്ക് തോല്‍വി\nWednesday 15th November 2017 12:58am\nതിരുവനന്തപുരം: ഗതാഗത മന്ത്രി തോമസ് ചാണ്ടിക്കെതിരെ തലസ്ഥാനത്ത് യൂത്ത് കോണ്‍ഗ്രസിന്റെ പ്രതിഷേധം. രാത്രി വൈകി വിമാനമാര്‍ഗം തലസ്ഥാനത്തെത്തിയ തോമസ് ചാണ്ടിയുടെ വാഹനം തടഞ്ഞ യൂത്ത് കോണ്‍ഗ്രസ് പ്രവര്‍ത്തകര് കരിങ്കൊടി കാണിക്കുകയായിരുന്നു.\nമന്ത്രി ഔദ്യോഗിക വസതിയിലേക്ക് പോകുന്നതിനിടെയായിരുന്നു പ്രവര്‍ത്തകരുടെ പ്രതിഷേധം. എന്നാല് പോലീസ് ഇടപെട്ട് യൂത്ത് കോണ്‍ഗ്രസ് പ്രവര്‍ത്തകരെ പിന്തിരിപ്പിച്ചു.\nAlso Read:മടിയില് കനമുള്ളവന് കൈയേറ്റം സാധൂകരിക്കുമെന്ന് വി.എസ്\nമന്ത്രിക്കെതിരെ പ്രതിഷേധം ഉയരുമെന്ന രഹസ്യ വിവരത്തിന്റെ അടിസ്ഥാനത്തില് തലസ്ഥാന നഗരത്തിന്റെ വിവിധ ഭാഗങ്ങളില് പോലീസിനെ വിന്യസിച്ചിരുന്നു. പോലീസിന്റെ കണ്ണുവെട്ടിച്ച് വിവിധ സ്ഥലങ്ങളില് നിലയുറപ്പിച്ച പ്രവര്‍ത്തകരാണ് കരിങ്കൊടി പ്രതിഷേധവുമായി വന്നത്.\nപ്രതിഷേധവുമായി എത്തിയ യൂത്ത് കോണ്‍ഗ്രസ് പ്രവര്‍ത്തകരെ പോലീസ് അറസ്റ്റുചെയ്ത് നീക്കി. വീണ്ടും പ്രതിഷേധ പ്രകടനങ്ങള് അരങ്ങേറാനുള്ള സാധ്യത കണക്കിലെടുത്ത് ശക്തമായ സുരക്ഷാ സംവിധാനമാണ് മന്ത്രിയുടെ വസതിക്കുമുന്നില് ഏര്‍പ്പെടുത്തിയിട്ടുള്ളത്.\nനേരത്തെ മന്ത്രിക്കുവേണ്ടി വാദിക്കാനെത്തിയ കോണ്‍ഗ്രസ് എം.പി വിവേക് തന്‍ഖക്കെതിരെയും യൂത്ത് കോണ്‍ഗ്രസ് കരിങ്കൊടി കാണിച്ചിരുന്നു.


ഓടിക്കൊണ്ടിരിക്കുന്ന കാറില് ഇടിമിന്നലേറ്റാല്...! അത്ഭുതകരം ഈ രക്ഷപ്പെടല്: വീഡിയോ -\nHome Video ഓടിക്കൊണ്ടിരിക്കുന്ന കാറില് ഇടിമിന്നലേറ്റാല്…! അത്ഭുതകരം ഈ രക്ഷപ്പെടല്: വീഡിയോ\nഓടിക്കൊണ്ടിരിക്കുന്ന കാറില് ഇടിമിന്നലേറ്റാല്…! അത്ഭുതകരം ഈ രക്ഷപ്പെടല്: വീഡിയോ\n‘മരണത്തില് നിന്നും തലനാരിഴയ്ക്കാണ് രക്ഷപ്പെട്ടത്’… എന്ന് ചിലരെങ്കിലും പറയുന്നത് കേട്ടിട്ടില്ലേ…, പലപ്പോഴും ഇത്തരത്തില് അത്ഭുതകരമായി മരണത്തില് നിന്നും രക്ഷപ്പെട്ടിട്ടുണ്ട് ചിലര്. ഇത്തരമൊരു രക്ഷപ്പെടലിന്റെ വീഡിയോയാണ് സാമൂഹ്യമാധ്യമങ്ങളില് ശ്രദ്ധ ആകര്‍ഷിക്കുന്നത്. ഇടിമിന്നലില് നിന്നും തലനാരിഴയ്ക്ക് രക്ഷപ്പെടുന്ന ഒരു വീഡിയോയാണ് കാഴ്ചക്കാരെ അമ്പരപ്പിക്കുന്നത്.\nഇടിമിന്നലുള്ളപ്പോള് തുറസ്സായ ഇടങ്ങളിലൂടെ യാത്ര ചെയ്യുന്നത് അപകടങ്ങള് ക്ഷണിച്ചു വരുത്തും എന്ന് പലര്‍ക്കും അറിവുള്ളതാണ്. അതുപോലെതന്നെ ഇടിമിന്നലുള്ളപ്പോള് തുറസ്സായ ഇടങ്ങളിലൂടെ വാഹനം ഓടിയ്ക്കുന്നതും അപകടകരമാണ്. ഇത് വ്യക്തമാക്കുന്ന വീഡിയോയാണ് സാമൂഹ്യമാധ്യമങ്ങളില് വൈറലാകുന്നത്. ട്രാഫിക് സിഗ്നലിന്റെ അരികിലേയ്ക്ക് നീങ്ങുന്നതിനിടെയാണ് വാഹനത്തിന് മിന്നലേറ്റത്. പിന്നാലെ വന്ന വാഹനത്തിന്റെ ഡാഷ്‌ക്യാമറയില് വാഹനത്തിന് ഇടിമിന്നലേല്‍ക്കുന്നതിന്റെ ദൃശ്യങ്ങള് പതിയുകയായിരുന്നു. തീഗോളം പോലെ ഇടിമിന്നല് കാറില് പതിക്കുന്നത് ദൃശ്യങ്ങളില് വ്യക്തമാകുന്നുണ്ട്. റഷ്യയിലെ നൊവോസിബ്രിസ്കില് നിന്നുള്ളതാണ് ഈ വീഡിയോ.\nRead more:കണ്ണൂരിലെ പൊലീസുകാരനെ തേടിയെത്തിയത് സച്ചിന് തെന്‍ഡുല്‍ക്കറുടെ കത്ത്; ‘ഒരു ക്രിക്കറ്റ് ഭ്രാന്തന് ഇതില്‍പ്പരം എന്തു വേണം\nഗുരുതരമായ ഈ അപകടത്തില് നിന്നും വാഹനത്തിലുള്ളവര് അത്ഭുതകരമായി രക്ഷപ്പെട്ടു. മിന്നലേറ്റപ്പോള് എസ്‌യുവി\nവാഹനത്തിന്റെ ബാറ്ററി കത്തിപ്പോയി. ഇതൊഴിച്ചാല് മറ്റ് കേടുപാടുകളൊന്നും വാഹനത്തിനും ഉണ്ടായിട്ടില്ല.\nഎന്നാല് വാഹനത്തിന് ഇടിമിന്നലേറ്റാല് മരണം വരെ സംഭവിക്കാന് ഇടയുണ്ട്. ഇത്തരം നിരവധി അപകടങ്ങള് പലതവണ റിപ്പോര്‍ട്ട് ചെയ്യപ്പെട്ടിട്ടുമുണ്ട്. ശക്തമായ മഴയും ഇടിമിന്നലുമുള്ളപ്പോള് വാഹനങ്ങള് പരമാവധി ഓടിക്കാതിരിക്കുന്നതാണ് നല്ലത്. ഇക്കാര്യം ഓര്‍മ്മപ്പെടുത്തുകയാണ് ഈ ദൃശ്യങ്ങള്.


കെ.എസ്.ആര്.ടി.സി ജീവനക്കാര്‍ക്ക് താല്‍ക്കാലിക ആശ്വാസം – Chandrika Daily\nBy chandrika Tuesday July 4, 2017 15:30 pm\nകെ.എസ്.ആര്.ടി.സി ജീവനക്കാര്‍ക്ക് താല്‍ക്കാലിക ആശ്വാസം\nസര്‍ക്കാര് 130 കോടി അനുവദിച്ചു തിരുവനന്തപുരം: പെന്‍ഷനും ശമ്പള കുടിശികയും ലഭിക്കാത്തതിനെ തുടര്‍ന്ന് കെ.എസ്.ആര്.ടി.സി ജീവനക്കാര് സമരരംഗത്തിറങ്ങിയതോടെ സര്‍ക്കാര് അടിയന്തരമായി 130 കോടി രൂപ അനുവദിച്ചു….\nസര്‍ക്കാര് 130 കോടി അനുവദിച്ചു\nതിരുവനന്തപുരം: പെന്‍ഷനും ശമ്പള കുടിശികയും ലഭിക്കാത്തതിനെ തുടര്‍ന്ന് കെ.എസ്.ആര്.ടി.സി ജീവനക്കാര് സമരരംഗത്തിറങ്ങിയതോടെ സര്‍ക്കാര് അടിയന്തരമായി 130 കോടി രൂപ അനുവദിച്ചു. ഒരു മാസത്തെ ശമ്പളവും പെന്‍ഷനും ഇന്ന് വിതരണം ചെയ്യും. വായ്പയെടുക്കാനുള്ള നീക്കം പരാജയപ്പെട്ടതോടെയാണ് ധനവകുപ്പ് പണം അനുവദിച്ചത്. പെന്‍ഷന് വിതരണത്തിനായി എല്ലാ മാസവും സര്‍ക്കാര് വിഹിതമായ 30 കോടി മുടക്കമില്ലാതെ മുന്‍കൂറായി നല്‍കി വരികയാണ്. അതിനു പുറമെ 100 കോടി കൂടി നല്‍കാനാണ് ഉത്തരവു നല്‍കിയതെന്ന് ധനമന്ത്രി തോമസ് ഐസക് അറിയിച്ചു. പെന്‍ഷന് വിതരണത്തിന് കെ.എസ്.ആര്.ടി.സിയുടെ വിഹിതമായ 30 കോടി ട്രഷറിയില് നിക്ഷേപിക്കുമ്പോഴാണ് സര്‍ക്കാര് വിഹിതം നല്‍കുന്നത്. എന്നാല് ഇത്തവണ കെ.എസ്.ആര്.ടി.സി വിഹിതം നിക്ഷേപിക്കുന്നതിന് മുന്‍പുതന്നെ സര്‍ക്കാര് പണം നല്‍കാന് തീരുമാനിക്കുകയായിരുന്നു.


സന്ദേശ് ജിങ്കന് ഇനി ഇന്ത്യന് ഫുട്‌ബോളിലെ ഏറ്റവും കൂടുതല് ശമ്പളം വാങ്ങുന്ന താരം – Chandrika Daily\nBy web desk 1 Saturday September 26, 2020 17:31 pm\nആറ് സീസണുകള് കേരള ബ്ലാസ്‌റ്റേഴ്‌സിനായി താരം കളിച്ചിട്ടുണ്ട്. കേരള ബ്ലാസ്‌റ്റേഴ്‌സുമായുള്ള കരാര് അവസാനിപ്പിച്ചതിന് ശേഷം ജിങ്കന് എടികെയുമായും മറ്റ് നിരവധി ഇന്ത്യന് ക്ലബ്ബുകളുമായും ചര്‍ച്ച നടത്തിയിരുന്നു\nഇന്ത്യന് ഫുട്‌ബോള് താരവും കേരളാ ബ്ലാസ്‌റ്റേഴ്‌സ് മുന് ക്യാപ്റ്റനുമായ സന്ദേശ് ജിങ്കന് ഇന്ന് എടികെ മോഹന് ബഗാനില് കരാര് ഒപ്പുവെക്കും. കേരള ബ്ലാസ്റ്റേഴ്‌സ് വിട്ട സെന്റര് ബാക്ക് ജിങ്കനു വേണ്ടിയുള്ള എടികെ മോഹന് ബഗാന് രംഗത്തു വരികയായിരുന്നു. എ ടി കെ മോഹന് ബഗാനില് അഞ്ചു വര്‍ഷത്തെ കരാറിലാണ് ജിങ്കന് ഒപ്പുവെക്കുക.\nഒരു വര്‍ഷം 1.8 കോടിക്ക് മുകളിലാണ് ജിങ്കന്റെ ശമ്പളം എന്നാണ് പ്രാഥമിക വിവരം. ഈസ്റ്റ് ബംഗാളിന്റെയും എഫ്‌സി ഗോവയുടെയും വലിയ ഓഫറുകളെ മറികടന്നാണ് മാഹന് ബഗാന് ജിങ്കനെ സ്വന്തമാക്കുന്നത്.\nഐഎസ്എല്ലില് കേരള ബ്ലാസ്റ്റേഴ്‌സിനല്ലാതെ വേറൊരു ക്ലബിനായും ഇതുവരെ കളിക്കാത്ത താരമാണ് ജിങ്കന്. കഴിഞ്ഞ സീസണ് മുഴുവന് പരിക്ക് കാരണം നഷ്ടപ്പെട്ട ജിങ്കന് ഇപ്പോള് പരിക്ക് മാറി പൂര്‍ണ ആരോഗ്യവാനായി തിരികെയെത്തി.\nആറ് സീസണുകള് കേരള ബ്ലാസ്‌റ്റേഴ്‌സിനായി താരം കളിച്ചിട്ടുണ്ട്. കേരള ബ്ലാസ്‌റ്റേഴ്‌സുമായുള്ള കരാര് അവസാനിപ്പിച്ചതിന് ശേഷം ജിംങ്കാന് എടികെയുമായും മറ്റ് നിരവധി ഇന്ത്യന് ക്ലബ്ബുകളുമായും ചര്‍ച്ച നടത്തിയിരുന്നു.\nഐഎസ്എല് ആരംഭിച്ച 2014 മുതല് ജിങ്കാന് കേരള ബ്ലാസ്‌റ്റേഴ്‌സിന്റെ ഭാഗമായിരുന്നു, കഴിഞ്ഞ നാല് സീസണുകളിലും ക്ലബ്ബിന്റെ ക്യാപ്റ്റനായിരുന്നു. ബ്ലാസ്റ്റേഴ്‌സിനായി ജിങ്കാന് 78 മത്സരങ്ങള് കളിച്ചു. ബ്ലാസ്‌റ്റേഴ്‌സുമായുള്ള കരാറില് അദ്ദേഹത്തിന് ഇനിയും രണ്ട് വര്‍ഷം ബാക്കിയുണ്ടെങ്കിലും വിദേശത്ത് കളിക്കാന് ആഗ്രഹിക്കുന്നതിന്റെ ഭാഗമായിട്ടായിരുന്നു ക്ലബ് വിട്ടത്.\nCategories: Football, india, News, Sports Tags: Isl, sandesh jinghan


അഡ്വ. കെ.സുന്ദര് റാവു ഒരുകാലത്ത് നഗരസഭയില് ഉയര്‍ന്ന കനത്ത ശബ്ദം – Utharadesam\nOctober 1, 2021 Published Time: 7:14 PM\nനഗരഭരണത്തില് പ്രധാന പങ്കുവഹിച്ചവരില് ഒരാളും ബി.ജെ.പി. നേതാവുമായ അഡ്വ. കെ. സുന്ദര് റാവു വിട വാങ്ങി. സുന്ദര്‍റാവു 1968ല് നിലവില് വന്ന കാസര്‍കോട് നഗരസഭയുടെ പ്രഥമ കൗണ്‍സിലിലെ അംഗവും മുന് വൈസ് ചെയര്‍മാനുമായിരുന്നു. മൂന്നു തവണയായി 24 വര്‍ഷം സുന്ദര്‍റാവു നഗരസഭാംഗമായിട്ടുണ്ട്. 1995ല് വൈസ് ചെയര്‍മാന് പദവിയും അലങ്കരിച്ചു.\nഒരു കാലത്ത് കാസര്‍കോട് നഗരസഭയില് ബി.ജെ.പിയുടെ ഗര്‍ജ്ജിക്കുന്ന ശബ്ദമായിരുന്നു സുന്ദര് റാവു. ഇംഗ്ലീഷും കന്നഡയും മലയാളവും കൂട്ടിക്കലര്‍ന്നൊരു ഭാഷയില് ഭരണ മുന്നണിയായ മുസ്ലിംലീഗിനെതിരെ നിരന്തരം പൊരുതിയ പ്രതിപക്ഷ നേതാവ്. ഹമീദലി ഷംനാട് നഗരസഭാ ചെയര്‍മാന് പദവിയിലിരുന്ന കാലത്ത് ഷംനാടും സുന്ദര്‍റാവുവും തമ്മിലുള്ള തര്‍ക്കം ഇംഗ്ലീഷ് പാര്‍ലമെന്റുകളെ ഓര്‍മ്മപ്പെടുത്തുന്നതായിരുന്നു. ഒട്ടും വിട്ടുകൊടുക്കാതെ രണ്ടു പേരും ഇംഗ്ലീഷില് തര്‍ക്കിക്കുന്ന രംഗങ്ങള് കണ്ട് എല്ലാവരും വാ പൊളിച്ചിരുന്ന കാലം ആരും മറന്നിട്ടില്ല.\n1968ല് ആദ്യത്തെ നഗരസഭാ കൗണ്‍സിലിലേക്ക് അണങ്കൂര് വാര്‍ഡില് നിന്നാണ് സുന്ദര്‍റാവു തിരഞ്ഞെടുക്കപ്പെട്ടത്. അന്ന് അദ്ദേഹത്തിന് മുപ്പത് വയസ് കഴിഞ്ഞതേയുള്ളൂ. കാസര്‍കോട് ബാറിലെ ചുറുചുറുക്കുള്ള ചെറുപ്പക്കാരനെ സ്ഥാനാര്‍ത്ഥിയാക്കാന് ജനസംഘം തീരുമാനിക്കുകയായിരുന്നു. ബള്ളുക്കൂറായ അടക്കമുള്ളവരുടെ പിന്തുണയും സമ്മര്‍ദ്ദവും മത്സരിക്കാന് ആവേശമേറ്റി. നഗരസഭയിലെ 20 വാര്‍ഡുകളിലേക്ക് നടന്ന തിരഞ്ഞെടുപ്പില്9വാര്‍ഡുകളില് മുസ്ലിംലീഗും9വാര്‍ഡുകളില് ജനസംഘം-കര്‍ണാടക സമിതി സഖ്യവും വിജയിച്ചു. ജനസംഘവും കര്‍ണാടക സമിതിയും ചേര്‍ന്ന് നഗരസഭ ഭരിക്കുമെന്ന് പ്രതീക്ഷിച്ചെങ്കിലും മുസ്ലിം ലീഗിന്റെ തന്ത്രത്തിന് മുന്നില് ജനസംഘത്തിന്റെ പ്രതീക്ഷ അസ്ഥാനത്തായി. അന്ന് മുസ്ലിം ലീഗും കമ്യൂണിസ്റ്റ് പാര്‍ട്ടിയും സംസ്ഥാന തലത്തില് സഖ്യത്തിലായിരുന്നു. ജനസംഘം അധികാരത്തില് വരുന്നത് തടയാന് മുസ്ലിം ലീഗ് നേതാക്കള് തലപുകഞ്ഞ് ആലോചിച്ചു. ഒടുവില് ഒരംഗം മാത്രമുണ്ടായിരുന്ന സി.പി.എമ്മിലെ എം. രാമണ്ണ റൈയെ ചെയര്‍മാന് സ്ഥാനത്തേക്ക് മുസ്ലിംലീഗ് നിര്‍ദ്ദേശിക്കുകയായിരുന്നു. ലീഗിന്റെ ഈ തന്ത്രം ഫലം കണ്ടു. അന്ന് ജനസംഘത്തിന് ഭരണം കിട്ടിയിരുന്നുവെങ്കില് നഗരസഭ പില്‍കാലത്തും ബി.ജെ.പി. ഭരിക്കുമായിരുന്നുവെന്ന് കരുതിയിരുന്ന ഒരാളാണ് സുന്ദര്‍റാവു. 11 വര്‍ഷമാണ് ആദ്യ നഗരസഭയുടെ കാലാവധി നീണ്ടത്. അന്നത്തെ കൗണ്‍സിലിലെ അംഗങ്ങളില് ജീവിച്ചിരുന്ന രണ്ടുപേരില് ഒരാളാണ് ഇന്ന് വിടപറഞ്ഞത്. മുസ്ലിം ലീഗ് നേതാവ് കെ.എം. അബ്ദുല് ഹമീദ് ഹാജിമാത്രമാണ് ആ സഭയിലെ ഇപ്പോള് ജീവിച്ചിരിക്കുന്ന ഒരേയൊരാള്. കെ. നാരായണ, കെ.പി. ബള്ളുക്കുറായ, കെ. ശാന്താനായ്ക്, ടി. മൊയ്തീന് കുഞ്ഞി, കെ. സോമനാഥ, പ്രേമലത, അഡ്വ. പി.എ. ഹമീദ്, പി. അബൂബക്കര്, കെ. അബ്ബാസ്, ടി.എ. ഇബ്രാഹിം, ടി.പി. അബ്ദുല്ല, എന്.കെ. മുഹമ്മദ് കുഞ്ഞി, രാമനാഥ്, വൈ.എസ്.വി. ഭട്ട്, കെ.വി. മാധവന്, ബി.എം. അബ്ദുല് റഹ്‌മാന്, കെ.പി. മാധവ റാവു എന്നിവരായിരുന്നു പ്രഥമ കൗണ്‍സിലിലെ മറ്റ് അംഗങ്ങള്.\nനല്ല ഐക്യത്തോടെയാണ് നഗരഭരണം മുന്നോട്ട് പോയത്. അതുകൊണ്ട് പ്രഥമ നഗരസഭയുടെ കാലാവധി തീരുന്നതിന് മുമ്പ് തന്നെ പുലിക്കുന്നില് നഗരസഭാ കാര്യാലയം നിര്‍മ്മിക്കാനും ഉദ്ഘാടനം ചെയ്യാനും കഴിഞ്ഞു. ചില വിഷയങ്ങളില് ഭരണ-പ്രതിപക്ഷ അംഗങ്ങള് തമ്മില് തര്‍ക്കങ്ങളുണ്ടായിരുന്നുവെങ്കിലും ഇന്നത്തെ പോലെ കൗണ്‍സില് യോഗങ്ങള് കലുഷിതമായിരുന്നില്ല. ഭരണ പക്ഷത്തിന് ഒരു സീറ്റിന്റെ ഭൂരിപക്ഷം മാത്രമായതിനാല് രാമണ്ണറൈ ആരെയും പിണക്കാനും നിന്നില്ല.\nനഗരസഭയിലേക്കുള്ള രണ്ടാമത്തെ തിരഞ്ഞെടുപ്പിലും സുന്ദര് റാവു മത്സരിച്ചുവെങ്കിലും എതിര്‍സ്ഥാനാര്‍ത്ഥിയായ ജനാര്‍ദ്ദനനോട് 16 വോട്ടിന് തോറ്റു. ആ തോല്‍വി അദ്ദേഹത്തിന് വലിയ വിഷമം ഉണ്ടാക്കി. ആരോ ചതിച്ചതാണെന്ന തോന്നല് കുറേകാലമുണ്ടായി. തോല്‍ക്കേണ്ട ഒരു സാഹചര്യമായിരുന്നില്ല. തോല്‍വിയുടെ കാരണം ഇപ്പോഴും തനിക്ക് അറിയില്ലെന്നായിരുന്നു കഴിഞ്ഞ വര്‍ഷം നവംബറില് ഉത്തരദേശത്തിന് അഭിമുഖത്തിന് വേണ്ടി വീട്ടില് ചെന്ന് കണ്ടപ്പോള് അദ്ദേഹം പറഞ്ഞത്. തോല്‍വിയോടെ തിരഞ്ഞെടുപ്പ് രാഷ്ട്രീയത്തില് നിന്ന് മാറി നില്‍ക്കാന് സുന്ദര്‍റാവു ആലോചിച്ചതായിരുന്നു. പാര്‍ട്ടി പ്രവര്‍ത്തനത്തില് സജീവമായി നിലകൊള്ളുകയും ചെയ്തു. കെ.ജി. മാരാറിന്റെ നേതൃത്വത്തില് കേരളത്തില് ബി.ജെ.പിയെ വളര്‍ത്താന് വേണ്ടി കഠിനമായ പ്രവര്‍ത്തനം നടത്തിയിരുന്ന കാലമാണത്. പാര്‍ട്ടി അന്ന് ഇത്ര വളര്‍ന്നിരുന്നില്ല. എങ്കിലും നഗരസഭയില് ബി.ജെ.പി. അംഗങ്ങളുടെ എണ്ണം കൂടി വന്നു. കാസര്‍കോട് പാര്‍ട്ടിക്ക് ഗ്രോത്ത് ഉള്ള ഒരു മണ്ണാണ് എന്ന് പാര്‍ട്ടി നേതാക്കള് മനസിലാക്കി. നഗരസഭാ ഭരണം പിടിച്ചെടുക്കുക തന്നെയായിരുന്നു പ്രധാന ലക്ഷ്യം. അങ്ങനെയാണ് സുന്ദര്‍റാവുവിനെ 1988ല് വീണ്ടും മത്സരിപ്പിക്കുന്നത്. 1988 മുതല് 1994 വരെ, ഹമീദലി ഷംനാട് ചെയര്‍മാനായിരുന്ന കാലത്ത് സുന്ദര് റാവു പ്രതിപക്ഷ നേതാവായിരുന്നു. ടൗണ് ഉള്‍പ്പെടുന്ന കൊറക്കോട് വാര്‍ഡില് നിന്നാണ് അന്ന് അദ്ദേഹം വിജയിച്ചത്. അടുത്ത തവണ(1995ല്) കൊറക്കാട് വാര്‍ഡില് തന്നെ മത്സരിച്ച് വിജയിച്ചു. ആ കാലയളവില് നഗരസഭാ വൈസ് ചെയര്‍മാനുമായി. സി.പി.എം.-ഐ.എന്.എല് കൂട്ടുകെട്ടാണ് അന്ന് നഗരസഭ ഭരിച്ചതെങ്കിലും വോട്ടെടുപ്പില് സുന്ദര്‍റാവു വിജയിച്ച് വൈസ് ചെയര്‍മാനായത് ഏറെ ചര്‍ച്ചയായ കാര്യമാണ്. ഈ കൗണ്‍സിലില് ബി.ജെ.പിക്ക് 11 ഉം സി.പി.എം.-ഐ.എന്.എല്. കൂട്ടുകെട്ടിന് 11 ഉം മുസ്ലിം ലീഗിന് 10ഉം അംഗങ്ങളാണ് ഉണ്ടായിരുന്നത്. വൈസ് ചെയര്‍മാന് സ്ഥാനത്തേക്ക് മുസ്ലിം ലീഗിലെ കെ.എം. അബ്ദുല് ഹമീദും ബി.ജെ.പിയിലെ കെ. സുന്ദര് റാവുവും ഐ.എന്.എല്ലിലെ സലീം സാല്‍ക്കോയും മത്സരിച്ചു. ആദ്യ റൗണ്ട് വോട്ടെടുപ്പില് ഐ.എന്.എല്.-സി.പി.എം. കൂട്ടുകെട്ടില് നിന്ന് ഒരു വോട്ട് മുസ്ലിം ലീഗ് സ്ഥാനാര്‍ത്ഥിക്ക് മാറിവീണു. ഇതോടെ മുസ്ലിം ലീഗിനും ബി.ജെ.പിക്കും 11 വോട്ട് വീതവും ഐ.എന്.എല്.-സി.പി.എം. കൂട്ടുകെട്ടിന് 10 വോട്ടുമായി. വോട്ട് ചോര്‍ന്നതിനെ ചൊല്ലി ഐ.എന്.എല്ലും സി.പി.എമ്മും തമ്മില് തര്‍ക്കമായി. ഏറെ നേരം വാക്കേറ്റവും ബഹളവും നടന്നു. രണ്ടാം റൗണ്ടില് ഹമീദ് ഹാജിയും സുന്ദര്‍റാവുവും വീണ്ടും മത്സരിച്ചപ്പോള് ഐ.എന്.എല്ലും സി.പി.എമ്മും വോട്ടെടുപ്പില് നിന്ന് മാറി നില്‍ക്കുകയായിരുന്നു. ഇത് സുന്ദര്‍റാവുവിന് ഗുണകരമായി. പത്തിനെതിരെ 11 വോട്ടുകള് നേടി സുന്ദര്‍റാവു വൈസ് ചെയര്‍മാന് പദവിയില് എത്തുകയും ചെയ്തു.\nകര്‍ണാടക ശിവമോഗയില് ഗൃഹനാഥനെ ഇരുമ്പുവടി കൊണ്ട് തലക്കടിച്ച് കൊലപ്പെടുത്തിയ ശേഷം മൃതദേഹം കാറിലിട്ട് കത്തിച്ചു; ഭാര്യയും രണ്ട് മക്കളും ഉള്‍പ്പെടെ അഞ്ചുപേര് അറസ്റ്റില്


കണ്ണൂരില് ഒന്നരവയസ്സുകാരന്റെ കൊലപാതകം; ശരണ്യയുടെ കാമുകന് അറസ്റ്റില് - ഇ വാർത്ത | evartha\nകണ്ണൂരില് ഒന്നരവയസ്സുകാരന്റെ കൊലപാതകം; ശരണ്യയുടെ കാമുകന് അറസ്റ്റില്\nകണ്ണൂര് ജില്ലയിലെ തയ്യില് ഒന്നരവയസ്സുകാരന്റെ കൊലപാതകവുമായി ബന്ധപ്പെട്ട സംഭവത്തില് കുട്ടിയുടെ മാതാവായ ശരണ്യയുടെ കാമുകന് നിതിന് അറസ്റ്റില്. കൊലപാതക പ്രേരണ കുറ്റത്തിനാണ് നിതിന് അറസ്റ്റിലായത്.തന്റെ കൊല്ലാന് പ്രേരിപ്പിച്ചത് കാമുകനെന്ന് ശരണ്യ പോലീസിന് ചോദ്യം ചെയ്തപ്പോള് മൊഴി നല്‍കിയിരുന്നു.\nഇതിനെ തുടര്‍ന്ന് നിതിനെ ചോദ്യം ചെയ്ത പിന്നാലെയാണ് അറസ്റ്റ് രേഖപ്പെടുത്തിയത്. പോലീസ് കസ്റ്റഡിയില് കഴിയുമ്പോഴും ശരണ്യയുടെ ഫോണിലേക്ക് കാമുകന്റെ ഫോണില് നിന്ന് 17 മിസ്ഡ് കോളുകള് വന്നതായി വാര്‍ത്തകള്‍നേരത്തെ പുറത്തുവന്നിരുന്നു. ഈ മാസം 17 ന് രാവിലെയാണ് തയ്യില് കൊടുവള്ളി ഹൗസില് ശരണ്യ -പ്രണവ് ദമ്പതികളുടെ ഒന്നര വയസുള്ള മകന് വിയാന്റെ മൃതദേഹം തയ്യില് കടപ്പുറത്ത് കണ്ടെത്തിയത്.\nരാത്രിയില് വീട്ടില് വീട്ടില് അച്ഛനൊപ്പം കിടന്നുറങ്ങിയ കുട്ടിയെ കടല്‍തീരത്ത് മരിച്ച നിലയില് കണ്ടെത്തിയതില് ദുരൂഹതയുണ്ടെന്ന് ആരോപിച്ച് കുട്ടിയുടെ പിതാവ് പോലീസില് പരാതി നല്‍കിയിരുന്നു. തൊട്ടുപിന്നാലെ തന്നെ കുട്ടിയുടെ അമ്മയുടെ ബന്ധു, പിതാവിനെതിരെ സംശയമുന്നയിച്ച് പോലീസിന് പരാതി നല്‍കി. അതോടുകൂടി പ്രണവിനേയും ശരണ്യയേയും പോലീസ് കസ്റ്റ്ഡിയിലെടുത്ത് ചോദ്യം ചെയ്യുകയായിരുന്നു. മാതാവായ ശരണ്യയുടെ വസ്ത്രത്തിന്റെ ഫോറന്‍സിക് പരിശോധനാഫലത്തില് ഉപ്പുവെള്ളത്തിന്റെ സാന്നിധ്യം കണ്ടെത്തിയതോടെയാണ് കേസന്വേഷണം വഴിമാറിയത്.\nTopics: arrest kannur Muder


റീൽസാണ് ഇപ്പോൾ വൈറലായിരിക്കുന്നത്. ഐമയ്ക്ക് ഒപ്പം ഇരട്ട സഹോദരിയായ ഐെനയും വീഡിയോയിലുണ്ട്. ഇൻസ്റ്റഗ്രാം റീൽസിൽ വെെറലായ നാച്ചി നാച്ചി യേനോ യേ നാച്ചി യേനോ എന്ന ഗാനത്തിനാണ് ഇരുവരും ചുവടുവെച്ചിരിക്കുന്നത്. ഇരട്ട സഹോദരി ചലഞ്ച് എന്ന അടികുറിപ്പോടെ പങ്കുവെച്ചിരിക്കുന്ന വീഡിയോ ഇതിനോടകം തന്നെ വെെറലായി കഴിഞ്ഞു. അധികം സിനിമകളിലൊന്നുമില്ലങ്കിലും ചെയ്ത സിനിമകളിലൊക്കെയും ആരാധക ശ്രദ്ധ പിടിച്ചു പറ്റാൻ താരത്തിന് കഴിഞ്ഞിരുന്നു. വീക്കെൻഡ് ബ്ലോക്ക്ബസ്റ്റേഴ്സിന്റെ ഉടമയായ സോഫിയ പോളിന്റെ മകൻ കെവിൻ പോളാണ് ഐമയുടെ ഭർത്താവ്.


nilambur clash വെടിവെപ്പ്: നിലമ്പൂരില് സംഘര്‍ഷാവസ്ഥ\nനിലമ്പൂരില് സംഘര്‍ഷാവസ്ഥ; മറ്റൊരു ഫാക്ടറിക്ക് കൂടി തീയിട്ടു\nAdministrator Tuesday, January 5th, 2010 1:59 pm5January, 2010\nനിലമ്പൂര്: സമരസിമിതി പ്രവര്‍ത്തകര്‍ക്ക് നേരെ വെടിവെക്കും വടിവാള് ആക്രമണവുമുണ്ടായ സാഹചര്യത്തില് നിവമ്പൂര് മമ്പാട് കമ്പനി പരിസരത്ത് സംഘര്‍ഷാവസ്ഥ. ക്ഷുഭിതരായ ജനക്കൂട്ടം മറ്റൊരു ഫാക്ടറിക്ക് കൂടി തീവെച്ചു. റൂബി റബര് ഫാക്ടറിക്കാണ് തീവെച്ചത്. നേരത്തെ ആര് കെ ഫാക്ടറിക്ക് നാട്ടുകാര് തീവെച്ചിരുന്നു.\nസ്ഥലത്ത് മലപ്പുറം എസ് പിയുടെ നേതൃത്വത്തില് പോലീസ് ക്യാമ്പ് ചെയ്യുന്നുണ്ട്. ഫയര് ഫോഴ്‌സ് ഫാക്ടറിയിലെ തീ അണക്കാന് ശ്രമിച്ചു കൊണ്ടിരിക്കയാണ്. ക്ഷുഭിതരായ ജനക്കൂട്ടം സ്ഥലത്ത് നിന്ന് പിരിഞ്ഞ് പോയിട്ടില്ല.\nഅതേസമയം ഫാക്ടറിക്ക് തീവെച്ചത് ഉടമകള് തന്നെയാണെന്നും വെടിവെപ്പിനെ തുടര്‍ന്നുണ്ടാകുന്ന പ്രതിഷേധം മറികടക്കാനാണിതെന്നും നാട്ടുകാര് ആരോപിച്ചു.


എൻജോയ് എൻജ്ജാമിയ്ക്കൊപ്പം ചുവടുവെച്ച് ഋഷിയും ശിവാനിയും\nPublished at Mar 21, 2021 08:18 PM\nഉപ്പും മുളകും എന്ന ടെലിവിഷൻ പരമ്പരയിലൂടെ ഏറെ ശ്രദ്ധ നേടിയ താരങ്ങളാണ് റിഷി എസ് കുമാറും ശിവാനി മേനോനും. മുടിയൻ എന്നും വിഷ്ണുവെന്നും പേരുള്ള കഥാപാത്രമായി റിഷി എത്തുമ്പോൾ വിഷ്ണുവിന്‍റെ സഹോദരിയുടെ കഥാപാത്രത്തെയാണ് സീരിയലിൽ ശിവാനി അവതരിപ്പിക്കുന്നത്. സീരിയലിന് അപ്പുറവും ഏറെ ആത്മബന്ധം സൂക്ഷിക്കുന്നവരാണ് ഇരുവരും. ഒന്നിച്ചുള്ള ഡാൻസ് വീഡിയോകളും പ്രാങ്കുകളുമൊക്കെയായി ഇരുവരും യൂട്യൂബ് ചാനലിലും സജീവമാണ്.\nഇപ്പോഴിതാ, ഇരുവരും ഒന്നിച്ചുള്ള ഒരു പുതിയ വീഡിയോ ആണ് ശ്രദ്ധ നേടുന്നത്. സോഷ്യൽ മീഡിയയിൽ ട്രെൻഡിംഗ് ആയി കൊണ്ടിരിക്കുന്ന #enjoyenjaami എന്ന ട്രൈബൽ ഗാനത്തിന് അനുസരിച്ച് ചുവടുവെയ്ക്കുകയാണ് ഇരുവരും.‘മുടിയൻ ശിവാനിയും, ശിവാനി മുടിയനുമായി ഒരു ദിവസം ചെലവഴിക്കുക’ എന്ന ഇരുവരുടെയും ലൈഫ്‌സ്റ്റൈൽ സ്വാപിംഗ് ഗെയിമും ഏറെ ശ്രദ്ധ നേടിയിരുന്നു.\nറിഷിയുടെ ലൈഫ് സ്റ്റൈൽ അനുകരിക്കാൻ പോയ ശിവാനിയെ സംബന്ധിച്ച് രാജകീയമായ ദിവസമായിരുന്നു അത്. പണിയൊന്നും ചെയ്യാതെ ഇഷ്ടം പോലെ ഭക്ഷണം കഴിച്ച് യൂട്യൂബ് വീഡിയോ കണ്ട് ആസ്വദിച്ചു തന്നെ ശിവാനി ദിവസം ചെലവഴിച്ചു. എന്നാൽ മുടിയന്റെ കാര്യം അത്ര എളുപ്പമായിരുന്നില്ല. ആരോഗ്യകരമായ ജീവിതരീതിയും പ്രകൃതിദത്തവുമായ ഭക്ഷണം ശീലിക്കുകയും ചെയ്യുന്ന ശിവാനിയുടെ ലൈഫ്സ്റ്റൈൽ മുടിയന് തീർത്തും വ്യത്യസ്തമായ അനുഭവമായിരുന്നു. “അപ്പുറത്ത് ശിവാനിക്ക് ബുൾ സൈ, പോപ്കോൺ, ജ്യൂസ്… ഇപ്പുറത്ത് മുടിയന് കറുകപ്പുല്ല്, ചൊറിയണം, ശീർഷാസാനം” എന്നിങ്ങനെ രസകരമായ കമന്റുകളാണ് വീഡിയോയ്ക്ക് ആരാധകർ നൽകി കൊണ്ടിരിക്കുന്നത്.\nRishi and Shivani step in with Enjoy Enjami


ഒഴിപ്പിക്കാനെത്തിയ റവന്യൂ സംഘത്തെ വഴിയോര കച്ചവടക്കാർ തടഞ്ഞു : Deepika.com Nattu Visesham\nമൂന്നാർ: വഴിയോര കച്ചവടക്കാരെ ഒഴിപ്പിക്കാനെത്തിയ റവന്യു സംഘത്തെ വ്യാപാരികൾ തടഞ്ഞു. വഴിയോരത്ത് താൽക്കാലികമായി മേശകൾ നിരത്തിവച്ച് നടത്തുന്ന കച്ചവടം അവസാനിപ്പിക്കാൻ കഴിയില്ലെന്ന് അറിയിച്ചാണ് റവന്യൂ സംഘത്തെ തടഞ്ഞത്.\nഫോട്ടോപോയിന്‍റിൽ ഗതാഗതക്കുരുക്ക് രൂക്ഷമായതോടെ മൂന്നുമാസം മുന്പാണ് റോഡു പുറന്പോക്ക് കൈയേറി നിർമിച്ചിരുന്ന 31 പെട്ടിക്കടകൾ മൂന്നാർ സ്പെഷൽ തഹസിൽദാരുടെ നേതൃത്വത്തിൽ റവന്യൂ സംഘം പൊളിച്ചുനീക്കിയിരുന്നു. ഇവിടെയാണ് കച്ചവടക്കാർ താൽക്കാലികമായി മേശകളെത്തിച്ച് കുടക്കീഴിൽ കച്ചവടം ആരംഭിച്ചത്. വൈകുന്നേരങ്ങളിൽ കച്ചവടം അവസാനിക്കുന്നതോടെ വീട്ടിൽനിന്നും എത്തിച്ച മേശയടക്കമുള്ളവ തിരികെ കൊണ്ടുപോവുകയും ചെയ്യും.\nഎന്നാൽ ഇത്തരം കച്ചവടം അനുവദിക്കില്ലെന്നുള്ള നിലപാട് റവന്യൂസംഘം സ്വീകരിച്ചതാണ് പ്രശ്നങ്ങൾക്കു കാരണം. രാവിലെ മൂന്നാർ സ്പെഷൽ തഹസിൽദാർ അശോകന്‍റെ നേതൃത്വത്തിൽ എത്തിയ റവന്യൂസംഘത്തെ കച്ചടക്കാർ മടക്കിയയച്ചു.\nകന്പുകൾ ഉപയോഗിച്ച് നിർമാണങ്ങൾ നടത്തില്ലെന്ന് വ്യാപാരികൾ അറിയിച്ചതോടെയാണ് സംഘം മടങ്ങിയത്.\nമൂന്നാർ മുതൽ കുണ്ടള ജലാശയംവരെയുള്ള പാതയോരങ്ങളിൽ നൂറുകണക്കിനു പെട്ടിക്കടകളാണുള്ളത്. ഇവിടങ്ങളിൽ സന്ദർശകരുടെ തിരക്കേറുന്പോൾ ഗതാഗതക്കുരുക്കും നിത്യസംഭവമാണ്.\nഎന്നാൽ ഫോട്ടോ പോയിന്‍റിൽ മാത്രമാണ് ട്രാഫിക് കുരുക്കിന്‍റെ പേരിൽ കടകൾ പൊളിച്ചുനീക്കുന്നതെന്ന് വ്യാപാരികൾ ആരോപിച്ചു. മാത്രമല്ല താൽക്കാലികമായി നടത്തുന്ന കച്ചവടം അനുവദിക്കില്ലെന്നും പറയുന്നു. ദേവികുളം പഞ്ചായത്ത് സെക്രട്ടറിയുടെ നിർദേശപ്രകാരമാണ് റവന്യൂസംഘം വഴിയോര കച്ചവടക്കാരെ ഒഴിപ്പിക്കാൻ എത്തിയത്.\nസംഭവത്തിൽ ഉദ്യോഗസ്ഥർ നയപരമായി ഇടപെടണമെന്ന് മൂന്നാർ ബ്ലോക്ക് കോണ്‍ഗ്രസ് പ്രസിഡന്‍റ് ഡി. കുമാർ ആവശ്യപ്പെട്ടു.


OUT OF AGENDA അജണ്ടക്ക് പുറത്ത് | Vallikunnu Online\nMarch 10, 2016 · by അപ്പുക്കുട്ടന് വള്ളിക്കുന്ന്\t· in കോളം, മംഗളം, Published.\t·\nതെരഞ്ഞെടുപ്പ് കമ്മീഷന് കേരളത്തിലെ വോട്ടെടുപ്പ് അവസാന ഘട്ടത്തിലേക്ക് നിശ്ചയിച്ചത് യു.ഡി.എഫിനും എല്.ഡി.എഫിനും അപ്രതീക്ഷിത തിരിച്ചടിയായി. നിയമസഭയില് ഇതുവരെ കടന്നിരിക്കാന് കഴിഞ്ഞിട്ടില്ലാത്ത ബി.ജെ.പിക്കും ആദ്യമായി തെരഞ്ഞെടുപ്പില് മത്സരിക്കാന് പോകുന്ന വെള്ളാപ്പള്ളിയുടെ ബി.ഡി.ജെ.എസിനും എന്.ഡി.എ എന്ന പേരില് ഒരു മൂന്നാംമുന്നണി പടക്കാനുള്ള സാവകാശം ചുളുവില് കിട്ടി. ഏപ്രിലില് തെരഞ്ഞെടുപ്പ് ഉറപ്പിച്ച് രഹസ്യ അജണ്ടകള്‍വരെ ഒരുക്കിവെച്ചവര് നിനക്കാത്ത അനിശ്ചിതത്വത്തിലും രാഷ്ട്രീയ പ്രതിസന്ധിയിലും കുടുങ്ങി.\nഅവസാന മന്ത്രിസഭായോഗമെന്ന നിലയില് ഔട്ട് ഓഫ് അജണ്ടയായി അംഗീകരിച്ച ചില തീരുമാനങ്ങള് സര്‍ക്കാര് ഉത്തരവുകളായി രഹസ്യമായി വെച്ചത് പുറത്തുവരാന് തുടങ്ങി. അതോടെ മുഖ്യമന്ത്രിയും മന്ത്രിമാരും നഗ്നരായി ജനങ്ങള്‍ക്കുമുമ്പില് പിടിക്കപ്പെട്ടു. കോട്ടയത്തെ മെത്രാന് കായല് അടക്കം 420 ഏക്കര് കൃഷിഭൂമി നിയമവിരുദ്ധമായി നികത്താന് അനുവദിക്കുന്ന ഉത്തരവ് മാധ്യമങ്ങള് പുറത്തുകൊണ്ടുവന്നു. സര്‍ക്കാര് സംശയത്തിന്റെ നിഴലിലായെന്ന് കെ.പി.സി.സിക്കുപോലും വിളിച്ചുപറയേണ്ടിവന്നു. ഹൈക്കോടതി ഇടപെട്ട് ഉത്തരവ് തടഞ്ഞു. മന്ത്രിസഭായോഗം ചേര്‍ന്ന് ഉത്തരവ് പിന്‍വലിക്കേണ്ടിയും വന്നു.\nഭരണം പോകുന്നപോക്കില് ഇതിനുപിറകെ ഓരോന്നായി വഴിവിട്ടു പാസ്സാക്കിയ പല അവിഹിത ഉത്തരവുകളും വെളിപ്പെട്ടുകൊണ്ടിരിക്കുകയാണ്. അഞ്ചുവര്‍ഷക്കാലം ഭരണത്തിലിരിക്കെ ഉയര്‍ന്ന എല്ലാ അഴിമതി ആരോപണങ്ങളേയും ഇതുമായി ബന്ധപ്പെട്ടു നടക്കുന്ന കേസുകളേയും ജുഡീഷ്യല് അന്വേഷണത്തേയും സ്വന്തം മന:സ്സാക്ഷിയുടെ പേരില് ന്യായീകരിച്ചാണ് ജനവിധിയെ അഭിമുഖീകരിക്കാന് മുഖ്യമന്ത്രി മുമ്പില്‍നിന്നത്. തെറ്റൊന്നും ചെയ്തിട്ടില്ലെന്ന മന:സ്സാക്ഷിയുടെ ആ നിലപാടിന് കെ.പി.സി.സിയുടേയും യു.ഡി.എഫിന്റേയും സമ്പൂര്‍ണ്ണ പിന്തുണ ഉണ്ടായിരുന്നു എന്ന അവകാശവാദവും അദ്ദേഹം മുന്നോട്ടുവെച്ചു.\nഎന്നാല് പരിസ്ഥിതിയെ തകര്‍ക്കുകയും കൃഷിക്കുമാത്രമേ ഉപയോഗിക്കാവൂ എന്ന് ഔദ്യോഗികമായി വ്യവസ്ഥ ചെയ്തതും നികത്താന് പാടില്ലെന്ന് ഹൈക്കോടതി ഉത്തരവിറക്കിയതുമായ കായല് നിലങ്ങള് പതിച്ചുനല്‍കിയത് ന്യായീകരിച്ച് തെരഞ്ഞെടുപ്പ് നേരിടാന് മുഖ്യമന്ത്രിക്ക് നിവൃത്തിയില്ലാത്ത അവസ്ഥയായി. അതുകൊണ്ട് വികസനത്തിന്റെ പേരില് അനുവദിച്ചതാണെന്ന് ന്യായീകരിച്ച് ഉത്തരവ് പിന്‍വലിക്കാന് നിര്‍ബന്ധിതനായി. എല്.ഡി.എഫ് ഗവണ്മെന്റിന്റെ കാലത്തും ഇതേ പദ്ധതി അംഗീകാരത്തിന് മന്ത്രിസഭയ്ക്കുമുമ്പില് വന്നിരുന്നെന്നും അദ്ദേഹം ന്യായീകരിക്കുന്നു.\nഉമ്മന്‍ചാണ്ടി ഗവണ്മെന്റ് പാസ്സാക്കിയ നിയമത്തിന്റെ പേര് റിയല് എസ്റ്റേറ്റ് വികസന നിയമം എന്നാണ്. അത് അന്വര്‍ത്ഥമാക്കുംവിധം റിയല് എസ്റ്റേറ്റ് സംരംഭകര്‍ക്ക് ഏതറ്റംപോയും ആനുകൂല്യം ചെയ്തുകൊടുക്കുകയാണ്. സംസ്ഥാനത്ത് അതിവേഗം കുറഞ്ഞുകൊണ്ടിരിക്കുന്ന കൃഷിസ്ഥലങ്ങളും കായലുകളും തണ്ണീര്‍തടങ്ങളും പതിച്ചുനല്‍കുകയാണ്. ഒരു ഭാഗത്ത് കൃഷിക്കാരില്‍നിന്ന് ഭൂമി വാങ്ങിക്കൂട്ടി ഭൂബാങ്കുകള് സൃഷ്ടിക്കുന്ന നിക്ഷേപകര്. അതിനുവേണ്ടി വിദേശത്തുനിന്ന് സംസ്ഥാനത്തേക്ക് ഒഴുകുന്ന കോടിക്കണക്കില് കള്ളപ്പണം. ഇതിന്റെ പേരില് പടച്ചുണ്ടാക്കുന്ന കടലാസുകമ്പനികള്. രാഷ്ട്രീയക്കാരേയും റവന്യൂ മേലധികാരികളേയും മന്ത്രിമാരേയും സ്വാധീനിച്ച് ഈ പദ്ധതികള്‍ക്ക് നേടിയെടുക്കുന്ന അംഗീകാരം. ചുരുക്കത്തില് വിദേശത്തു നിക്ഷേപമുള്ള കള്ളപ്പണക്കാരും അവരുടെ ബിനാമികളും റിയല് എസ്റ്റേറ്റ് മാഫിയകളും സര്‍ക്കാറിനേയും കേരളത്തേയും വിലക്കെടുക്കുകയാണ്.\n2006-ലെ എല്.ഡി.എഫ് ഗവണ്മെന്റിന്റെ കാലത്തുതന്നെ തുടക്കമിട്ട പ്രതിഭാസമാണിത്. ഇപ്പോള് ഉമ്മന്‍ചാണ്ടി ഗവണ്മെന്റിന് പിന്‍വലിക്കേണ്ടിവന്നിട്ടുള്ള മെത്രാന് കായലും മറ്റുമായി ബന്ധപ്പെട്ട പദ്ധതി എല്.ഡി.എഫ് മന്ത്രിസഭയുടെ പരിഗണനക്ക് എത്തുകയുണ്ടായി. മുഖ്യമന്ത്രി വി.എസും സി.പി.ഐക്കാരായ കൃഷി – റവന്യൂ മന്ത്രിമാരും അന്ന് ശക്തമായി എതിര്‍ത്തതുകൊണ്ട് നടന്നില്ല. അന്ന് പ്രതിപക്ഷത്തായിരുന്ന കോണ്‍ഗ്രസും എതിര്‍ത്തിരുന്നു. അന്ന് പരാജയപ്പെട്ട സംരംഭമാണ് ഭരണം പോകുന്നപോക്കില് റവന്യൂമന്ത്രിപോലും അറിയാതെ മുഖ്യമന്ത്രിയുടേയും ആഭ്യന്തരമന്ത്രിയുടേയും താല്പര്യമനുസരിച്ച് ‘ഔട്ട് ഓഫ് അജണ്ട’ ആയി മന്ത്രിസഭ അംഗീകരിച്ചത്.\nമന്ത്രിസഭയുടെ തീരുമാനം കൂട്ടുത്തരവാദിത്വത്തിന്റേതാണ്. മറ്റ് വകുപ്പുകള് കൊണ്ടുവരുന്നത് പാസ്സാക്കി കൊടുക്കുന്ന ഗതികേടിലാണ് റവന്യൂവകുപ്പെന്ന് മന്ത്രി പരിതപിക്കുന്നു. മുഖ്യമന്ത്രി വികസനമെന്ന സദുദ്ദേശ്യത്തിന്റെ പേരില് എല്ലാ നിയമങ്ങളും കാറ്റില് പറത്തിയ നടപടികളെ ന്യായീകരിക്കുന്നു. റിയല് എസ്റ്റേറ്റ് മാഫിയകള്‍ക്കും കള്ളപ്പണക്കാര്‍ക്കും കൂട്ടുനിന്ന ഇത്തരം ആളുകള് എല്.ഡി.എഫ് ഗവണ്മെന്റിലുണ്ടായിരുന്നെന്നും ന്യായീകരിക്കുന്നു. സ്വന്തം പാര്‍ട്ടിക്കാര്‍ക്കും മന്ത്രിമാര്‍ക്കുംതന്നെ തള്ളിപ്പറയേണ്ടിവന്ന ഈ തീരുമാനങ്ങളുടെ ഉത്തരവാദിത്വം ഏറ്റെടുക്കാന് മുഖ്യമന്ത്രിയോ മന്ത്രിമാരോ മുന്നോട്ടുവന്നില്ല. അതുകൊണ്ട് ഈ ഔട്ട് ഓഫ് അജണ്ടകള് ദിവ്യഗര്‍ഭമായി ജനങ്ങള് വിശേഷിപ്പിക്കേണ്ട സ്ഥിതിയാണ്.\nനിരപരാധി ചമയുന്ന റവന്യൂമന്ത്രിയുടെ തനിനിറവും ഇതോടൊപ്പം വെളിപ്പെടുന്നുണ്ട്. തന്റെ നിയോജകമണ്ഡലത്തിലുള്ള എന്.എസ്.എസ്, എസ്.എന്.ഡി.പി സഭ, ക്രിസ്തീയസഭ തുടങ്ങിയവയ്ക്ക് റവന്യൂമന്ത്രിയും കോന്നി നിയോജകമണ്ഡലത്തില് 18 ഏക്കര് സര്‍ക്കാര് ഭൂമി പതിച്ചുനല്‍കി. സ്ഥാനാര്‍ത്ഥിയുടെ വേഷം കെട്ടുംമുമ്പ് പ്രീണനം നടത്താന്. ജനങ്ങള് അധികാരത്തിലേറ്റിയവര് ഭരിച്ചിറങ്ങുന്നതിനിടയില് യഥാര്‍ത്ഥത്തില് രാജ്യദ്രോഹകുറ്റംതന്നെയാണ് നടത്തുന്നത്. കൃഷിഭൂമിയും കായലും നീര്‍ത്തടങ്ങളും മാത്രമല്ല കേരളത്തിന്റെ പച്ചപ്പും ഈര്‍പ്പവുംപോലും നശിപ്പിച്ചുകൊണ്ട്.\nയു.ഡി.എഫ് മാത്രമാണ് ഇതിനുത്തരവാദിയെന്ന് കരുതുന്നത് ആത്മവഞ്ചനയായിരിക്കും. വികസനം തെങ്ങിന്റെ മണ്ടയിലൂടെ വരുമോ എന്നു ചോദിച്ച ഒരു മന്ത്രി എല്.ഡി.എഫ് ഭരണത്തിലുണ്ടായിരുന്നു. സി.പി.എമ്മിലെ വിഭാഗീയതതന്നെ മൂര്‍ച്ഛിച്ചത് റിയല് എസ്റ്റേറ്റ് കൊള്ളക്കാരുടേയും വികസന നിക്ഷേപകരുടേയും വരവോടെയാണ്. വിഭാഗീയത അവസാനിപ്പിച്ചു എന്നു പറയുമ്പോള് എല്.ഡി.എഫിന്റെ വികസന നയവും കേവലം റിയല് എസ്റ്റേറ്റ് വികസനമായി ചുരുങ്ങി എന്നാണ്.\nഎല്.ഡി.എഫിന്റെ കാലത്ത് നടക്കാതെപോയ പദ്ധതിയുടെ നഷ്ടപരിഹാരം തേടി നിക്ഷേപകരാരും രംഗത്തുവരുന്നില്ല. കള്ളപ്പണത്തിന്റെ സ്രോതസ്സ് വെളിപ്പെടുമെന്ന ഭയം. യു.ഡി.എഫ് ഗവണ്മെന്റിലൂടെ അത് ഫലപ്രാപ്തിയിലെത്തിക്കാമെന്ന വിശ്വാസം – ഇതാണ് അവരെ നയിച്ചത്. എല്.ഡി.എഫ് ഗവണ്മെന്റാണ് പകരം വരുന്നതെങ്കില് തങ്ങളുടെ കാര്യം നേടാന് വേണ്ടത് ചെയ്യുന്ന തിരക്കിലാണിവര്. ആരെയൊക്കെ ജനപ്രതിനിധികളായി സഭയിലെത്തിക്കണമെന്നും ആരൊക്കെ മന്ത്രിമാരാകുമെന്ന് ഉറപ്പുവരുത്താനും അവര് അണിയറയില് പരിശ്രമിക്കുകയാണ്.\nബി.ജെ.പിക്ക് ഭരണമില്ലെങ്കില്‍പോലും പ്രധാനമന്ത്രി നരേന്ദ്രമോദിയുടെ മാനസപുത്രനായ വ്യവസായി കേരളത്തില് വന്ന് വികസനത്തിന് തുടക്കമിട്ടുകഴിഞ്ഞു. ബി.ജെ.പിയുടെ നേതൃത്വത്തില് മൂന്നാംമുന്നണിയായി രംഗത്തിറങ്ങിയിട്ടുള്ള രാഷ്ട്രീയ ശക്തികള്‍ക്കും പിന്തുണയും സഹായവും നല്‍കാന് അത്തരം ആളുകള് രംഗത്തുണ്ട്. പൊതുമേഖലാ സ്ഥാപനങ്ങളേയും അവയുടെ കൈവശമിരിക്കുന്ന പൊന്നുംവിലയുള്ള ഏക്കര് കണക്കില് ഭൂമികളും കൈവശപ്പെടുത്താന് ബി.ജെ.പി ബന്ധം അവര്‍ക്കനിവാര്യമാണ്. മോദി ഗവണ്മെന്റാകട്ടെ റയില്‍വേ ബജറ്റിലൂടെയും പൊതു ബജറ്റിലൂടെയും പ്രഖ്യാപിച്ചിട്ടുള്ള പദ്ധതികളെല്ലാംതന്നെ പൊതുമേഖലയെ സ്വകാര്യവത്ക്കരിക്കുന്ന നയങ്ങളുടെ അടിസ്ഥാനത്തിലുള്ളവയാണ്.\nഫാക്ടിന് ആയിരംകോടി രൂപ സഹായം പ്രഖ്യാപിച്ചതുതന്നെ ഫാക്ടിന്റെ ഭൂമി കേന്ദ്രം ഈടുവാങ്ങിയാണ്. ഫാക്ടിന്റെ പ്രവര്‍ത്തനം വീണ്ടും പ്രതിസന്ധിയിലാകുമ്പോള് ഈ ഭൂമി ഏതുവഴിക്ക് ആരൊക്കെ കൊണ്ടുപോകുമെന്ന് കണ്ടറിയേണ്ടിവരും. ചുരുക്കത്തില് കേരളം കള്ളപ്പണക്കാരുടേയും വന് വ്യവസായ കൊള്ളക്കാരുടേയും കൈപ്പിടിയില് ഒതുങ്ങുന്ന സ്ഥിതിയാണുള്ളത്. സംസ്ഥാന ഗവണ്മെന്റിന്റേയും കേന്ദ്ര ഗവണ്മെന്റിന്റേയും പിന്‍ബലത്തില്. ദൈവത്തിന്റെ നാട്ടിലെ മണ്ണും നദിയും വെള്ളവും എന്തിന് പരിസ്ഥിതിപോലും.\nഔട്ട് ഓഫ് അജണ്ടയായി അവസാനവട്ട മന്ത്രിസഭായോഗത്തില് എടുത്ത മറ്റ് ചില തീരുമാനങ്ങളുടെ അവസ്ഥകൂടി നോക്കുക. പ്രിന്‍സിപ്പല് ചീഫ് സെക്രട്ടറിമാര്‍ക്കും എ.ഡി.ജി.പിമാര്‍ക്കും പ്രമോഷന് നല്‍കാന് ചീഫ് സെക്രട്ടറിയും ആഭ്യന്തരമന്ത്രിയും തമ്മില് ഏറ്റുമുട്ടി. ഒടുവില് മുഖ്യമന്ത്രി മധ്യസ്ഥനായി. പൊലീസ് മേധാവികള്‍ക്ക് പ്രമോഷന് നല്‍കാനുള്ള ആഭ്യന്തമന്ത്രിയുടെ നിര്‍ദ്ദേശത്തിനൊപ്പം ഏഴ് ഗവണ്മെന്റ് പ്രിന്‍സിപ്പല് ചീഫ് സെക്രട്ടറിമാരെ അഡീഷണല് ചീഫ് സെക്രട്ടറിമാരാക്കി. ഇപ്പോള് അഡീഷണല് ചീഫ് സെക്രട്ടറിമാരുടെ സ്ഥാനക്കയറ്റ തീരുമാനം കേന്ദ്രഗവണ്മെന്റ് തടഞ്ഞിരിക്കയാണ്.\nഇതേ യോഗത്തില്‍വെച്ചാണ് റിട്ടയര് ചെയ്യുന്ന ചീഫ് സെക്രട്ടറിയെ മുഖ്യമന്ത്രി തന്റെ ഉപദേശകനായി നിയമിച്ചത്. വീണ്ടും അധികാരത്തില് വന്നാല് മുന് ചീഫ് സെക്രട്ടറിക്ക് മുഖ്യമന്ത്രിയെ ഉപദേശിച്ച് ഭരണത്തിന്റെ തലപ്പത്തുതന്നെ തുടരാം. അല്ലെങ്കില് പുതിയ ഭരണത്തിന്‍കീഴില് അതിലും കണ്ണായ സ്ഥാനത്തേക്ക് കയറിയിരിക്കാം. അഡൈ്വസര് നിയമനത്തിനുമുമ്പ് സംസ്ഥാന തെരഞ്ഞെടുപ്പ് കമ്മീഷനായി ചീഫ് സെക്രട്ടറിയെ നിയമിക്കാനാണ് മുഖ്യമന്ത്രി ശ്രമിച്ചത്. പ്രതിപക്ഷത്തുനിന്നുയര്‍ന്ന എതിര്‍പ്പിനെ തുടര്‍ന്ന് പിന്‍വാങ്ങുകയായിരുന്നു.\nഭരണം പോകുന്നപോക്കില് പൊലീസിന്റേയും ബ്യൂറോക്രസിയുടേയും ഉന്നതങ്ങളില് വിശ്വസ്തരും ഇഷ്ടക്കാരുമായ ഉദ്യോഗസ്ഥരെ കുടിയിരുത്തുന്നത് രണ്ടുനിലയ്ക്കാണ്. മറ്റൊരു ഗവണ്മെന്റും നേരിട്ടിട്ടില്ലാത്ത ഗുരുതരമായ അഴിമതി ആരോപണങ്ങളും പൊലീസ് അന്വേഷണങ്ങളും കോടതിക്കേസുകളും നേരിട്ട ഗവണ്മെന്റാണ് ഉമ്മന്‍ചാണ്ടിയുടേത്. തെളിവുകള് എവിടെ എന്ന് അദ്ദേഹം അഹങ്കരിക്കുന്നതിന് കാരണക്കാരായ ഉദ്യോഗസ്ഥര്‍ക്കാണ് ഉപകാരസ്മരണ നല്‍കിയത്. ബ്യൂറോക്രസിയുടേയും പൊലീസിന്റേയും തലപ്പത്തിരുന്ന് തുടര്‍ന്നും സഹായം നല്‍കാന് അവരെ ബാധ്യസ്ഥരാക്കുകയാണ്. തെരഞ്ഞെടുപ്പില് ജയിച്ചാലും പ്രതിപക്ഷത്തിരിക്കേണ്ടിവന്നാലും താക്കോല് സ്ഥലങ്ങളില് വിശ്വസ്തരുണ്ടാകും.\nഇടതുപക്ഷ – ജനാധിപത്യ മുന്നണി യു.ഡി.എഫില്‍നിന്ന് വ്യത്യസ്തമാകണമെങ്കില് പുതിയ ഗവണ്മെന്റിന്റെ നയം ഇക്കാര്യങ്ങളിലെല്ലാം വ്യത്യസ്തമാകുമെന്ന് അവര് വിശദീകരിക്കേണ്ടതുണ്ട്. റിയല് എസ്റ്റേറ്റ് വികസനമാണോ അതോ കേരളത്തിന്റെ പ്രകൃതി സമ്പത്തും പരിസ്ഥിതിയും കാത്തുസൂക്ഷിക്കുന്ന, വ്യവസായങ്ങള്, പൊതുമേഖല, കാര്‍ഷികമേഖല തുടങ്ങിയ നിര്‍ണ്ണായക മേഖലകള് സംരക്ഷിക്കുന്ന നയം. തൊഴില് സാധ്യതകള് അടിയന്തരമായി സൃഷ്ടിക്കുന്നത്.\nഎന്തെല്ലാം പദ്ധതികള് മുന്‍ഗണനാക്രമത്തില് നടപ്പാക്കുമെന്ന് ജനങ്ങളെ ബോധ്യപ്പെടുത്തണം. വെറും അഴിമതി, അഴിമതി എന്ന് കൂവി നടന്നതുകൊണ്ടും പാര്‍ട്ടി പ്രവര്‍ത്തനം കരിങ്കൊടി പ്രകടനമായി മാറ്റിയതുകൊണ്ടും ജനങ്ങള് അധികാരത്തിലേറ്റില്ല. അങ്ങനെ കരുതുന്നത് വ്യാമോഹമാകും. യു.ഡി.എഫും എല്.ഡി.എഫും ഒരുപോലെയാണെന്ന് കുറ്റപ്പെടുത്തി മൂന്നാമതൊരു മുന്നണി വോട്ടുതേടി രംഗത്തുള്ളപ്പോള്. റയില്‍വെ ബജറ്റിലും പൊതു ബജറ്റിലും കേരളമെന്നൊരു നാടുണ്ടെന്ന് ഓര്‍ക്കാന് മറന്നുപോയവരാണ് അവരുടെ കേന്ദ്രനേതാക്കള്. എങ്കിലും പ്രചാരണരംഗത്ത് ഒരു പ്രധാനമന്ത്രിയെ അവര്‍ക്ക് അവതരിപ്പിക്കാന് ആദ്യമായി അവസരം കൈവന്നിട്ടുണ്ട് എന്നുകൂടി വരുമ്പോള്.\nചങ്ങാത്ത മുതലാളിത്തത്തിന്റെ ഒരു ഗവണ്മെന്റ് രൂപപ്പെടുത്താനുള്ള ശ്രമങ്ങളാണ് ഇപ്പോള് കേരളത്തില് നടക്കുന്നത്. പുതിയ ഗവണ്മെന്റ് എല്.ഡി.എഫിന്റേതായാലും യു.ഡി.എഫിന്റേതായാലും ബി.ജെ.പിയുടേതായാലും.\nTags: FOR A CRONY CAPITALIST GOVT.\n← KAZHCHA കാഴ്ച\nKerala election scene ഇവിടെ രാഷ്ട്രീയമൂല്യങ്ങള് ചോരുകയാണ് →\nOne response to “OUT OF AGENDA അജണ്ടക്ക് പുറത്ത്”\nK.R.Unnithan March 16, 2016 at 5:00 am · · Reply →\nA contemporary meaning full and fact exposing write up.


ലൊക്കേഷനും ബാറ്ററി ചാർജും വരെ ശേഖരിക്കാൻ നീക്കം; വാട്ട്സാപ്പിനെതിരെ വ്യാപക പ്രതിഷേധം| Malayala Manorama\nലൊക്കേഷനും ബാറ്ററി ചാർജും വരെ ശേഖരിക്കാൻ നീക്കം; വാട്ട്സാപ്പിനെതിരെ വ്യാപക പ്രതിഷേധം\nസ്വന്തം ലേഖകൻ January 10, 2021 07:32 AM IST\nഉപയോഗിക്കുന്നവരുടെ സ്വകാര്യവിവരങ്ങള് ഫെയ്സ്ബുക്കിനു കൈമാറാനുള്ള വാട്സാപിന്‍റെ നീക്കത്തിനെതിരെ ലോകമെങ്ങും പ്രതിഷേധം. പുതിയ സ്വകാര്യതാനയം അംഗീകരിക്കാത്തവര്‍ക്ക് ഫെബ്രുവരി എട്ടിനുശേഷം വാട്സാപ് ഉപയോഗിക്കാനാകില്ല. വാട്സാപ് ഡിലീറ്റ് ചെയ്യാനും സിഗ്നല്, ടെലഗ്രാം തുടങ്ങിയ ആപ്പുകളിലേക്ക് മാറാനും ടെസ്‌ല കമ്പനി ഉടമ ഇലോണ് മസ്ക് അടക്കമുള്ളവരുടെ ആഹ്വാനം സോഷ്യല് മീഡിയയില് തരംഗമാവുകയാണ്.\nസ്വകാര്യതയുടെ പര്യായമായിരുന്നു വാട്സാപ്. ലോകമെങ്ങുമുള്ള സ്മാര്‍ട്ഫോണ് ഉപയോക്താക്കളുെട പ്രിയ ആപ്പായി മാറാനുള്ള കാരണവും ഇതായിരുന്നു. വാട്സാപ്പിനെ മാര്‍ക്ക് സക്കര്‍ബര്‍ഗിന്‍റെ ഫെയ്സ്ബുക്ക് വിലയ്ക്കുവാങ്ങിയശേഷമുള്ള ഏറ്റവും പുതിയ നടപടിയാണ് പ്രതിഷേധത്തിനുവഴിവച്ചിരിക്കുന്നത്. പുതിയ സ്വകാര്യതാനയം അംഗീകരിച്ചാല് ഉപയോഗിക്കുന്നവരുടെ നമ്പറും സ്ഥലവും മൊബൈല് നെറ്റ്‌വര്‍ക്കും എന്നുവേണ്ട ബാറ്ററിയില് എത്ര ചാര്‍ജ് അവശേഷിക്കുന്നുണ്ട് എന്നതടക്കമുള്ള വിവരങ്ങള് വാട്സാപ് ശേഖരിക്കും. നിങ്ങള് ഉപയോഗിക്കുന്ന ഫോണില്‍നിന്ന് വാട്സാപ് ഡിലീറ്റ് ചെയ്താലും അക്കൗണ്ട് വിവരങ്ങള് കമ്പനിയുടെ കൈവശമുണ്ടാകും. ഇത് മറികടക്കണമെങ്കില് വാട്സാപ് സെറ്റിങ്സില് കയറി അക്കൗണ്ട് ഡിലീറ്റ് ചെയ്യണം.\nഫെയ്സ്ബുക്ക് കമ്പനിയുടെ വിവിധ ആപ്പുകളുടെ ഇന്‍റഗ്രേഷന്‍റെ ഭാഗമാണ് പുതിയ സ്വകാര്യതാനയമെന്നാണ് വാദം. ഇന്‍സ്റ്റഗ്രാമും മെസഞ്ചറും ഫെയ്സ്ബുക്കിന്‍റേതാണ്. വാട്സാപ് ബിസിനസ് അക്കൗണ്ടുകളുടെ വിവരങ്ങള് കമ്പനിക്ക് പുറമേ കൈമാറാനും പുതിയ നയം വഴിവയ്ക്കും. എന്നാല് നിയമം കര്‍ശനമായ യൂറോപ്യന് യൂണിയനിലും യുകെയിലും വാട്സാപിന്‍റെ ഈ ഭീഷണി നടപ്പില്ല.


ത്രിരാഷ്ട്ര ടി-ട്വന്റി: നിര്‍ണായക മത്സരത്തില് ശ്രീലങ്കയ്‌ക്കെതിരെ ഇന്ത്യക്ക് ആറ് വിക്കറ്റ് ജയം,nidahas trophy 2018 india vs sri lanka india sail to six wicket winkeralaonlinenews.com | Malayalam news, kerala news, onlinenews,\nSunday March 24th, 2019 - 2:46:am\nത്രിരാഷ്ട്ര ടി-ട്വന്റി: നിര്‍ണായക മത്സരത്തില് ശ്രീലങ്കയ്‌ക്കെതിരെ ...\nUpdated: Tuesday 13 March 2018 07:20:28 AM\nകൊളംബോ: നിദാഹസ് ടൂര്‍ണമെന്റിലെ ആദ്യ കളിയിലെ തോല്‍വിയ്ക്ക് പകരം വീട്ടി ഇന്ത്യ. ലങ്ക ഉയര്‍ത്തിയ 153 എന്ന വിജയ ലക്ഷ്യം9പന്തുകള് ശേഷിയ്ക്കെ ഇന്ത്യ മറികടന്നു. കാര്‍ത്തിക്കിന്റെയും മനീഷ് പാണ്ഡ്യയുടേയും പ്രകടനമാണ് ഇന്ത്യയ്ക്ക് വിജയം സമ്മാനിച്ചത്. പാണ്ഡ്യ 42 റണ്‍സും കാര്‍ത്തിക് 39 റണ്‍സുമാണ് നേടിയത്.\nകഴിഞ്ഞ രണ്ട് മത്സരങ്ങളിലും പരാജയപ്പെട്ട റിഷഭ് പന്തിന് പകരം ലോകേഷ് രാഹുലിനെ ആദ്യ ഇലവനില് ഉള്‍പ്പെടുത്തിയാണ് ഇന്ത്യ ഇന്നിറങ്ങിയത്. ഫൈനലിലേക്ക് മുന്നേറാന് ഇന്ത്യക്ക് ഇന്ന് വിജയം അനിവാര്യമായിരുന്നു. അതേസമയം ടൂര്‍ണമെന്റിലെ മൂന്നാം മത്സരത്തിലും ഫോമില്ലായ്മ തുടരുകയായിരുന്നു രോഹിത് ശര്‍മ.\nടോസ് നഷ്ടപ്പെട്ട് ബാറ്റിങ്ങിനിറങ്ങിയ ശ്രീലങ്കയ്ക്ക് വേണ്ടി മെന്‍ഡിസിന്റെ അര്‍ധ സെഞ്ച്വറി (55) പ്രതീക്ഷ നല്‍കിയെങ്കിലും ഇന്ത്യയുടെ മനീഷ് പാണ്ഡെ-ദിനേഷ് കാര്‍ത്തിക് സഖ്യം ഒരിക്കല് കൂടെ വിജയം ഇന്ത്യയുടെ പക്ഷത്താക്കുകയായിരുന്നു.\nമെന്‍ഡിസിന് ശേഷം വന്ന ശ്രീലങ്കന് ബാറ്റ്‌സ്മാന്‍മാര്‍ക്കൊന്നും കാര്യമായൊന്നും ചെയ്യാനുണ്ടായിരുന്നില്ല. ധനുഷ്‌ക ഗുണതിലക (17), ഉപുള് തരംഗ (22), തിസാര പെരേര (15), ധസുണ് ശങ്ക (19) എന്നിവര് മാത്രമാണ് രണ്ടക്കം നേടിയത്. അഖില ധനഞ്ജയ രണ്ട് വിക്കറ്റും, നുവാന് പ്രദീപ്, ജീവന് മെന്‍ഡിസ് എന്നിവര് ഓരോ വിക്കറ്റും നേടി.\n153 റണ്‍സ് എന്ന വിജയലക്ഷ്യം തേടിയിറങ്ങിയ ഇന്ത്യയ്ക്ക് നായകന് രോഹിത്തിന്റെ വിക്കറ്റ് ആദ്യമേ നഷ്ടമായി. ധനഞ്ജയന്റെ ഓവറില് കുശാല് മെന്‍ഡിസിന് ക്യാച്ച് നല്‍കി മടങ്ങുകയായിരുന്നു താരം. 11 റണ്‍സ് മാത്രമാണ് രോഹിത്തിന് സ്വന്തമാക്കാന് കഴിഞ്ഞത്. ശിഖര് ധവാന് (8), രാഹുല് (18), സുരേഷ് റെയ്‌ന (27), മനീഷ് പാണ്ഡെ (42), ദിനേഷ് കാര്‍ത്തിക് (39) എന്നിവരാണ് ഇന്ത്യയെ വിജയത്തിലേക്കെത്തിച്ചത്.\nനേരത്തെ അര്‍ധ സെഞ്ചുറി നേടിയ കുശാല് മെന്‍ഡിസിന്റെ കരുത്തിലാണ് ശ്രീലങ്ക പൊരുതാനുള്ള സ്‌കോര് നേടിയത്. ആദ്യ പത്തോവറില് ശ്രീലങ്ക വെടിക്കെട്ട് പ്രകടനം നടത്തിയപ്പോള് ഇന്ത്യ മത്സരത്തിലേക്ക് ശക്തമായി തിരിച്ചുവരികയായിരുന്നു. കൃത്യമായ ഇടവേളയില് വിക്കറ്റ് വീഴ്ത്താനും ഇന്ത്യന് ബൗളര്‍മാര് മറന്നില്ല. മികച്ച രീതിയില് പന്തെറിഞ്ഞ താക്കൂര് നാല് ഓവറില് 27 റണ്‍സ് മാത്രം വഴങ്ങി നാല് വിക്കറ്റുകള് വീഴ്ത്തി. വാഷിംങ്ടണ് സുന്ദര് രണ്ടും ഉനത്കട്ട്, ചഹാല്, ശങ്കര് എന്നിവര് ഓരോ വിക്കറ്റ് വീതവും പിഴുതെടുത്തു.\nRead more topics: nidahas trophy 2018, india vs srilanka, india, sail, six, wicket, win\nnidahas trophy 2018: india vs srilanka india sail to six-wicket win


ബെസ്റ്റ് ഫ്രണ്ട്‌സിനൊപ്പം ഭാവന! കൂട്ടുകാരികളെക്കുറിച്ചുളള നടിയുടെ പോസ്റ്റ് വൈറല് | Bhavana's Pictures With Her Best Friends - Malayalam Filmibeat\n| Updated: Wednesday, December 25, 2019, 13:27 [IST]\nമലയാളി പ്രേക്ഷകരുടെ പ്രിയപ്പെട്ട നായികമാരില് ഒരാളാണ് ഭാവന. നിരവധി ശ്രദ്ധേയ സിനിമകളിലൂടെയാണ് ഭാവന എല്ലാവരുടെയും ഇഷ്ടം നേടിയെടുത്തിരുന്നത്. മലയാളത്തില് മുന്‍നിര നായികയായി ഏറെക്കാലം തിളങ്ങിനിന്ന നായിക കൂടിയാണ് ഭാവന. നടിയുടെതായി പുറത്തിറങ്ങിയ മിക്ക ചിത്രങ്ങള്‍ക്കും മികച്ച പ്രേക്ഷക സ്വീകാര്യതയാണ് ലഭിച്ചിരുന്നത്.\nവിവാഹ ശേഷം കന്നഡത്തിന്റെ മരുമകളായ താരം സോഷ്യല് മീഡിയയിലാണ് സജീവമാകാറുളളത്. മലയാളത്തില് അഭിനയിച്ചില്ലെങ്കിലും കന്നഡ സിനിമകളില് നടി അഭിനയിച്ചിരുന്നു. നവീനുമായുളള വിവാഹത്തിന് പിന്നാലെ ബാംഗ്ലൂരിലാണ് നടി സ്ഥിര താമസമാക്കിയത്. കേരളത്തില് ഇടയ്ക്കിടെ വരാറുളള താരത്തിന്റെ ചിത്രങ്ങളും വീഡിയോകളും വൈറലാകാറുണ്ട്.\nഭാവനയുടെതായി വന്ന പുതിയ ഇന്‍സ്റ്റഗ്രാം പോസ്റ്റ് ശ്രദ്ധേയമായി മാറിയിരുന്നു. അടുത്ത സൂഹൃത്തുക്കളായ രമ്യാ നമ്പീശന്, ശില്‍പ്പാ ബാല തുടങ്ങിയവര്‍ക്കൊപ്പമുളള ചിത്രങ്ങളാണ് നടി പങ്കുവെച്ചിരുന്നത്. ഭാവനയുടെ വിവാഹ ചടങ്ങുകളിലെല്ലാം സജീവ സാന്നിദ്ധ്യമായി ഇരുവരും ഉണ്ടായിരുന്നു. അടുത്ത സുഹൃത്തുക്കളായ ഇവരുടെ പുതിയ ചിത്രങ്ങളെല്ലാം തന്നെ ആരാധകര് ഏറ്റെടുക്കാറുണ്ട്.\nഅടുത്തിടെ നടിയും സുഹൃത്തുമായ മൃദുല മുരളിയുടെ വിവാഹ നിശ്ചയത്തിനായിരുന്നു എല്ലാവരും ഒത്തുകൂടിയത്. മൃദുലയുടെ അടുത്ത സുഹൃത്തുക്കളായ ഭാവന, രമ്യാ നമ്പീശന്, ഷഫ്‌ന, ശരണ്യാ മോഹന്,ശില്‍പ്പ ബാല, സയനോര, അമൃത സുരേഷ്,അഭിരാമി സുരേഷ് തുടങ്ങിയവരെല്ലാം അന്ന് ചടങ്ങിന് എത്തിയിരുന്നു. കഴിഞ്ഞ വര്‍ഷം ജനുവരി 22നായിരുന്നു ഭാവനയും നിര്‍മ്മാതാവും ബിസിനസുകാരനുമായ നവീനും തമ്മിലുളള വിവാഹം നടന്നത്.\nഭാവനയുടെ വിവാഹവും അടുത്ത സുഹൃത്തുക്കളെല്ലാം ചേര്‍ന്ന് ആഘോഷമാക്കി മാറ്റിയിരുന്നു. മലയാളത്തില് പൃഥ്വിരാജ് നായകനായ ആദം ജോണ് എന്ന ചിത്രത്തിലായിരുന്നു ഭാവന ഒടുവില് അഭിനയിച്ചിരുന്നത്. തുടര്‍ന്ന് കന്നഡ സിനിമകളിലാണ് നടി സജീവമായിരുന്നത്. ഭാവനയുടെ മലയാളത്തിലേക്കുളള തിരിച്ചുവരവിനായി ആകാംക്ഷകളോടെയാണ് എല്ലാവരും കാത്തിരിക്കുന്നത്.\nകന്നഡത്തില് 96ന്റെ റീമേക്കായ 99 എന്ന ചിത്രമാണ് നടിയുടെതായി ഒടുവില് പുറത്തിറങ്ങിയിരുന്നത്. സിനിമ തിയ്യേറ്ററുകളില് ഹിറ്റായി മാറുകയും ചെയ്തിരുന്നു. സൂപ്പര് താരങ്ങള്‍ക്കൊപ്പമുളള സിനിമകളിലാണ് നടി സാന്‍ഡല്‍വുഡില് കൂടൂതലായി അഭിനയിച്ചിരിക്കുന്നത്. കന്നഡത്തിലും നിരവധി ആരാധകരുളള താരമാണ് ഭാവന. അണിയറയില് ഒരുങ്ങുന്ന ഇന്‍സ്‌പെക്ടര് വിക്രം,ബജ്‌റംഗി2തുടങ്ങിയവയാണ് നടിയുടെ പുതിയ സിനിമകള്.\nBhavana's Pictures With Her Best Friends


SKSSF News: ഡോ. ബഹാഉദ്ധീന് നദ്‌വിയുടെ വിശുദ്ധ ഖുര്‍ആന് വിവര്‍ത്തനം; ബഹ്‌റൈന് തല പ്രകാശനം ഫക്‌റുദ്ധീന് തങ്ങള് നിര്‍വ്വഹിക്കും\nഡോ. ബഹാഉദ്ധീന് നദ്‌വിയുടെ വിശുദ്ധ ഖുര്‍ആന് വിവര്‍ത്തനം; ബഹ്‌റൈന് തല പ്രകാശനം ഫക്‌റുദ്ധീന് തങ്ങള് നിര്‍വ്വഹിക്കും\nമനാമ : ചെമ്മാട് ദാറുല് ഹുദാ ഇസ്‌ലാമിക് യൂനിവേഴ്‌സിറ്റി വൈസ് ചാന്‍സലറും ആഗോള മുസ്‌ലിം പണ്ഡിത സഭാംഗവുമായ ഡോ.ബഹാഉദ്ധീന് മുഹമ്മദ് നദ്‌വി രചിച്ച വിശുദ്ധ ഖുര്‍ആന് വിവര്‍ത്തനത്തിന്റെ ബഹ്‌റൈന് തല പ്രകാശന കര്‍മം ഇന്ന് (1/1/2015 വ്യാഴം) രാത്രി 9.30ന് മനാമ സ്വലാത്ത് മജ്‌ലിസിനോടനുബന്ധിച്ച് നടത്തപ്പെടുന്ന ചടങ്ങില് സമസ്ത ബഹ്‌റൈന് പ്രസിഡന്റ് സയ്യിദ് ഫക്‌റുദ്ധീന് തങ്ങള് നിര്‍വ്വഹിക്കും. വ്യാപാര പ്രമുഖനും പാലത്തിങ്ങല് വെല്‍ഫെയര് കമ്മറ്റി പ്രസിഡന്റുമായ താപ്പി അബ്ദുല്ലകുട്ടി ഹാജി കോപ്പി ഏറ്റുവാങ്ങും.\nഇന്ന് രാവിലെ കോഴിക്കോട് ടൗണ് ഹാളില് 9.45ന് പാണക്കാട് സയ്യിദ് മുനവ്വര് അലി ശിഹാബ് തങ്ങള് ഉദ്ഘാടനം ചെയ്യുന്ന ചടങ്ങില് സമസ്ത ജനറല് സിക്രട്ടറിയും ദാറുല് ഹുദാ ഇസ്‌ലാമിക് യൂനിവേഴ്‌സിറ്റി പ്രോ ചാന്‍സലറുമായ ചെറുശ്ശേരി സൈനുദ്ദീന് മുസ്‌ലിയാര് മന്ത്രി ഡോ. എം.കെ. മുനീറിന് പ്രഥമ കോപ്പി നല്‍കി നിര്‍വഹിക്കപ്പെടുന്ന പ്രകാശന ചടങ്ങിന് സമാന്തരമായിട്ടാണ് ബഹ്‌റൈന് ഉള്‍പ്പെടെ ജി.സി.സി രാജ്യങ്ങളിലും ബ്രിട്ടനിലുമായി 16 കേന്ദ്രങ്ങളില് പ്രകാശനം നടക്കുന്നത്.\nലണ്ടനിലെ പ്രകാശന ചടങ്ങില് മമ്പുറം തങ്ങളുടെ പൗത്രന് സയ്യിദ് അബ്ദുല് ഇലാഹ് അലി ആല് ഫദ്ല്, സയ്യിദ് ആദില് മുഹമ്മദ് സ്വലാഹ് എന്നിവര് മുഖ്യാതിഥികളാകും. മക്കയില് പാണക്കാട് സയ്യിദ് സ്വാദിഖലി ശിഹാബ് തങ്ങള് പ്രകാശനം ചെയ്യും. ജിദ്ദയിലെ ചടങ്ങില് ശൈഖ് സയ്യിദ് അബ്ദുല് ഖാദിര് അല് ജീലി, കുവൈത്തില് പാണക്കാട് സയ്യിദ് ഹൈദരലി ശിഹാബ് തങ്ങള്, ഖത്തറില് ഡോ. അലി മുഹ്‌യിദ്ദീന് ഖുറദാഗി, യു.എ.ഇയില് മുസ്തഫ ഹുദവി ആക്കോട് തുടങ്ങിയവര് പങ്കെടുക്കും. കോഴിക്കോട് ടൗണ് ഹാളിലെ ചടങ്ങില് ദാറുല് ഹുദാ ജനറല് സെക്രട്ടറി ചെമ്മുക്കന് കുഞ്ഞാപ്പു ഹാജി അധ്യക്ഷനാകും. കോഴിക്കോട് ഖാസി മുഹമ്മദ് കോയ തങ്ങള് ജമലുല്ലൈലി പ്രാര്‍ഥന നിര്‍വഹിക്കും.\nഗ്രന്ഥത്തിന്റെ ആന്‍ഡ്രോയ്ഡ് പതിപ്പ് കേരള വഖഫ് ബോര്‍ഡ് ചെയര്‍മാന് പാണക്കാട് സയ്യിദ് റശീദലി ശിഹാബ് തങ്ങള് പ്രകാശനം ചെയ്യും. 'എല്ലാ വീടുകളിലും ഒരു കോപ്പി' പദ്ധതി പാണക്കാട് സയ്യിദ് മുനവറലി ശിഹാബ് തങ്ങള് പ്രഖ്യാപിക്കും.


കോവിഡ് പടരുന്ന സാഹചര്യത്തിൽ ഡൽഹിയിലെ സമരക്കാരോട് സ്വരം കടുപ്പിച്ച് സുപ്രീം കോടതി , ഒറ്റപ്പെട്ട് സമരക്കാർ | Supreme Court|COVID|farmers protest 2021\nകോവിഡ് പടരുന്ന സാഹചര്യത്തിൽ ഡൽഹിയിലെ സമരക്കാരോട് സ്വരം കടുപ്പിച്ച് സുപ്രീം കോടതി , ഒറ്റപ്പെട്ട് സമരക്കാർ\nനിയമവുമായി ഒത്തുപോകാന് നിങ്ങള്‍ക്ക് സാധിക്കുന്നില്ലെങ്കില് അതിന് മറ്റുള്ളവര് കഷ്ടപ്പെടണമെന്ന് അര്‍ത്ഥമില്ല.\nദില്ലി; മറ്റുള്ളവരുടെ സഞ്ചാര സ്വാതന്ത്ര്യത്തിന് തടയിട്ട് കൊണ്ട് ഡൽഹിയിൽ ‘കർഷക’ സമരം തുടരുന്നതിനെതിരെ രൂക്ഷ വിമർശനവുമായി സുപ്രീം കോടതി. ഏതെങ്കിലും നയങ്ങളോട് നിങ്ങള്‍ക്ക് എതിര്‍പ്പ് ഉള്ളത് കൊണ്ട് മറ്റുള്ളവര് അതിന്റെ എല്ലാ ഫലങ്ങളും സഹിക്കണമെന്നില്ലെന്നും കോടതി പറഞ്ഞു. ഒരു പ്രത്യേക നിയമവുമായി ഒത്തുപോകാന് നിങ്ങള്‍ക്ക് സാധിക്കുന്നില്ലെങ്കില് അതിന് മറ്റുള്ളവര് കഷ്ടപ്പെടണമെന്ന് അര്‍ത്ഥമില്ല. എല്ലാതരത്തിലും നിങ്ങൾ അവിടെ ഒരു ഗ്രാമം സൃഷ്ടിക്കാനാണ് നോക്കുന്നത്.\nഇതിനായി താൽക്കാലിക കെട്ടിടങ്ങൾ വരെ സ്ഥാപിച്ചു. പക്ഷേ ഏതൊരു സമരമായാലും മറ്റുള്ളവരുടെ സഞ്ചാര സ്വാതന്ത്ര്യത്തെ തടസപ്പെടുത്തിക്കൊണ്ടാകരുതെന്നും കോടതി ആവശ്യപ്പെട്ടു. കര്‍ഷക സമരത്തിനെതിരായ വീട്ടമ്മ നല്‍കിയ ഹര്‍ജിയിലായി കോടതിയുടെ പ്രതികരണം. കേന്ദ്രസര്‍ക്കാരിന്റെ കാര്‍ഷിക നയങ്ങള്‍ക്കെതിരെ നവംബര് മുതല് അതിര്‍ത്തികളില് സമരമെന്ന പേരിൽ വലിയ അക്രമമാണ് പഞ്ചാബിൽ നിന്നുള്ള ഒരുകൂട്ടം ഇടനിലക്കാരും മറ്റു രാഷ്ട്രീയ പാർട്ടികളും നടത്തുന്നത്.\nനിരന്തരമായ ഉപരോധങ്ങളും പ്രതിഷേധങ്ങളും കാരണം നോയിഡയില് നിന്ന് ദില്ലിയിലേക്ക് പോകാന് 20 മിനിറ്റിനുപകരം ഏകദേശം രണ്ട് മണിക്കൂര് എടുക്കുന്നുവെന്ന് കാണിച്ചായുരുന്നു വിട്ടമ്മയുടെ ഹര്‍ജി. സഞ്ചാര സ്വാതന്ത്ര്യത്തെ പ്രതിഷേധം ബാധിക്കരുതെന്ന് വ്യക്തമാക്കി മാര്‍ച്ച് 26 ന് കോടതി കേന്ദ്രത്തിനും പോലീസിനം നേരത്തേ നോട്ടീസ് നല്‍കിയിരുന്നു.\nകോവിഡ് കേസുകളുടെ പെട്ടെന്നുള്ള കുതിച്ചുകയറ്റത്തെത്തുടര്‍ന്ന് മുന്‍ഗണന മാറ്റിയെങ്കിലും, ഉപരോധങ്ങള് നീക്കം ചെയ്യാനും ദില്ലി-എന്‍സി‌ആര് യാത്രാമാര്‍ഗ്ഗം സുഗമമാക്കാനും അധികൃതര് പരമാവധി ശ്രമിക്കുകയാണെന്ന് കേന്ദ്രസര്‍ക്കാര് കോടതിയെ അറിയിച്ചു. സമരക്കാർ ഇപ്പോൾ കോവിഡ് വാക്സിനായി മുറവിളി കൂട്ടുകയാണ്.\nനേരത്തെ കോവിഡ് വാക്സിൻ ഇടില്ല എന്ന് വാശിപിടിച്ചവരാണ് ഇപ്പോൾ വാക്സിന് വേണ്ടി മുറവിളി കൂട്ടുന്നത്. അതേസമയം അക്ഷരാർത്ഥത്തിൽ ഒറ്റപ്പെട്ട നിലയിലാണ് സമരക്കാർ. ഇപ്പോൾ മാധ്യമങ്ങൾ പോലും ഇവർക്ക് പിന്തുണ നല്കുന്നില്ലെന്നാണ് ഇവരുടെ പരാതി .\nSupreme Court COVID farmers protest 2021\nവിദേശ കമ്പനിയ്ക്ക് ഓക്‌സിജന് വില്‍ക്കാനുള്ള കെഎംഎംഎല് നീക്കം സർക്കാർ തടഞ്ഞു


മാഞ്ചസ്റ്റര് എന്‍എച്ച്എസ് ഫൗണ്ടേഷന് | Nursing| Recruitment\nമാഞ്ചസ്റ്റര് എന്‍എച്ച്എസ് ഫൗണ്ടേഷന് ട്രസ്റ്റില് നഴ്സിങ് ജോലി ഒഴിവുകള് - ഉടന് അപേക്ഷിക്കൂ\nമാർക്കറ്റിങ് ഫീച്ചർ March 13, 2021 02:30 PM IST\n1200 ല്‍ഏറെ നഴ്‌സുമാരെ 2021ല്‍റിക്രൂട്ട് ചെയ്യാനുള്ള കരാര്‍ആണ്\n2021 മാര്‍ച്ച് മുതല് മാഞ്ചസ്റ്റര് എന്‍എച്ച്എസ് ഫൗണ്ടേഷന് ട്രസ്റ്റ് അവരുടെ ചരിത്രത്തിലെ ഏറ്റവും വലിയ തൊഴില് അവസരങ്ങള് നികത്തുന്നതിനുള്ള പ്രവര്‍ത്തനങ്ങള് ആരംഭിച്ചിരിക്കുന്നു. യുകെയിലെ മികച്ചതും വലുതുമായ മാഞ്ചെസ്റ്റര് ട്രസ്റ്റ് ഗള്‍ഫിലും ഇന്ത്യയിലും ജോലി ചെയ്യുന്ന ഇന്ത്യന് നഴ്‌സുമാര്‍ക്ക് ഏറ്റവും അനുയോജ്യമായ തൊഴില് നേടുന്നതിനുള്ള സുവര്‍ണ്ണ അവസരമാണ് നല്‍കുന്നത്.\nയുകെയിലെ ഏറ്റവും സജീവമായതും ജീവിത സൗകര്യങ്ങള് നിറഞ്ഞതുമായ നഗരമാണ് മാഞ്ചസ്റ്റർ. ലോകത്തിലെ ഏറ്റവും മികച്ച നഗരങ്ങളുടെ പട്ടികയിലും മാഞ്ചസ്റ്റർ ഉണ്ട്. ഇന്ത്യയില്‍നിന്ന്, പ്രത്യേകിച്ചു കേരളത്തില്‍നിന്നുള്ള ഒരു വലിയ നഴ്സ് സമൂഹം ഇവിടെയുണ്ട്. ഇന്ത്യയില് നിന്നുള്ള നഴ്‌സുമാര് ജോലി ചെയ്യാന് ഏറ്റവും കൂടുതല് തിരഞ്ഞെടുക്കുന്ന നഗരം കൂടിയാണിത്.\nമാഞ്ചസ്റ്ററിലുള്ള ഇന്ത്യന് നഴ്സുമാരില് 80 ശതമാനത്തിലധികം പേരും ഗ്ലോബല് നഴ്‌സ് ഫോഴ്സിലൂടെയാണ് റിക്രൂട്ട് ചെയ്യപ്പെട്ടിട്ടുള്ളത്. ഇന്ത്യയില് അനേകം ഏജന്‍സികള് യുകെയിലെ ഹോസ്‌പിറ്റലുകളിലേക്ക് റിക്രൂട്ട് ചെയ്യുന്നുണ്ടെങ്കിലും മാഞ്ചസ്റ്റര് ട്രസ്റ്റിലേക്ക് നഴ്‌സുമാരെ തിരഞ്ഞെടുക്കുന്ന ഏക ഏജന്‍സി ഗ്ലോബല് നഴ്സ് ഫോഴ്സ് ആണ്. മാഞ്ചസ്റ്റര് ഫൗണ്ടേഷന് ട്രസ്റ്റിലേക്ക് മാത്രമായി 1200 ല് ഏറെ നഴ്‌സുമാരെ 2021ല് റിക്രൂട്ട് ചെയ്യാനുള്ള കരാര് ആണ് ഗ്ലോബല് നഴ്സ് ഫോഴ്സിനു ലഭിച്ചിരിക്കുന്നത്.\nമെഡിക്കല്, സര്‍ജിക്കല്, റീനല്, നിയോ നേറ്റല്, തിയറ്റര് എന്നീ ഡിപാര്‍ട്ട്മെന്റുകളില് വൈദഗ്ധ്യം ഉള്ളവര്‍ക്ക് അപേക്ഷിക്കാം. കാലതാമസമില്ലാതെ വീസ ലഭിക്കുവാനും യുകെയില് എത്താനുമുള്ള സുവര്‍ണ്ണ അവസരമാണ് കേരളത്തിലെ നഴ്സുമാര്‍ക്ക് ഗ്ലോബൽ നഴ്‌സ് ഫോഴ്‌സ് നല്‍കുന്നത്. തിരഞ്ഞെടുക്കപ്പെടുന്നവര്‍ക്ക് ആറു മാസത്തിനുള്ളില് യുകെയില് എത്തിച്ചേരാം.\nവര്‍ഷം 27 അവധി ദിവസം ലഭിക്കുന്നു, അഞ്ച് വർഷത്തെ സേവനത്തിന് ശേഷം അത് 29 ദിവസമായും 10 വർഷത്തെ സേവനത്തിന് ശേഷം 33 ദിവസമായും ഉയരുന്നു, കൂടാതെ എട്ടു പൊതു അവധിദിനങ്ങളും ലഭിക്കുന്നു. പ്രസവ അവധികളും പാരന്റിങ് അവധികളും ഇതിനു പുറമേ ലഭ്യമാണ്.\nകലിഫോര്‍ണിയയിലും കൊച്ചിയിലും സാന്നിധ്യമുള്ള പ്രമുഖ നഴ്‌സ് റിക്രൂട്ട്‌മെന്റ് ഏജൻസിയാണ് ഗ്ലോബൽ നഴ്‌സ് ഫോഴ്‌സ്. 20 വർഷമായി യുകെയിലെയും യുഎസ്എയിലെയും പ്രമുഖ ആശുപത്രികളിലേക്ക് നഴ്‌സുമാരെ നിയമിക്കുന്നു.\nപ്രതിവര്‍ഷം മുപ്പതു ലക്ഷം രൂപ വരെ ശമ്പളം ലഭിക്കുന്ന നഴ്സിങ് നിയമനം പൂര്‍ണമായും സൗജന്യമായാണ് നടത്തുന്നത്. മാത്രമല്ല വീസ ഫീസ്, സൗജന്യ വിമാന ടിക്കറ്റ്, ആദ്യ രണ്ടു മാസത്തെ താമസം, എയർപോർട്ട് പിക്കപ്പ്, ബാങ്ക് അക്കൗണ്ട് തുറക്കുന്നതിനുള്ള സഹായം എന്നിവ ഉണ്ടായിരിക്കും. കൂടാതെ കുട്ടികളുടെ വിദ്യാഭ്യാസം, ആശുപത്രിച്ചെലവുകള് എന്നിവയും യുകെയില് സൗജന്യമാണ്. യുകെയില് ചെല്ലുമ്പോള് ചെയ്യേണ്ട കോവിഡ് ടെസ്റ്റുകളുടെ ചെലവുകളും ട്രസ്റ്റ് വഹിക്കും.\nനഴ്‌സുമാർക്ക് അവരുടെ പങ്കാളികളെയും കുട്ടികളെയും ആശ്രിത വീസയിൽ കൊണ്ടുപോകാം. ജീവിതപങ്കാളിക്ക് യുകെയിലുടനീളം ജോലി ചെയ്യാൻ അർഹതയുണ്ട്, ലോകത്തിലെ തന്നെ ഏറ്റവും മികച്ച പൊതു വിദ്യാഭ്യാസ സൗകര്യമുള്ള യുകെയിലെ സ്കൂളുകളില് 12 ാം ക്ലാസ്സ് വരെയുള്ള പഠനം സൗജന്യമാണ്.\nഈ അവസരത്തിന് യോഗ്യത നേടുന്നതിന്, നഴ്സുമാർക്ക് ഒരു കൊല്ലത്തെ അനുഭവ പരിചയവും ഇംഗ്ലിഷ് ഭാഷാ വൈദഗ്ധ്യവും ആവശ്യമാണ്, ഐഇഎല്‍ടിഎസ് (IELTS) റൈറ്റിങ്ങിന് 6.5 ബാന്റും മറ്റു മൂന്നു മൊഡ്യൂളുകളായ റീഡിങ്, ലിസണിങ്, സ്പീക്കിങ് എന്നിവയ്ക്ക്7ബാന്റും വീതം ഉള്ളവര്‍ക്ക് അല്ലെങ്കില് ഒഇടിക്ക് (OET) റൈറ്റിങ്ങിന് സി+ ബാന്റും മറ്റു മൂന്നു മൊഡ്യൂളുകളായ റീഡിങ്, ലിസണിങ്, സ്പീക്കിങ് എന്നിവയ്ക്ക് ബി ബാന്റും വീതം ആവശ്യമാണ്. ഓണ്‍ലൈന് വഴിയുള്ള ഇന്റര്‍വ്യൂകള് എല്ലാ ആഴ്ചയും നടക്കുന്നുണ്ട്. അതിനല് കോവിഡ് പേടി കൂടാതെ എവിടെ നിന്നു വേണമെങ്കിലും യോഗ്യതയുള്ള ആര്‍ക്കും അഭിമുഖത്തില് പങ്കെടുക്കാം.\nഗ്ലോബൽ നഴ്‌സ് ഫോഴ്‌സ് ഓരോ ആഴ്ചയും ഓൺലൈൻ അഭിമുഖങ്ങൾ വാഗ്ദാനം ചെയ്യുന്നു. യോഗ്യതയുള്ള നഴ്സുമാർക്ക് അവരുടെ സിവി, ഐഇഎൽടിഎസ് / ഒഇടി വിശദാംശങ്ങൾ info@globalnurseforce.com ലേക്ക് അയയ്ക്കാം അല്ലെങ്കിൽ കൂടുതൽ വിവരങ്ങൾക്ക് +91 81119 60055, 91 81118 70055, +91 81118 45500 എന്ന നമ്പറുകളില് വിളിക്കാം.\nEnglish Summary: Nursing Recruitment By Manchester Nursing Foundation


ഓലമേഞ്ഞ കുടിലുകളില് ബലിയര്‍പ്പിച്ചിരുന്ന കാലം - sundayshalom\nഓലമേഞ്ഞ കുടിലുകളില് ബലിയര്‍പ്പിച്ചിരുന്ന കാലം\n”അന്യ ദേശത്തുനിന്നും വന്നൊരു വൈദികന്റെ സ്‌നേഹ നിര്‍ഭരമായ വാക്കുകളാണ് എന്റെ പൗരോഹിത്യ വിളിക്ക് പിന്നില്. പിന്തിരിഞ്ഞുനോക്കുമ്പോള് പൗരോഹിത്യത്തിന്റെ അമ്പതാണ്ടുകളിലൂടെ ദൈവം എന്നെ അളവില്ലാതെ വളര്‍ത്തുന്ന കാഴ്ചയാണ് ഞാന് കാണുന്നത്…”\nപറയുന്നത് തിരുവനന്തപുരം കരവാളൂര് സെന്റ് ജറാള്‍ഡ് മൊണാസ്ട്രി സുപ്പീരിയറും റിഡംപ്റ്ററിസ്റ്റ് സഭാംഗവുമായ ഫാ.തോമസ് മുളഞ്ഞനാനി. ഇപ്പോഴദേഹം പൗരോഹിത്യത്തിന്റെ സുവര്‍ണജൂബിലിയിലാണ്. തന്റെ പൗരോഹിത്യത്തിലേക്ക് വഴി തുറന്നതെങ്ങനെയെന്ന് അച്ചന് വിശദീകരിക്കുന്നു.\n”ഞാനൊരു അള്‍ത്താര ബാലനായിരുന്ന കാലം. ഒരു ദിവസം വിശുദ്ധ കുര്‍ബാനയില് പങ്കുകൊള്ളാന് ചെന്നപ്പോള് പുതിയൊരച്ചന് ബലിയര്‍പ്പിക്കാനെത്തിയിരിക്കുന്നു. വിശുദ്ധ കുര്‍ബാനയ്ക്കുശേഷം കൗതുകത്തോടെ അച്ചനെ പരിചയപ്പെടാന് ചെന്നു.\nഅച്ചന്റെ പേര് ഫാ. ജോര്‍ജ് എം.എസ്.എഫ്.എസ്. അദേഹം ആന്ധ്രയിലെ വിശാഖപട്ടണത്തില്‍നിന്നുമാണ് വരുന്നത്. തന്റെ ശുശ്രൂഷാ ജീവിതത്തെക്കുറിച്ചും വളരെ ദരിദ്രരായ അവിടുത്തെ ജനങ്ങളെക്കുറിച്ചും സംസാരിച്ചു. ആ പാവപ്പെട്ടവരുടെ ഉന്നമനത്തിനുവേണ്ടിയുളള സഭയുടെ പരിശ്രമങ്ങളെപറ്റിയും പറഞ്ഞു. അതെല്ലാം ജിജ്ഞാസയോടെ കേട്ടുനിന്നതുകൊണ്ടാകണം അച്ചന് ഇപ്രകാരമാണ് ആ സംസാരം അവസാനിപ്പിച്ചത്. ”നിങ്ങള്‍ക്കും ഇഷ്ടമാണെങ്കില് മിഷനിലേക്ക് വരുക..” അച്ചന് അവസാനം പറഞ്ഞ വാക്കുകള് എന്റെ ഹൃദയത്തെ സ്പര്‍ശിച്ചു.\nകാരണം വൈദികരും സന്യസ്തരും ധാരാളമുള്ള കുടുംബാംഗമാണ് ഞാന്. അങ്ങനെയിരിക്കെ പാലായില് ളാലം ഇടവകപ്പള്ളിയില് നിത്യസഹായ മാതാവിന്റെ നൊവേന ആരംഭിച്ചു. എല്ലാ ശനിയാഴ്ചകളിലും നടക്കുന്ന നൊവേനയില് പങ്കുകൊള്ളാന് തിരുനാള് ദിവസംപോലെ ധാരാളം ആളുകളും എത്തും. അതിനിടയില് ഒരു ശനിയാഴ്ച ഒരു ഐറിഷ് റിഡംപ്റ്ററിസ്റ്റ് വൈദികന് ഫാ. ആന്‍ഡ്രൂ ആയിരുന്നു നൊവേന നടത്തിയത്, അതും ശുദ്ധ മലയാളത്തില്. എന്നെ ഏറെ ആകര്‍ഷിച്ചൊരു സംഭവമായിരുന്നു അത്.\nചങ്ങനാശേരി സെന്റ് ബെര്‍ക്കുമാന്‍സ് കോളജില് പഠിക്കുന്ന കാലത്ത് ഒരിക്കല് ഫാ. വര്‍ക്കി വിതയത്തില് (സീറോമലബാര് സഭയുടെ മേജര് ആര്‍ച്ച് ബിഷപ്പും കര്‍ദിനാളുമായി പിന്നീട് ഉയര്‍ത്തപ്പെട്ടു) റിഡംപ്റ്ററിസ്റ്റ് സഭയ്ക്കുവേണ്ടി ദൈവവിളി പ്രോത്സാഹിപ്പിക്കുന്നതിന്റെ ഭാഗമായി കോളജിലുമെത്തി. റിഡംപ്റ്ററിസ്റ്റ് സഭയെക്കുറിച്ചും അവരുടെ സേവനങ്ങളെക്കുറിച്ചും നിയോഗങ്ങളെക്കുറിച്ചും ആകര്‍ഷകമായി അദേഹം സംസാരിച്ചു.\nഞാന് അദ്ദേഹത്തെ കാണാന് ചെന്നു. സംസാരത്തിനുശേഷം അദ്ദേഹം റോമില്‍നിന്നും കൊണ്ടുവന്ന, രാത്രിയില് പ്രകാശിക്കുന്ന കൊന്തയും നിത്യസഹായ മാതാവിന്റെ ചിത്രവും തന്നുകൊണ്ട് പറഞ്ഞു: ”മാതാവ് എല്ലാം കാണിച്ചുതരും, അതനുസരിക്കുക.” കോളജ് പഠനം പൂര്‍ത്തിയായി. ഇനി എങ്ങോട്ട്? എന്ന ചോദ്യം മനസില് ഉയര്‍ന്നുവന്ന നാളുകളാണത്. എന്നെയൊരു അധ്യാപകനാക്കണമെന്ന അപ്പച്ചന്റെ ആഗ്രഹവും മനസില് ഉയര്‍ന്നുവന്നു.\nഎന്നാല് വര്‍ക്കി വിതയത്തില് അച്ചന് തന്ന ആ പ്രകാശിക്കുന്ന കൊന്തയും മാതാവിന്റെ പടവും അദ്ദേഹത്തിന്റെ സ്‌നേഹനിര്‍ഭരമായ വാക്കുകളും ശക്തമായി എന്റെ ഹൃദയത്തിലേക്ക് വന്നു. അങ്ങനെ ആ ഒരു തീരുമാനം എന്നില് ബലപ്പെട്ടു. അങ്ങനെ ബംഗളൂരുവില് ഇന്റര്‍വ്യൂവിന് പോകാന് നിശ്ചയിച്ചു. ഇന്റര്‍വ്യൂവില് പങ്കെടുത്തപ്പോള് റിഡംറ്ററിസ്റ്റ് സഭയെക്കുറിച്ചും സഭയുടെ പ്രവര്‍ത്തനങ്ങളെക്കുറിച്ചും കൂടുതല് അറിയാന് കഴിഞ്ഞു. 1940-ലാണ് റിഡംറ്ററിസ്റ്റ് സഭ ഇന്ത്യയില് വരുന്നത്.\nഅതേ വര്‍ഷമാണ് എന്റെ ജനനവും. ഇന്റര്‍വ്യൂ സമയത്ത് ഒരു കാര്യം പറഞ്ഞത് എന്നെ വല്ലാതെ വേദനിപ്പിച്ചു. ”ഒമ്പതു വര്‍ഷത്തെ പഠനത്തിനുശേഷം വൈദികനായിട്ടാണ് മടങ്ങുക. അതിനിടയില് വീട്ടിലേക്ക് തിരിച്ച് പോകണമെങ്കില് മാതാപിതാക്കള്‍ക്ക് എന്തെങ്കിലും ഗുരുതര രോഗമോ മറ്റോ വന്നാലേ സാധിക്കുകയുള്ളൂ.” പക്ഷേ ഒരു വൈദികനാവുക എന്ന ആഗ്രഹംതന്നെ എന്നില് മുന്നിട്ടുനിന്നു. 1961-ല് വ്രതമെടുത്ത് എന്നെത്തന്നെ ക്രിസ്തുവിനും സഭയ്ക്കുമായി സമര്‍പ്പിച്ചു.\nഒമ്പതു വര്‍ഷത്തെ പഠനത്തിനുശേഷം പുളിങ്കുന്ന് സെന്റ് മേരീസ് ഫൊറോന പള്ളിയില് കോളജിലും സെമിനാരിയിലും ഒന്നിച്ചു പഠിച്ച ഫാ. മാത്യു പരുത്തിക്കലിനൊപ്പം 1969 ഏപ്രില് 30-ന് ചങ്ങനാശേരി അതിരൂപതയുടെ പ്രഥമ ആര്‍ച്ച് ബിഷപ് മാര് മാത്യു കാവുകാട്ടിന്റെ തിരുപ്പട്ട ശുശ്രൂഷവഴി വൈദികപട്ടം സ്വീകരിച്ചു. മാര് കാവുകാട്ട് ഇപ്പോള് ധന്യപദവിയിലാണ്.\n1965-ല് റിഡംപ്റ്ററിസ്റ്റ് സഭ ആന്ധ്രയിലെ തെന്നാലിയില് മിഷന് ഹൗസ് ആരംഭിച്ചു. 1969-ല് ഞാന് അവിടെ ഒരംഗമായി ചേര്‍ന്നു. ആ സമൂഹത്തിലെ വൈദികര് അടിസ്ഥാനപരമായി മിഷനറി സമൂഹമായിരുന്നു. കേരളം, തമിഴ്‌നാട്, ഗോവ, മംഗലാപുരം, മുംബൈ, ഐറിഷ് എന്നിവിടങ്ങളില്‍നിന്നുള്ള വൈദികരായിരുന്നു അവിടെയുണ്ടായിരുന്നത്.\nഇവരെല്ലാം ചേര്‍ന്നുള്ള മിഷന് പ്രവര്‍ത്തനങ്ങള് സമൂഹത്തില് വലിയ മാറ്റങ്ങള്‍ക്ക് നാന്ദികുറിച്ചു. ദാരിദ്ര്യം, തൊഴിലില്ലായ്മ, നിരക്ഷരത, ജാതിസമ്പ്രദായം, വര്‍ണ വ്യത്യാസങ്ങള്, അടിമത്തം എന്നിവയാല് വളരെ അധഃപതിച്ച അവസ്ഥയിലായിരുന്നു ആന്ധ്ര. വളരെ ദയനീയമായിരുന്നു അവരുടെ അവസ്ഥ. അവരുടെ ഇടയില് സ്‌നേഹത്തിന്റെയും സമത്വത്തിന്റെയും സാഹോദര്യത്തിന്റെയും പാഠങ്ങള് പഠിപ്പിച്ചും മനുഷ്യരെ തുല്യരായി കാണാനും മറ്റും പഠിപ്പിക്കുക വെല്ലുവിളിതന്നെയായിരുന്നു.\n25 കിലോമീറ്ററിനുള്ളില് വ്യാപിച്ചു കിടക്കുന്ന തെന്നാലിയിലെ നിത്യസഹായമാതാ ഇടവകയില് 35 ചെറിയ ക്രൈസ്തവ കൂട്ടായ്മകളിലായിരുന്നു ഞങ്ങളുടെ പ്രേഷിതപ്രവര്‍ത്തനം നടന്നത്. ദൈവത്തിന്റെ സുവിശേഷം അനര്‍ഗളമായി പ്രസംഗിക്കപ്പെട്ടു. ഓലമേഞ്ഞ കുടിലുകള്, വൃക്ഷച്ചുവടുകള് ഇവയൊക്കെയായിരുന്നു ബലിയര്‍പ്പണ വേദികള്. ചില സ്ഥലങ്ങളില് ചരിച്ചുവച്ച കട്ടിലിനു മുകളില് വാതില്‍പ്പലകകള് എടുത്തുവച്ച് ബലിപീഠം തീര്‍ത്ത് ബലിയര്‍പ്പിച്ചു.\nപാടത്തും പറമ്പിലും പണിയെടുത്തിരുന്ന സാധാരണ മനുഷ്യര് അവരുടെ പണി കഴിഞ്ഞശേഷം വൈകുന്നേരമാണ് വിശുദ്ധ കുര്‍ബാനയ്ക്ക് എത്തിയിരുന്നത്. ഒരു വൈദികന് ഒരപ്പന്റെ സ്ഥാനത്തായിരുന്നു. അവരുടെ ഉന്നമനത്തിനായി സൗജന്യ വിദ്യാഭ്യാസം, സ്‌കോളര്‍ഷിപ്പുകള്, ഫ്രീ ഡിസ്പന്‍സറി, ഭവനനിര്‍മാണം, ഫ്രീ ബോര്‍ഡിംഗ്, ന്യായവില ഷോപ്പുകള്, ത്രിഫ്റ്റ് ക്രെഡിറ്റ് യൂണിയനുകള്, സൈക്കിള് റിക്ഷാ തുടങ്ങി അനവധി പ്രൊജക്ടുകള്.\nജെ.എം.ജെ സിസ്റ്റേഴ്‌സിന്റെ നിസ്വാര്‍ത്ഥമായ സേവനവും സഹകരണവും കൂടുതല് കരുത്തുപകര്‍ന്നു. ഇന്ന് അമ്പതു കൊല്ലങ്ങ ള്‍ക്കിപ്പുറം 35 കൂട്ടായ്മകള്, ആറ് വലിയ ഇടവകകളും ഒപ്പം മഠങ്ങളും സ്‌കൂളുകളും പ്രവര്‍ത്തിക്കുന്നു. സമത്വവും സ്വാതന്ത്ര്യവും അനുഭവിക്കുന്ന വലിയ സമൂഹമായി അ വര് മാറിയിരിക്കുന്നു. പതിനാറോളം പുരോഹിതരും അതിലേറെ സിസ്റ്റേഴ്‌സും ആ സമൂഹത്തിനിടയില് സേവനം ചെയ്യുന്നു.\nജീവിതത്തില് ഒരിക്കലും മറക്കാനാകാത്ത ദിവസമായിരുന്നു 1977 നവംബര് 19. അന്ന് ഉച്ചകഴിഞ്ഞ് ചെറിയ തോതില് മഴയും കാറ്റും ആരംഭിച്ചു. നാലുമണിയോടെ കാറ്റും മഴയും ശക്തി പ്രാപിച്ചു. അര്‍ദ്ധരാത്രിപോലെ ഇരുട്ട് വ്യാപിച്ചു. വലിയ ചൂളംവിളിയോടെ അതിശക്തമായ കാറ്റു വീശി. ഞങ്ങളുടെ ഹൗസിന് ചുറ്റുമുള്ള കുടിലുകള് ഓരോന്നായി നിലംപതിച്ചു. ആളുകള് നിലവിളിച്ചുകൊണ്ട് ഹൗസിലേക്ക് ഓടിവന്നു. കൂടെയുണ്ടായിരുന്ന വൈദികര് അന്ന് മുംബൈയില് ഒരു കോണ്‍ഫ്രന്‍സിന് പോയിരിക്കുകയായിരുന്നു.\nഞാനും സഹപ്രവര്‍ത്തകരും മുകളിലേക്കുള്ള പടികളുടെ അടിയിലുള്ള ചെറിയ മുറിയില് പ്രാര്‍ത്ഥിച്ചുകൊണ്ടിരുന്നു. ആ മഹാദുരന്തം പിറ്റേന്ന് രാവിലെ രണ്ടുമണിക്കാണ് അവസാനിച്ചത്. പിറ്റേന്ന് രാവിലെ പള്ളി തുറന്നപ്പോള് മേല്‍ക്കൂരയിലെ ഓടുകളെല്ലാം നഷ്ടപ്പെട്ട അവസ്ഥയിലായിരുന്നു. മേല്‍ക്കൂരയില്ലാത്ത പള്ളിയില് എല്ലാവരുമൊത്ത് ദൈവത്തിന് നന്ദി പറഞ്ഞ് പ്രാര്‍ത്ഥിച്ചത് മറക്കാനാവില്ല.\nനീണ്ട 27 വര്‍ഷങ്ങള്‍ക്കുശേഷം തിരുവനന്തപുരത്തുള്ള മുട്ടട ഹോളി ക്രോസ് പള്ളി വികാരിയായിട്ടാണെത്തിയത്. ഇടവകയുടെ കാര്യങ്ങള് നോക്കാന് മലയാളം ഒന്നുകൂടി പഠിക്കേണ്ടി വന്നു. ഈ കാലയളവില് വിദേശ മിഷന് പ്രവര്‍ത്തനങ്ങളില് ഏര്‍പ്പെടാനും ഭാഗ്യം ലഭിച്ചു. അമേരിക്ക, ശ്രീലങ്ക എന്നീ രാജ്യങ്ങളില് പോയി സേവനം ചെയ്യാന് സാധിച്ചു. ശ്രീലങ്ക എനിക്ക് വലിയ വെല്ലുവിളിയായിരുന്നു. എന്നിട്ടും വിളിച്ചവന് കൂടെയുണ്ടെന്ന വിശ്വാസമാണ് എന്നെ ഏല്‍പ്പിച്ച ദൗത്യം പൂര്‍ത്തീകരിക്കാന് കഴിഞ്ഞത്.\nതിരിഞ്ഞുനോക്കുമ്പോള് സംതൃപ്തി മാത്രമാണ് അച്ചന്റെ മുഖത്ത്. എല്ലാ പ്രതിസന്ധി ഘട്ടത്തിലും ദൈവം ചേര്‍ത്ത് പിടിച്ച ഒരുപാട് അനുഭവങ്ങള് അച്ചന്റെ മുന്നിലുണ്ട്. ”ദൈവമാണ് എന്നെ നയിച്ചത്. ഞാന് യാതൊന്നും ചോദിച്ചുവാങ്ങുകയോ ആവശ്യപ്പെടുകയോ ചെയ്തിട്ടില്ല. എനിക്ക് ഒരു പരാതിയുമില്ല. എന്നും ദൈവഹിതം നിറവേറട്ടെ എന്നാണ് എന്നുമെന്റെ പ്രാര്‍ത്ഥന.” കരംകൂപ്പി അച്ചന് ദൈവകാരുണ്യത്തിന് മുന്നില് നന്ദിപറയുകയാണ്..


കരിപ്പൂരിൽ വലിയ വിമാനം ഇറങ്ങുമോ? പഠനസംഘം വിമാനത്താവളത്തിലെത്തി | special dgca team to check the possibility of landing big flights in Karipur – News18 Malayalam\nകരിപ്പൂരിൽ വലിയ വിമാനം ഇറങ്ങുമോ? പഠനസംഘം വിമാനത്താവളത്തിലെത്തി\nകരിപ്പുരിൽ വലിയ വിമാനങ്ങൾക്ക് നിയന്ത്രണം ഏർപ്പെടുത്തിയതോടെ സൌദി എയർലൈൻസ്, എയർഇന്ത്യ എന്നിവയുടെ നിരവധി സർവ്വീസുകൾ റദ്ദാക്കിയിരിക്കുകയാണ്\nLast Updated : November 26, 2020, 17:26 IST\nകോഴിക്കോട്: വലിയ വിമാനങ്ങൾ സർവ്വീസ് നടത്തുന്നത് പരിശോധിക്കാൻ പ്രത്യേക പഠന സംഘം കരിപ്പൂർ വിമാനത്താവളത്തിലെത്തി. ഡിജിസിഎ നിയഗോചിച് പ്രത്യേക സമിതിയാണ് കരിപ്പൂരിലെത്തിയത്. ഡിജിസിഎ ചെന്നൈ റീജിയൻൽ ഡെപ്യുട്ടി ഡയറക്ടർ സി. ദൊരൈരാജിന്‍റെ നേതൃത്വത്തിലുള്ളതാണ് സംഘം. ഒരു പൈലറ്റും സംഘത്തിലുണ്ട്. ഓഗസ്റ്റ് എഴിന് ചെറു വിമാനം അപകടത്തിൽപ്പെട്ടതിനെ തുടർന്നാണ് കരിപ്പൂരിൽ വലിയ വിമാനങ്ങൾക്ക് വിലക്ക് ഏർപ്പെടുത്തിയത്.\nവലിയ വിമാനങ്ങൾക്കുള്ള നിയന്ത്രണം പിൻവലിക്കണമെന്ന് കുറച്ചു കാലമായി ആവശ്യമുയരുന്നുണ്ട്. എം.പിമാരും മന്ത്രിമാരും ഉൾപ്പടെ നിരവധി ജനപ്രതിനിധികൾ ഈ ആവശ്യം ഉന്നയിച്ചു കേന്ദ്ര വ്യോമയാന മന്ത്രാലയത്തിനു നിവേദനം നൽകിയിരുന്നു. ഇതേത്തുടർന്നാണ് കഴിഞ്ഞ ദിവസം ഡൽഹിയിൽ ചേർന്ന ഡിജിസിഎ യോഗത്തിൽ കരിപ്പുരിലെ സ്ഥിതിഗതികൾ പരിശോധിക്കാൻ പഠനസംഘത്തെ നിയോഗിച്ചത്.\nകരിപ്പുരിൽ വലിയ വിമാനങ്ങൾക്ക് നിയന്ത്രണം ഏർപ്പെടുത്തിയതോടെ സൌദി എയർലൈൻസ്, എയർഇന്ത്യ എന്നിവയുടെ നിരവധി സർവ്വീസുകൾ റദ്ദാക്കി. അപകടത്തെ തുടർന്ന് വലിയ വിമാനങ്ങൾക്ക് നിയന്ത്രണം ഏർപ്പെടുത്തുകയാണെന്ന് ഡിജിസിഎ വിമാനകമ്പനികളെ അറിയിക്കുകയായിരുന്നു.\nഅതേസമയം കോഴിക്കോട് വിമാനത്താവളത്തിൽ വലിയ വിമാനങ്ങൾക്ക് ഇറങ്ങാൻ മതിയായ എല്ലാ സൌകര്യങ്ങളും ഉണ്ടെന്ന് ജനപ്രതിനിധികൾ ചൂണ്ടിക്കാട്ടുന്നു. വിമാനത്താവളത്തിലെ ഉദ്യോഗസ്ഥരും ഇക്കാര്യം വ്യക്തമാക്കിയിട്ടുണ്ട്. ഏതായാലും പഠനസംഘത്തിന്‍റെ റിപ്പോർട്ട് അനുകൂലമാകുമെന്നും, വൈകാതെ വലിയ വിമാനങ്ങൾ കരിപ്പൂരിൽ ഇറങ്ങുമെന്നുമാണ് ജനപ്രതിനിധികളുടെയും നാട്ടുകാരുടെയും പ്രതീക്ഷ.\nFirst published: November 26, 2020, 17:26 IST\nair indiakaripurKaripur Airpiortlanding big flightsspecial dgca team


കള്ളപ്പണം കൈമാറാനല്ല കലാലയങ്ങൾ; സർക്കാരുമായി ആലോചിച്ചല്ല ശുപാർശകൾ | K Mohhandas Commission Report | Pension Age in Kerala | Manorama Online\nപെൻഷൻ പ്രായം 57, ആശ്രിത നിയമനം വേണ്ട; ഇടതു സർക്കാർ നടപ്പാക്കുമോ ഇവയെല്ലാം?\nവി.ആർ.പ്രതാപ് September 08, 2021 11:26 PM IST\nപെൻഷൻ പ്രായം 57 ആക്കി ഉയർത്തുക, എയ്ഡഡ് വിദ്യാഭ്യാസ സ്ഥാപനങ്ങളിലെ നിയമനങ്ങൾക്കു മേൽ സർക്കാർ നിയന്ത്രണം കൊണ്ടു വരിക, ആശ്രിത നിയമനം പൂർണമായി നിർത്തലാക്കുക, ഒാഫിസുകളുടെ പ്രവൃത്തി ദിവസം ആഴ്ചയിൽ അഞ്ചാക്കി കുറയ്ക്കുക തുടങ്ങി വലിയ പ്രത്യാഘാതങ്ങൾക്കും പ്രതിഷേധങ്ങൾക്കും വഴിയൊരുക്കാവുന്ന ശുപാർശകളാണ് 11–ാം ശമ്പള പരിഷ്കരണ കമ്മിഷൻ സർക്കാരിനു കഴിഞ്ഞയാഴ്ച സമർപ്പിച്ചത്. ഇവ നടപ്പാക്കുന്നതിന് സർക്കാരിനു മുന്നിലെ വെല്ലുവിളികൾ ഏറെയാണ്.\nഎന്നാൽ, കാലത്തിന് അനുസരിച്ചു നടപ്പാക്കേണ്ട മാറ്റങ്ങൾ തന്നെയാണിവ എന്ന് നിലപാട് എടുക്കുന്നവരും ഒട്ടേറെയാണ്. ഇൗ ശുപാർശകളിലേയ്ക്ക് കമ്മിഷനെ നയിച്ച ഘടകങ്ങൾ എന്തൊക്കെ? ഇവ നടപ്പാക്കിയാൽ എന്തു മാറ്റമാണ് ഭരണ രംഗത്തുണ്ടാകുക? ഉദ്യോഗസ്ഥരംഗത്ത് നിലവിലുള്ള പോരായ്മകൾ എന്തൊക്കെ? ‘മനോരമ ഓൺലൈനി’നു നൽകിയ സുദീർഘ അഭിമുഖത്തിൽ കമ്മിഷൻ ചെയർമാൻ കെ.മോഹൻദാസ് സംസാരിക്കുന്നു...\nസർക്കാർ ജീവനക്കാരുടെ പെൻഷൻ പ്രായം 56ൽനിന്ന് 57 ആക്കി വർധിപ്പിക്കണമെന്നാണ് കമ്മിഷന്റെ പ്രധാന ശുപാർശ. ഇതു നടപ്പാക്കാനുള്ള ആലോചനയിലേയ്ക്കു സർക്കാർ നീങ്ങുകയും ചെയ്യുന്നു. സർക്കാരുമായി മുൻകൂട്ടി ഉണ്ടാക്കിയ അനൗദ്യോഗിക ധാരണയുടെ അടിസ്ഥാനത്തിലാണോ ഇത്തരമൊരു ശുപാർശ റിപ്പോർട്ടിൽ ഉൾപ്പെടുത്തിയത്?\nഅല്ല. പെൻഷൻ പ്രായം വർ‌ധിപ്പിക്കുന്ന കാര്യത്തിൽ മാത്രമല്ല, ഒരു വിഷയത്തിലും സർക്കാരുമായി മുൻകൂട്ടി ചർച്ചകളൊന്നും ഉണ്ടായിട്ടില്ല. പെൻഷൻ പ്രായം കൂട്ടാനും കൂട്ടാതിരിക്കാനുമുള്ള കാരണങ്ങൾ റിപ്പോർട്ടിൽ ചൂണ്ടിക്കാട്ടിയിട്ടുണ്ട്. വിരമിക്കൽ പ്രായം ഒരു വർഷം കൂട്ടിയാൽ സർക്കാരിന്റെ സാമ്പത്തിക ഭാരം കുറയുമെന്നതാണ് ആ ശുപാർശയ്ക്കുള്ള പ്രധാന കാരണം. കോവിഡ് കാരണം സർക്കാരിന്റെ റവന്യു വരുമാനത്തിൽ നല്ല ഇടിവു വന്നിട്ടുണ്ട്. എന്നാൽ, ചെലവുകൾ ഒട്ടും കുറയുന്നുമില്ല.\nറിപ്പോർട്ടിൽ പെൻഷൻ പ്രായത്തെക്കുറിച്ച് പരാമർശിക്കുന്ന ഭാഗം.\nശമ്പളവും പെൻഷനും പരിഷ്കരിച്ചതു വഴിയുള്ള അധികഭാരം വേറെയും. ഇൗ ഭാരമെല്ലാം ചുമക്കുന്ന സർക്കാരിന് ഒരു ആശ്വാസമെന്ന നിലയ്ക്കാണ് പെൻഷൻ പ്രായം കൂട്ടാൻ ശുപാർശ ചെയ്തത്. പല സമിതികളും 58 വയസ്സാക്കണമെന്നു മുൻപ് ശുപാർശ ചെയ്തിരുന്നു. തൊഴിലവസരം കുറയുന്നെന്ന യുവജന സംഘടനകളുടെ പരാതികൾ കൂടി പരിഗണിക്കുമ്പോൾ ഒരു വർഷത്തെ വർധനയാണ് അഭികാമ്യം. ഇതു നടപ്പാക്കി രണ്ടോ മൂന്നോ വർഷങ്ങൾക്കു ശേഷം പെൻഷൻ പ്രായം 58 ആക്കുന്നതിൽ തെറ്റില്ല.\nഎയ്ഡഡ് വിദ്യാഭ്യാസ സ്ഥാപനങ്ങളിലെ നിയമനങ്ങളിൽ സർക്കാരിന്റെ നിയന്ത്രണം നടപ്പാക്കാനുള്ള നീക്കമാണ് പണ്ട് വിമോചന സമരത്തിനു വരെ കാരണമായത്. പിന്നാലെ ഇഎംഎസ് സർക്കാരിനെ പിരിച്ചുവിടുകയും ചെയ്തു. എയ്ഡഡ് വിദ്യാഭ്യാസ സ്ഥാപനങ്ങളിലെ നിയമനങ്ങൾക്കു മേൽ സ്വകാര്യ മാനേജ്മെന്റുകൾക്കുള്ള അവകാശം നഷ്ടപ്പെടുത്തുന്ന ശുപാർശയാണ് കമ്മിഷൻ റിപ്പോർട്ടിലുള്ളത്. ഇത് ഗുരുതര പ്രത്യാഘാതങ്ങൾ ഉണ്ടാക്കില്ലേ?\nഎയ്ഡഡ് വിദ്യാഭ്യാസ സ്ഥാപനങ്ങളിലെ ജീവനക്കാർക്ക് പൊതുഖജനാവിൽനിന്നു ശമ്പളം നൽകുന്നതിനാൽ അവിടുത്തെ നിയമനം മെറിറ്റ് അടിസ്ഥാനത്തിൽ ആകണം. മെറിറ്റ് ഉറപ്പാക്കാൻ നിയമന നടപടിക്രമങ്ങൾ സുതാര്യമാക്കണം. നമ്മുടെ നാട്ടിൽ കള്ളപ്പണം കൈമാറുന്ന ഒരു മേഖലയായി എയ്ഡഡ് സ്ഥാപനങ്ങൾ മാറുന്നുണ്ട്. ഒട്ടേറെ മാനേജ്മെന്റുകൾ ഒരു രേഖയുമില്ലാത്ത പണം നിയമനത്തിനും മറ്റുമായി കൈപ്പറ്റുന്നു. എന്നാൽ, കോഴ വാങ്ങാത്ത മാനേജ്മെന്റുകളും ഉണ്ട്. ഇത്തരം കാര്യങ്ങളിൽ സർക്കാരിന് ഇടപെടാൻ കഴിയാത്ത അവസ്ഥ വരരുത്.\nഎയ്‌ഡഡ് വിദ്യാഭ്യാസസ്ഥാപനങ്ങളെക്കുറിച്ച് കമ്മിഷന്റെ നിരീക്ഷണം.\nമെഡിക്കൽ പ്രവേശനത്തിന് തലവരിപ്പണം നൽകണമെന്ന ഒരു വ്യവസ്ഥ ഇൗ രാജ്യത്തുണ്ടായിരുന്നു. കള്ളപ്പണമാണ് ഇതിനായി ഒഴുക്കിയത്. എന്നാൽ, സുപ്രീംകോടതിയുടെ ഒറ്റ ഉത്തരവിലൂടെ ഇൗ രംഗത്തെ ഒരുപാട് ശുദ്ധീകരിക്കാൻ കഴിഞ്ഞു. ക്രിസ്തീയ സഭകൾ, എൻഎസ്എസ്, എസ്എൻഡിപി, എംഇഎസ് ഉൾപ്പെടെയുള്ള സംഘടനകളും സ്വകാര്യ വ്യക്തികളും ഒക്കെ എയ്ഡഡ് സ്ഥാപനങ്ങൾ നടത്തുന്നുണ്ട്. ഇവരുടെ കഴിഞ്ഞ തലമുറക്കാരാണ് ഇൗ സ്ഥാപനങ്ങൾ അധികവും കൊണ്ടുവന്നത്. സമൂഹ നന്മയ്ക്കായി അവർ സ്ഥാപിച്ചതാണ് ഇൗ കേന്ദ്രങ്ങൾ എന്ന കാര്യം മറക്കരുത്.\nഎയ്ഡഡ് സ്ഥാപനങ്ങളിലെ കെട്ടിടം നവീകരിക്കാനും മറ്റുമുള്ള പണം ഇൗ മാനേജ്മെന്റുകൾ എവിടെനിന്നു കണ്ടെത്തും?\nതലവരിപ്പണം നിർത്തലാക്കിയ ശേഷവും സ്വകാര്യ മെഡിക്കൽ കോളജുകളിൽ അടിസ്ഥാന സൗകര്യങ്ങൾ വികസിക്കുന്നുണ്ടല്ലോ. കെട്ടിടം നിർമിക്കാനായി കോഴ ഇടപാട് അനുവദിക്കുന്നതു ശരിയല്ല. അതിന് സുതാര്യമായി ഫീസ് പിരിക്കുന്നതടക്കമുള്ള സംവിധാനമാണ് വേണ്ടത്. എംഎൽഎ ഫണ്ട്, എംപി ഫണ്ട്, ചാലഞ്ച് ഫണ്ട് തുടങ്ങിയവയൊക്കെ എയ്ഡഡ് സ്കൂളുകൾക്കു നൽകാൻ വ്യവസ്ഥയുണ്ട്. നിയമനം സുതാര്യമായാൽ ഇൗ സ്ഥാപനങ്ങൾക്ക് സർക്കാരിൽനിന്നു കൂടുതൽ പണം കൊടുക്കാൻ സാധിക്കുകയും ചെയ്യും.\nഎങ്കിൽ ഇൗ സ്ഥാപനങ്ങളിലെ നിയമനങ്ങൾ പിഎസ്‌സിക്കു വിടുകയല്ലേ വേണ്ടത്? പ്രത്യേക റിക്രൂട്മെന്റ് ബോർഡ്‌തന്നെ വേണമെന്നു ശുപാർശ ചെയ്തത് എന്തിനായിരുന്നു?\nപിഎസ്‌സിക്കു വിടണമെന്നു പറയാനായിരുന്നു ആഗ്രഹിച്ചത്. എന്നാൽ, മുൻപ് പലപ്പോഴും ഇൗ ആവശ്യം കേരളത്തിൽ ഉന്നയിക്കപ്പെട്ടെങ്കിലും നടപ്പായിട്ടില്ല. മറ്റൊരു കാരണം, പിഎസ്‌സി നിയമനങ്ങളിൽ ജാതി സംവരണം ഒക്കെ നോക്കേണ്ടതുണ്ട്. ദേവസ്വം റിക്രൂട്മെന്റു പോലും പിഎസ്‌സിക്കു നൽകാതെ വേറെ റിക്രൂട്മെന്റ് ബോർഡിനെയാണ് സർക്കാർ ഏൽപ്പിച്ചത്.\nആശ്രിത നിയമനം പൂർണമായി നിർത്തലാക്കണമെന്ന ശുപാർശ ഇത്തരത്തിൽ നിയമിക്കപ്പെട്ടവർക്ക് വലിയ വിഷമമുണ്ടാക്കുന്നതല്ലേ? ഒരു സർക്കാർ ജീവനക്കാരൻ മരിച്ചാൽ അവരുടെ കുടുംബത്തെ സംരക്ഷിക്കാൻ സർക്കാർ ബാധ്യസ്ഥമല്ലേ?\nആ ശുപാർശയ്ക്ക് രണ്ടു മൂന്നു കാരണങ്ങളുണ്ട്. സർക്കാർ വകുപ്പിലെ തലവൻമാരുമായി ഇക്കാര്യം ചർച്ച ചെയ്തിരുന്നു. അപ്പോൾ, ജീവനക്കാരുടെ കാര്യക്ഷമതയില്ലായ്മയ്ക്ക് പ്രധാന കാരണമായി എല്ലാവരും ചൂണ്ടിക്കാട്ടിയത് ആശ്രിത നിയമനമാണ്. ഇങ്ങനെ നിയമനം ലഭിക്കുന്നവരിൽ പലർക്കും ജോലി ചെയ്യാൻ അറിയില്ല. ജോലിയിൽ താൽപര്യവും കാണിക്കുന്നില്ല. സർക്കാർ ഉദ്യോഗസ്ഥന്റെ ആശ്രിതനായി എന്ന ഒറ്റ കാരണം കൊണ്ട് സർക്കാർ ജോലിക്ക് അർഹനാകുക എന്നത് നീതിയല്ല.\nആശ്രിതനിയമനം സംബന്ധിച്ചുള്ള വിലയിരുത്തൽ.\nസർക്കാർ ജീവനക്കാരൻ മരിക്കുമ്പോൾ പെട്ടെന്ന് ഉണ്ടാകുന്ന സാമ്പത്തിക ആഘാതത്തിൽനിന്ന് ആ കുടുംബത്തെ രക്ഷിക്കുകയാണ് ആശ്രിത നിയമനത്തിന്റെ മുഖ്യലക്ഷ്യം. എന്നാൽ, ഇൗ സ്കീം കൊണ്ട് ഉദ്ദേശിച്ചതു നടക്കുന്നില്ലെന്നതാണു വസ്തുത. പിതാവിന്റെ മരണം കഴിഞ്ഞ് കുറേക്കാലത്തിനു ശേഷമായിരിക്കും മക്കൾ വിദ്യാഭ്യാസ യോഗ്യത നേടുകയോ പ്രായപൂർത്തി ആകുകയോ ചെയ്യുക. കുടുംബത്തിലെ ഒരാൾക്ക് ജോലി കിട്ടുകയും ആ അംഗം ബാക്കിയുള്ളവരെ സംരക്ഷിക്കാതിരിക്കുകയും ചേയ്യുന്ന പ്രശ്നങ്ങളുമുണ്ട്.\nകുടുംബ ഒാഹരി വീതം വയ്ക്കുമ്പോൾ ആശ്രിത നിയമനം നേടിയ ആൾക്ക് തുല്യമായി ഒാഹരി നൽകാറുമില്ല. ഇതൊക്കെ നിയമ പ്രശ്നങ്ങളിലേയ്ക്കും നീളാറുണ്ട്. കുറഞ്ഞ പ്രായത്തിൽ ജോലി കിട്ടുമെന്നതിനാൽ ആശ്രിതനിയമനക്കാരാണ് വകുപ്പിൽ ഏറ്റവും സീനിയറായി മാറാറുള്ളത്. ആശ്രിത നിയമനം അവസാനിപ്പിക്കുന്നതിനു പകരമായി പൂർണ പെൻഷൻ ആശ്രിതർക്കു നൽകണമെന്ന പരിഹാരവും കമ്മിഷൻ നിർദേശിച്ചിട്ടുണ്ട്.\n10% ശമ്പള വർധന കമ്മിഷൻ ശുപാർശ ചെയ്തപ്പോൾ അതു കുറഞ്ഞുപോയെന്ന വിമർശനം പൊതുവെ സർക്കാർ ജീവനക്കാരുടെ സംഘടനകൾ ഉന്നയിച്ചിരുന്നു. എന്നാൽ, വർധിപ്പിച്ച ശമ്പളം കയ്യിൽ കിട്ടിയപ്പോൾ അതു പ്രതീക്ഷിച്ചതിനേക്കാൾ അധികമാകുകയും ജീവനക്കാർ പൊതുവെ തൃപ്തരാകുകയും ചെയ്തു. കമ്മിഷനു കിട്ടിയ പ്രതികരണങ്ങൾ എത്തരത്തിലായിരുന്നു?\nശരിയാണ്. ഏറ്റവും കുറഞ്ഞ വർധന 10% ആയാണ് കമ്മിഷൻ നിശ്ചയിച്ചത്. എന്നാൽ, പുതുക്കിയ സ്കെയിൽ നിർണയിച്ചപ്പോൾ പലർക്കും ശമ്പള വർധന 10 ശതമാനത്തിനു മേൽ കിട്ടി. അങ്ങനെ മാത്രമേ അതു സാധിക്കുമായിരുന്നുള്ളൂ. വീട്ടുവാടക അലവൻസിൽ കാര്യമായ വർധന വന്നു. രണ്ടും കൂടി ചേർന്നപ്പോൾ പ്രതീക്ഷിച്ചതിനേക്കാൾ ശമ്പളം പലർക്കും ലഭിച്ചു.\nകേരള ശമ്പള പരിഷ്‌കരണ കമ്മിഷൻ റിപ്പോർട്ട് കവർ.\nഎന്നാൽ, നഗരങ്ങളിലെയും ഗ്രാമങ്ങളിലെയും വീട്ടു വാടക അലവൻസിൽ കാര്യമായ വ്യത്യാസം വരുത്തിയത് പക്ഷപാതപരമായ നടപടിയായില്ലേ? പ്രത്യേകിച്ച് കേരളത്തിലെ മുഴുവൻ പ്രദേശങ്ങൾക്കും നഗരസ്വഭാവം ഉള്ളപ്പോൾ...?\nഅല്ല. കാരണം, കേരളത്തിലെ ഗ്രാമങ്ങളിലും നഗരങ്ങളിലും ജീവിതച്ചെലവിൽ വ്യത്യാസമുണ്ട്. വീട്ടു വാടകയിലും വ്യത്യാസമുണ്ട്. പ്രായോഗിക സമീപനം തന്നെയാണ് കമ്മിഷൻ സ്വീകരിച്ചത്. തിരുവനന്തപുരം ജില്ലയിലെ പട്ടം, ആറ്റിങ്ങൽ, വിതുര എന്നീ3സ്ഥലങ്ങൾ എടുത്തു നോക്കൂ. ജീവിതച്ചെലവിലും വീട്ടുവാടകയിലും വലിയ വ്യത്യാസമില്ലേ?\nകോവിഡ് വ്യാപനവും ലോക്ഡൗണും കാരണം മിക്ക തൊഴിൽ മേഖലയിലും വലിയ പ്രതിസന്ധിയാണ്. പതിനായിരക്കണക്കിനു പേർക്ക് തൊഴിൽ നഷ്ടപ്പെട്ടു. വരുമാനം നിലച്ചു. നല്ലൊരു വിഭാഗം ജനങ്ങളും കടുത്ത ദുരിതം അനുഭവിക്കുന്നു. അപ്പോൾ സർക്കാർ ജീവനക്കാർക്ക് വീണ്ടും ശമ്പളം വർധിപ്പിക്കുന്നത് അനീതിയാണെന്ന വിമർശനം പൊതുവെ ഉയരുന്നുണ്ട്. ദുരിതകാലത്തെ ഇൗ ശമ്പള വർധനയെ കമ്മിഷന് എങ്ങനെ ന്യായീകരിക്കാനാകും?\nഇത്തരത്തിൽ ഒരുപാട് പ്രതികരണങ്ങൾ കമ്മിഷനു ലഭിച്ചിരുന്നു. ഞങ്ങളൊക്കെ പട്ടിണി കിടക്കുന്നു. തൊഴിലില്ല. കിറ്റ് എപ്പോൾ കിട്ടുമെന്ന് അന്വേഷിച്ചു നടക്കുന്നു. ഉദ്യോഗസ്ഥർ മാത്രം വീട്ടിലിരുന്നു ശമ്പളം വാങ്ങുന്നു എന്നൊക്കെയുള്ള പരാതികൾ എന്നോടു പലരും പറഞ്ഞു. ഒട്ടേറെ കത്തുകളും ലഭിച്ചു. കമ്മിഷൻ റിപ്പോർട്ടിന്റെ ആമുഖത്തിൽ തന്നെ ഇക്കാര്യം ചൂണ്ടിക്കാട്ടിയിട്ടുമുണ്ട്. സർക്കാർ ജീവനക്കാർ കൂടുതൽ കാര്യക്ഷമമായി പ്രവർത്തിക്കേണ്ടതിന്റെ ആവശ്യകതയിലേയ്ക്കാണ് ഇത് വിരൽ ചൂണ്ടുന്നത്.\n10 വർഷത്തിൽ ഒരിക്കൽ ശമ്പള പരിഷ്കരണം മതിയെന്നായിരുന്നു കഴിഞ്ഞ കമ്മിഷന്റെ ശുപാർശ. അതനുസരിച്ചായിരുന്നു ശമ്പളം പരിഷ്കരിച്ചതും. എന്നാൽ5വർഷം കഴിഞ്ഞപ്പോൾ വീണ്ടും കമ്മിഷനെ വച്ചു ശമ്പള പരിഷ്കരണം നടപ്പാക്കിയിരിക്കുകയാണ്. ഇക്കാര്യത്തിൽ കമ്മിഷന്റെ നിലപാടെന്താണ്?\n10 വർഷത്തിൽ ഒരിക്കൽ ശമ്പള പരിഷ്കരണം മതിയെന്ന കഴിഞ്ഞ ശമ്പള പരിഷ്കരണ കമ്മിഷന്റെ ശുപാർശയോട് എനിക്കു പൂർണ യോജിപ്പാണുള്ളത്. 10 വർഷത്തേയ്ക്കുള്ള സ്കെയിലാണ് കഴിഞ്ഞ കമ്മിഷൻ ശുപാർശ ചെയ്തതും. എന്നാൽ, ശുപാർശ െചയ്ത സ്കെയിലുകളിൽ ചെറിയ കുറവു സർക്കാർ വരുത്തുകയും5വർഷത്തിലൊരിക്കൽ ശമ്പള പരിഷ്കരണമെന്ന രീതി തുടരാൻ തീരുമാനിക്കുകയും ചെയ്തു. കേന്ദ്ര സർക്കാർ 10 വർഷത്തിൽ ഒരിക്കലാണ് ശമ്പളം പരിഷ്കരിക്കുന്നത്. കേന്ദ്ര സർക്കാരിന്റെ അടുത്ത ശമ്പള പരിഷ്കരണം കഴിഞ്ഞ ശേഷം മാത്രമേ സംസ്ഥാനത്ത് ശമ്പള പരിഷ്കരണം നടത്താവൂ എന്ന് ഞങ്ങൾ ശുപാർശ ചെയ്തിട്ടുണ്ട്.\nജീവനക്കാർ ആഴ്ചയിൽ5ദിവസം ജോലി ചെയ്താൽ മതിയെന്ന ശുപാർശയും റിപ്പോർട്ടിലുണ്ട്. പകരം ദിവസം ഒരു മണിക്കൂർ അധികം ജോലി ചെയ്യണമെന്നാണ് ശുപാർശ. എല്ലാ ഒാഫിസുകളിലും പഞ്ചിങ് കർശനമായി നടപ്പാക്കിയിട്ടില്ലാത്തതിനാൽ കൃത്യമായി ജീവനക്കാർ ജോലിക്കെത്തുന്നുവെന്ന് ഉറപ്പാക്കാൻ കഴിയാത്ത സാഹചര്യമാണ് കേരളത്തിൽ. ഫലത്തിൽ ഇൗ ശുപാർശ കൊണ്ട് പൊതുജനങ്ങൾ‌ക്ക് ദോഷമല്ലേ ഉണ്ടാകുക?\nപഞ്ചിങ് സർക്കാർ കർശനമായി നടപ്പാക്കേണ്ടതാണ്. ചെയ്യുമെന്നാണു പ്രതീക്ഷ. എല്ലാ അവധികളും കഴിഞ്ഞ് ഒരു മാസം 115 മണിക്കൂറാണ് ഒരു സർക്കാർ ഉദ്യോഗസ്ഥൻ ജോലി ചെയ്യേണ്ടി വരുന്നത്. അപ്പോൾ ഒരു മണിക്കൂർ ജോലിക്ക് ശമ്പളത്തിന്റെ ഒരു ശതമാനമാണു വില. ഒാഫിസിൽ ഒരു മണിക്കൂർ ഇല്ലാതിരുന്നാൽ ഒരു ശതമാനം ശമ്പളം കുറയ്ക്കേണ്ടതാണ്. അല്ലെങ്കിൽ പകരം ഒരു മണിക്കൂർ കൂടി ജോലി ചെയ്യുക. ഇക്കാര്യം ശുപാർശയിൽ ഉൾപ്പെടുത്തിയിട്ടുണ്ട്. കർശനമായി ഇവ നടപ്പാക്കിയാലേ തൊഴിൽ ദിനങ്ങൾ കുറയ്ക്കുന്നതു കൊണ്ടു ഗുണമുണ്ടാകൂ.\nസർക്കാരിന്റെ എല്ലാ സേവനങ്ങളും ഡിജിറ്റലൈസ് ചെയ്യണം. അതിനായി ഒരു സമയബന്ധിത പരിപാടി തന്നെ വേണം. അതു വന്നു കഴിഞ്ഞാൽ ഒാഫിസുകൾ കുറച്ചു സമയം പ്രവർത്തിച്ചാൽ മതി. ജീവനക്കാരുമായി നേരിട്ട് ഇടപഴകേണ്ട ആവശ്യം പോലും ജനങ്ങൾക്കു വരുന്നില്ല. 24 മണിക്കൂർ സേവനം ജനങ്ങൾക്കു നൽകാൻ സർക്കാരിനു കഴിയും.\nമുൻപ് ജനന, മരണ സർട്ടിഫിക്കറ്റുകൾക്കായി പഞ്ചായത്ത്, കോർപറേഷൻ ഒാഫിസുകളിൽ ജനങ്ങൾ കാത്തു കെട്ടി നിൽക്കണമായിരുന്നു. ആ സ്ഥിതി ഇപ്പോൾ മാറി. ആർക്ക് എപ്പോൾ വേണമെങ്കിലും ജനന, മരണ സർട്ടിഫിക്കറ്റ് ഡൗൺലോഡ് ചെയ്ത് എടുക്കാൻ കഴിയും. ഇത്തരത്തിൽ സാധിക്കുന്ന സേവനങ്ങളെല്ലാം ഒാൺ‌ലൈനായി നൽകണം.\n‘സര്‍ക്കാരിന് 4000 കോടി ലാഭിക്കാനാകും; പെന്‍ഷന് പ്രായം 57 ആക്കുന്നതിൽ ചർച്ച’\nനേരിട്ട് അപേക്ഷിക്കാൻ കഴിയാത്തവർക്ക് അക്ഷയ കേന്ദ്രങ്ങൾ വഴി അതു സാധിക്കും. അഴിമതിയും ഏതാണ്ട് പൂർണമായി അവസാനിക്കും. 55 വർഷമായി കേരളത്തിൽ റീസർവേ തുടങ്ങിയിട്ട്. ഇൗ 55 വർഷം കൊണ്ട് ഉപകാരമുണ്ടായിട്ടുണ്ടെങ്കിലും അതുപോലെ ജനങ്ങൾക്ക് ഉപദ്രവവും ഉണ്ടായിട്ടുണ്ട്. ഡിജിറ്റൽ റീസർവേ ഇപ്പോൾ ഒരു വലിയ പദ്ധതിയായി നടപ്പാക്കാൻ സർക്കാർ തീരുമാനിച്ചിട്ടുണ്ട്. എല്ലാ വകുപ്പുകളിലും സമാനമായ പരിഷ്കാരങ്ങൾ നടപ്പാക്കേണ്ടതുണ്ട്.\nശമ്പള കമ്മിഷൻ റിപ്പോർട്ട് കിട്ടിക്കഴിഞ്ഞാൽ അതിൽ ഉദ്യോഗസ്ഥർക്ക് അനുകൂലമായ ശുപാർശകൾ നടപ്പാക്കുകയും അവർക്കു താൽപര്യമില്ലാത്തവ നടപ്പാക്കാതിരിക്കുകയും ചെയ്യുന്നതാണ് പൊതുവെ കേരളത്തിൽ കണ്ടുവരുന്നത്. പൊതുജനങ്ങൾക്കും സർക്കാരിനും ഗുണകരമാകുന്ന നിർദേശങ്ങൾ പലതും ശുപാർശകളായിത്തന്നെ അവശേഷിക്കും. കമ്മിഷൻ സമഗ്രമായ മാറ്റം ലക്ഷ്യം വച്ച് ശുപാർശകൾ സമർപ്പിക്കുമ്പോൾ ഭാഗികമായി നടപ്പാക്കുന്നത് റിപ്പോർ‌ട്ടിന്റെ അന്തഃസത്തയെ തന്നെ ഇല്ലാതാക്കില്ലേ?\nഅതു ശരിയാണ്. അതുകൊണ്ടാണ് കമ്മിഷന്റെ നിർദേശങ്ങൾ മുഴുവൻ ഒറ്റ പാക്കേജ് ആയി നടപ്പാക്കണമെന്ന് റിപ്പോർട്ടിൽ എടുത്തു പറഞ്ഞിട്ടുള്ളത്. ഭാഗികമായി നടപ്പാക്കിയാൽ വലിയ അപകടങ്ങൾ വരും. ഉദാഹരണത്തിന് ആശ്രിത നിയമനം നിർത്തലാക്കാൻ പറഞ്ഞിട്ടുണ്ട്. സർവീസിലിരുന്നു മരിക്കുന്നവരുടെ ആശ്രിതർക്ക് മെച്ചപ്പെട്ട ആനുകൂല്യവും നിർദേശിച്ചിട്ടുമുണ്ട്. ഇൗ ആനുകൂല്യം കൊടുക്കുകയും ആശ്രിത നിയമനം തുടരുകയും ചെയ്താൽ എന്താകും അവസ്ഥ?\nഅതുപോലെ ടൈപ്പിസ്റ്റ്, കംപ്യൂട്ടർ അസിസ്റ്റന്റ്, ഒാഫിസ് അറ്റൻ‍ഡന്റ് തസ്തികകളിൽ തൽക്കാലം നിയമനം നടത്തരുതെന്ന് പറഞ്ഞിട്ടുണ്ട്. കാരണം ഒരു മാറ്റം ആവശ്യമാണ്. സെക്രട്ടേറിയറ്റിൽ പോകുമ്പോൾ കാണാം, ഒരു ജോലിയും ഇല്ലാതെ ഇരിക്കുകയാണ് ടൈപ്പിസ്റ്റുകളും ഒാഫിസ് അറ്റൻഡന്റുമാരും. പഴയതു പോലെ ഒരിടത്തുനിന്നു ഫയൽ മറ്റൊരിടത്തേയ്ക്കു കൊണ്ടു പോകേണ്ട ആവശ്യം ഇപ്പോഴില്ല. ഇ–ഒാഫിസ് സംവിധാനം ആയിക്കഴിഞ്ഞു. സാങ്കേതിക വിദ്യ അറിയുന്നവർ, ബിഗ് ഡേറ്റ എന്നു പറഞ്ഞാൽ എന്താണെന്നു മനസ്സിലാകുന്നവർ തുടങ്ങിയവരെക്കൂടി സർക്കാർ സംവിധാനത്തിന്റെ ഭാഗമാക്കണം. റിക്രൂട്ട്മെന്റിന്റെയും തസ്തികളുടെയും സ്വഭാവം തന്നെ മാറണം.\nസർക്കാർ ജീവനക്കാരുടെ ഏറ്റവും പ്രധാന ആവശ്യമാണ് പങ്കാളിത്ത പെൻഷൻ പദ്ധതി പിൻവലിക്കുക എന്നത്. അതിനെക്കുറിച്ച് റിപ്പോർട്ട് മൗനം പാലിച്ചതെന്തു കൊണ്ടാണ്?\nപങ്കാളിത്ത പെൻഷൻ പദ്ധതി പിൻവലിക്കുന്നതിനെക്കുറിച്ചു പഠിക്കാൻ മാത്രമായി ഒരു സമിതിയെ സർക്കാർ നിയോഗിച്ചിരുന്നു. അതിനാലാണ് ആ വിഷയത്തിൽ തൊടാത്തത്. അതുപോലെ ഭരണ പരിഷ്കാര കമ്മിഷനും ഏതാനും റിപ്പോർട്ടുകൾ നൽകിയിട്ടുണ്ട്. അവർ ഉൾപ്പെടുത്തിയ ഒട്ടേറെ വിഷയങ്ങളെയും ഞങ്ങൾ ഒഴിവാക്കിയിട്ടുണ്ട്. ഒരേ സമയത്ത് പ്രവർത്തിച്ച2കമ്മിഷനുകൾ പ്രത്യേകം പ്രത്യേകം റിപ്പോർട്ടുകൾ നൽകി സർക്കാരിന് ഇരട്ടി ജോലിയുണ്ടാക്കേണ്ടെന്നു കരുതിയാണ് ഇൗ സമീപനം സ്വീകരിച്ചത്. മാത്രമല്ല, കോവിഡ് പ്രതിസന്ധി കാരണം ഞങ്ങൾക്കു സമയം തീരെ കുറവുമായിരുന്നു.\nസർക്കാർ ജീവനക്കാരുടെ വായ്പാ പദ്ധതികൾ നിർത്തലാക്കണമെന്നു ശുപാർശ ചെയ്യാൻ കാരണമെന്താണ്?\nരണ്ട് വായ്പാ പദ്ധതികളേ നിലവിലുള്ളൂ. ലാസ്റ്റ് ഗ്രേഡ് ജീവനക്കാരുടെ പെൺമക്കളുടെ വിവാഹത്തിന് വായ്പ നൽകുന്നതാണ് അതിൽ ഒന്ന്. വിവാഹ പ്രായക്കാരായ മക്കളുള്ള സർക്കാർ ജീവനക്കാർ രണ്ടോ മൂന്നോ സ്ഥാനക്കയറ്റം നേടിയവരായിരിക്കും. അതിനാൽ തരക്കേടില്ലാത്ത ശമ്പളവുമുണ്ടാകും. വായ്പയുടെ ആവശ്യം അവർക്കുണ്ടാകാൻ സാധ്യത കുറവാണ്. വിവാഹ ചെലവ് എന്നാൽ ഉദ്ദേശിക്കുന്നത് എന്താണ്? വിവാഹ ധൂർത്താണോ, അതോ സ്ത്രീധനം നൽകലാണോ? രണ്ടായാലും കമ്മിഷൻ പ്രോൽസാഹിപ്പിക്കുന്നില്ല. ചികിൽസയ്ക്ക് വലിയ ചെലവു വന്നാൽ അതിനായി മുൻകൂർ പണം നൽകുന്നതാണ് മറ്റൊരു വായ്പ. ഇൻഷുറൻസ് സ്കീം നടപ്പാക്കുന്നതു വരെ അതു നിലനിർത്താൻ ശുപാർശ ചെയ്തിട്ടുണ്ട്.\nപിഎസ്‌സി അംഗങ്ങളുടെ എണ്ണം കുറയ്ക്കണമെന്നു നിർദേശിച്ചിട്ടുണ്ടെങ്കിലും അതിന്റെ വിശദാംശങ്ങളിലേയ്ക്കു കമ്മിഷൻ കടക്കാത്തതിന് എന്തെങ്കിലും പ്രത്യേക കാരണമുണ്ടോ?\nഅക്കാര്യത്തിൽ കൂടുതൽ വിശദാംശങ്ങൾ മനഃപൂർവം വേണ്ടെന്നു വച്ചതു തന്നെയാണ്. പിഎസ്‌സി അംഗങ്ങളുടെ എണ്ണം കുറയ്ക്കണമെന്നു പറഞ്ഞിട്ടുണ്ട്. നിലവിലുള്ളവരുടെ വിദ്യാഭ്യാസ യോഗ്യത അടക്കമുള്ള കാര്യങ്ങൾ പറയുന്നത് ഭംഗികേടായി തോന്നിയതിനാൽ ഒഴിവാക്കി.\nകഴിഞ്ഞ2കമ്മിഷനുകളുടെയും തലപ്പത്ത് വിരമിച്ച ജസ്റ്റിസുമാരായിരുന്നു. വിരമിച്ച ഐഎഎസ് ഉദ്യോഗസ്ഥനായ താങ്കൾ കമ്മിഷൻ അധ്യക്ഷനായപ്പോൾ തോന്നിയ പ്രത്യേകത എന്തായിരുന്നു?\nമിക്ക വകുപ്പുകളും കമ്മിഷനോടു സഹകരിച്ചു. റിപ്പോർട്ടുകൾ സമയബന്ധിതമായി തരാത്ത വകുപ്പുകളുമുണ്ട്. നിരന്തരം വിളിച്ച് ചില വകുപ്പുകളെ സഹകരിപ്പിക്കേണ്ടി വന്നു. കമ്മിഷനിലെ ജീവനക്കാരെല്ലാം ധനവകുപ്പിൽ നിന്നുള്ളവരായിരുന്നു. കഴിഞ്ഞ രണ്ടു കമ്മിഷനുകൾക്കും നാൽപതിലേറെ ജീവനക്കാരെ നൽകിയിരുന്നു. ഞങ്ങൾ ഇത്തവണ അതിന്റെ പകുതി സ്റ്റാഫ് മതിയെന്നു തീരുമാനിച്ചു.\nധനവകുപ്പിലെ അഡിഷനൽ സെക്രട്ടറി ജി.അശോക് കുമാറായിരുന്നു കമ്മിഷന്റെ സെക്രട്ടറി. വിഷയം അറിയാവുന്നതും നന്നായി ജോലി ചെയ്യുന്നവരുമായ ആളുകളെയാണ് അദ്ദേഹം തിരഞ്ഞെടുത്തത്. ശമ്പള വർധനയിൽ ഏതെങ്കിലും വകുപ്പിനു പ്രത്യേക പരിഗണന നൽകണമെന്ന ആഗ്രഹം കമ്മിഷനിൽ ആർക്കും ഉണ്ടായിരുന്നുമില്ല. 2019 നവംബർ ആറിനാണ് കമ്മിഷൻ രൂപീകരിച്ച് ഉത്തരവിറങ്ങിയത്. ഒാഫിസ് പ്രവർത്തനം തുടങ്ങിയത് 2020 ഫെബ്രുവരി 10ന് ആണ്. അപ്പോൾ കോവിഡ് എന്ന് എല്ലാവരും കേട്ടു തുടങ്ങിയിരുന്നു.\nമാർച്ച് 22ന് ആദ്യത്തെ ലോക്‌ഡൗൺ നിലവിൽ വന്നു. പിന്നെ ലോക്ഡൗണിലായിരുന്നു പ്രവർത്തനം. ആദ്യമായി ഒാഫിസ് എടുക്കാൻ പോയപ്പോൾ ചെയർമാനായ എനിക്ക് വലിയ ബാത്ത് അറ്റാച്ച്ഡ് മുറി വേണമെന്നൊക്കെ സ്റ്റാഫ് പറഞ്ഞു. ഇതൊന്നും വേണ്ടെന്നു ഞാൻ പറഞ്ഞു. ജോലി ചെയ്യാൻ ഉള്ള സാഹചര്യം മതി. കോവിഡ് വ്യാപനം കാരണം യോഗങ്ങളെല്ലാം ഒാൺലൈനിലേക്കു മാറിയതോടെ കുറഞ്ഞ സൗകര്യം തിരഞ്ഞെടുത്തത് ശരിയായെന്നു തോന്നി.\nമറ്റു സംസ്ഥാനങ്ങളിൽ പോയി പഠനം നടത്തുന്ന ഒരു രീതിയുണ്ടായിരുന്നു. അതും ഒഴിവാക്കി. കമ്മിഷന്റെ യാത്രാബത്ത ചെലവ് പൂജ്യം ആയിരുന്നു. കൊച്ചിയിൽ ഒന്നു രണ്ടു യോഗങ്ങൾ നടത്തിയെങ്കിലും ആരും യാത്രാബത്ത ആവശ്യപ്പെട്ടില്ല. കമ്മിഷൻ റിപ്പോർ‌ട്ട് അച്ചടിക്കുന്നതിലും കുറവു വരുത്തി. സർക്കാരിന് റിപ്പോർട്ട് നൽകുന്ന അന്നു തന്നെ വെബ്സൈറ്റിൽ പ്രസിദ്ധീകരിക്കണം എന്ന നയവും സ്വീകരിച്ചു. അതിനാൽ പൊതുജനങ്ങൾക്കെല്ലാം കമ്മിഷൻ റിപ്പോർട്ട് ഡൗൺലോഡ് ചെയ്തു വായിക്കാം. എന്നാൽ, പേപ്പർ ഫയലുകൾ കുറച്ചധികം വേണ്ടിവന്നു.\n2005ന്റെ തുടക്കത്തിലാണ് താങ്കൾ കേരളത്തിൽനിന്നു കേന്ദ്ര സർവീസിലേയ്ക്ക് പോകുന്നത്. 2012 വരെ7വർഷം ഡൽഹിയിൽ ജോലി ചെയ്തു. കേരളത്തെക്കുറിച്ച് ഡൽഹിയിലെ ഉദ്യോഗസ്ഥർക്കിടയിലെ പൊതു കാഴ്ചപ്പാട് എങ്ങനെയാണ്?\nകേരളത്തെ വളരെ പ്രത്യേകതകളുള്ള ഒരു സംസ്ഥാനമായിട്ടാണ് പുറത്ത് എല്ലാവരും കാണുന്നത്. കേരളീയരുടെ പൊതുവായ കാലിബറിനെപ്പറ്റി അവർക്ക് നല്ല മതിപ്പുണ്ട്. കേരളത്തിന്റെ പൊതുവായ ഇടതു നിലപാട് നമ്മുടെ പ്രത്യേകതയായി അവർ വിലയിരുത്താറുണ്ട്. യുഡിഎഫ് ഭരിക്കുമ്പോൾ പോലും ഇടതു സ്വഭാവവും ചിന്താഗതിയും കേരളം നിലനിർത്തുന്നുണ്ട്. ജനങ്ങൾ കൂടുതൽ അറിവുള്ളരായതിനാൽ മറ്റു പല സംസ്ഥാനങ്ങളിലെയും പോലെ ഇവിടെ ഇവിടെ അത്രത്തോളം ക്രമക്കേടുകൾ നടക്കുന്നില്ല. ഭരണം കുറച്ചുകൂടി ക്ലീനാണ്. എന്നാൽ, ഫലപ്രദമായി കാര്യങ്ങൾ നടപ്പാക്കുന്നതിന് േകരളത്തിന്റെ ഇൗ ഗുണങ്ങൾ തടസ്സം നിൽക്കുന്നുണ്ടെന്ന വിലയിരുത്തലും പൊതുവെയുണ്ട്.\nസർക്കാരിനും ജീവനക്കാർക്കും ഏറ്റവും ഗുണകരമാണെന്നു പറയാവുന്ന നിർദേശം ഏതാണ്?\nശമ്പള പരിഷ്കരണം എളുപ്പമാക്കാൻ കഴിഞ്ഞു എന്നത് വളരെ വലിയ നേട്ടമാണ്. സാധാരണ ഗതിയിൽ റിപ്പോർ‌ട്ട് കൊടുത്തു കഴിഞ്ഞ് സർക്കാർ അത് അംഗീകരിച്ചാൽ നാലു വർഷം വരെ എടുക്കും പേ ഫിക്സേഷൻ പൂർത്തിയാകാൻ. കാരണം, ഒാരോരുത്തർക്കും ഒാരോ ഫിക്സേഷനാണ്. ഒാരോരുത്തരുടെയും സർവീസ് ചരിത്രം, ശമ്പള സ്കെയിൽ തുടങ്ങിയവയൊക്കെ കണക്കുകൂട്ടിയെടുക്കേണ്ടി വരും. എന്നാൽ, ഇപ്പോൾ ഇൗ ശമ്പളം വാങ്ങുന്നയാൾക്ക് ഇനി ഇൗ ശമ്പളം ആയിരിക്കുമെന്ന് ഞങ്ങൾ കൃത്യമായി പറഞ്ഞു. സംസ്ഥാനത്തെ5ലക്ഷം ജീവനക്കാർക്കും കൂടി 83 സ്റ്റേജ് മാത്രമേയുള്ളൂ ശമ്പളത്തിൽ. അതനുസരിച്ച് പുതിയ ശമ്പളത്തിലെ സ്റ്റേജ് എത്രയെന്ന് എളുപ്പത്തിൽ കണ്ടെത്താൻ കഴിയും. വർഷങ്ങൾ എടുത്തിരുന്ന ജോലി വളരെ സുഗഗമായി പൂർത്തിയാക്കാൻ കഴിഞ്ഞു.\nഅതുപോലെ ഏറെ ബുദ്ധിമുട്ടുള്ളതാണ് സമയബന്ധിത ഹയർ ഗ്രേഡ് നൽകൽ. യോഗ്യത, സ്ഥാനക്കയറ്റ ചട്ടങ്ങൾ തുടങ്ങിയവയൊക്കെ ഇതിനായി പരിശോധിക്കേണ്ടതുണ്ട്. അതിന്റെ നിയമങ്ങളും ചട്ടങ്ങളും അറിയാവുന്നവർ വളരെ കുറവുമാണ്. ഇൗ ബുദ്ധിമുട്ട് ഒഴിവാക്കാനായി ഒരു നിർദേശം കമ്മിഷൻ നൽകിയിട്ടുണ്ട്. ഒരു ഹയർ സ്കെയിലും2ഇൻക്രിമെന്റും നൽകുക. അങ്ങനെ എളുപ്പത്തിൽ ഹയർ ഗ്രേഡ് ഫിക്സ് ചെയ്താൽ മതിയാകും. ജീവനക്കാർക്ക് നഷ്ടം വരില്ല. സർക്കാരിനു ലാഭം വരുന്നുമില്ല. നടപടിക്രമം വളരെ എളുപ്പവുമാണ്. വിദ്യാഭ്യാസ വകുപ്പിലൊക്കെ വർഷങ്ങളോളം എടുത്താണ് ഇൗ ഫിക്സേഷൻ പൂർത്തിയാക്കുന്നത്.\nഉൾപ്പെടുത്താമായിരുന്നു എന്നു തോന്നുന്ന ശുപാർശകൾ എന്തെങ്കിലും ബാക്കിയുണ്ടോ?\n2005ൽ കേന്ദ്ര സർവീസിലേയ്ക്കു പോയ ആളാണു ഞാൻ. 15 വർഷമായി സംസ്ഥാന സർക്കാർ സർവീസുമായി അകലെ നിന്നുള്ള ബന്ധം മാത്രമേയുള്ളൂ. ഒരുപാട് മാറ്റങ്ങൾ ഇൗ സമയത്തു വന്നിട്ടുമുണ്ട്. കമ്മിഷനിലെ മറ്റ്2അംഗങ്ങളും സർക്കാർ സർവീസിൽ നിന്നുള്ളവരല്ല. അതിനാൽ കാര്യങ്ങൾ ഒരുപാട് പഠിക്കാനുണ്ടായിരുന്നു. ഫീൽഡ് വിസിറ്റ് ഇൗ സമയത്തു പറ്റയില്ല. ഉദാരണത്തിന് ഒരു വില്ലേജ് ഒാഫിസിൽ പോയാൽ അവിടെ വന്നു നിൽക്കുന്ന ആളുകൾ എന്തിനു വന്നു മനസ്സിലാക്കാൻ പറ്റും. അവർ നേരിടുന്ന ബുദ്ധിമുട്ടുകൾ എന്തെന്നു പഠിക്കാൻ പറ്റും. ഇത്തരം ആശയവിനിമയം നടത്താൻ കഴിഞ്ഞില്ല. കോവിഡ് ആയിരുന്നു മുഖ്യ പ്രതിസന്ധി. മുസിനിപ്പൽ കണ്ടിൻജന്റ് ജീവനക്കാരുടെ പ്രശ്നങ്ങൾ പഠിക്കാനായി പുലർച്ചെ ഒരു യാത്ര നടത്തി. അത് അത്ര സുഖകരമായിരുന്നില്ല.\nസർക്കാരിനു കൈമാറിയ നിർദേശങ്ങളിൽ അടിയന്തരമായി നടപ്പാക്കണം എന്നു തോന്നുന്നവ ഏതെല്ലാമാണ്?\nഎല്ലാം പ്രധാനപ്പെട്ടതാണ്. റിപ്പോർട്ട് കൊടുത്തു കഴിഞ്ഞാൽ അതു നടപ്പാക്കുന്നോ എന്ന് അന്വേഷിക്കേണ്ട കാര്യം പോലുമില്ലെന്നതാണ് എന്റെ നിലപാട്. നമ്മൾ കർമം ചെയ്തു കഴിഞ്ഞു. കർമഫലം ദൈവം തീരുമാനിക്കും.\n(1974 ബാച്ച് കേരള കേഡർ ഐഎഎസ് ഉദ്യോഗസ്ഥനായ കെ.മോഹൻദാസ് തിരുവനന്തപുരം സബ്കലക്ടറായാണ് ഒൗദ്യോഗിക ജീവിതം ആരംഭിച്ചത്. റവന്യു, ആസൂത്രണം, ധനം, തദ്ദേശം, ഉന്നത വിദ്യാഭ്യാസം, വ്യവസായം എന്നീ വകുപ്പുകളുടെ സെക്രട്ടറിയായും ഒട്ടേറെ പൊതുമേഖലാ സ്ഥാപനങ്ങളുടെ മേധാവിയായും പ്രവർത്തിച്ചു. 2005ൽ ഡപ്യൂട്ടേഷനിൽ കേന്ദ്രത്തിലേയ്ക്ക് പോയ മോഹൻദാസ് റവന്യു, ധന വകുപ്പുകളിൽ സ്പെഷൽ സെക്രട്ടറിയായി. പിന്നാലെ പ്രവാസി കാര്യ വകുപ്പിലും കേന്ദ്ര ഷിപ്പിങ് മന്ത്രാലയ സെക്രട്ടറി പദവികൾ വഹിച്ച ശേഷം 2012ൽ സിവിൽ സർവിസീൽനിന്നു വിരമിച്ചു)\nEnglish Summary: Interview with Kerala Pay Revision Commission Chairman K Mohandas IAS


രാഹുല്‍ഗാന്ധി അധ്യക്ഷപദമൊഴിഞ്ഞു;വൈകാതെ പുതിയ അധ്യക്ഷനെ കണ്ടെത്തണമെന്നും രാഹുല് - Janayugom Online\nHome / Latest News / രാഹുല്‍ഗാന്ധി അധ്യക്ഷപദമൊഴിഞ്ഞു;വൈകാതെ പുതിയ അധ്യക്ഷനെ കണ്ടെത്തണമെന്നും രാഹുല്\nPosted on July 03, 2019, 4:34 pm\nന്യൂഡല്‍ഹി; രാഹുല്‍ഗാന്ധി കോണ്‍ഗ്രസ് അധ്യക്ഷപദമൊഴിഞ്ഞു. അഭ്യൂഹങ്ങള്‍ക്കും തര്‍ക്കങ്ങള്‍ക്കും വിരാമമിട്ടാണ് രാജി. താനിപ്പോള് അധ്യക്ഷനല്ലെന്നും വൈകാതെ പുതിയ അധ്യക്ഷനെ കണ്ടെത്തണമെന്നും രാഹുല് പരസ്യമായി അറിയിച്ചു. താന് നേരത്തേതന്നെ തന്റെ രാജി നല്‍കിയിരുന്നതാണെന്നും രാഹുല് പാര്‍ലമെന്റിനുവെളിയില് മാധ്യമപ്രവര്‍ത്തകരോട് പറഞ്ഞു. പിന്നീട് തന്റെ4പേജുകളുള്ള രാജിക്കത്ത് രാഹുല് ഗാന്ധി തന്നെയാണ് ട്വിറ്ററിലൂടെ പുറത്തുവിട്ടത്.\n2017ല് കോണ്‍ഗ്രസ് അധ്യക്ഷ പദത്തിലേറിയ രാഹുല് ലോക് സഭാതിരഞ്ഞെടുപ്പിലെ പാര്‍ട്ടിയുടെ മോശം പ്രകടനത്തിന്റെ പേരില് കഴിഞ്ഞ മേയ് 25് നടന്ന കോണ്‍ഗ്രസ് വര്‍ക്കിംങ് കമ്മിറ്റിയിലാണ് രാജി പ്രഖ്യാപിച്ചത്. എന്നാല് കമ്മിറ്റി ഏകകണ്ഠമായി ആവശ്യം നിരസിച്ചു. പിന്നീട് രാഹുലിനെതീരുമാനത്തില് നിന്നും പിന്മാറ്റാന് മുതിര്‍ന്ന നേതാക്കളും മുഖ്യമന്ത്രിമാരും സാധാരണ പ്രവര്‍ത്തകരും ശ്രമം നടത്തിയിരുന്നു. ഇന്നലെ പാര്‍ട്ടി ആസ്ഥാനത്തിനുമുന്നില് ആത്മഹത്യാശ്രമം വരെ നടന്നു. എന്നാല് രാഹുല് നിലപാടില് ഉറച്ചുനില്‍ക്കുകയും ഗാന്ധിക്കുടുംബത്തിന് പുറത്ത് ഒരാളെ അധ്യക്ഷനാക്കണമെന്ന അഭിപ്രായം വ്യക്തമാക്കുകയും ചെയ്തു.\nകോണ്‍ഗ്രസിന് 52 സീറ്റുകള്‍മാത്രമാണ് ലഭിച്ചതെന്നത് അധ്യക്ഷപദത്തില് ഏറെ വിയര്‍പ്പൊഴുക്കിയ രാഹുലിനെ അപമാനത്തിലാക്കി. 2014ല് ലഭിച്ചതിനേക്കാള് കേവലം എട്ടുസീറ്റുകള് മാത്രമാണ് കോണ്‍ഗ്രസിന് നേടാനായത്.\nഅതേസമയം ഇനി പിന്മാറ്റമില്ലെന്ന് വ്യക്തമായതോടെ പുതിയ അധ്യക്ഷനെ നിശ്ചയിക്കാനുള്ള ചര്‍ച്ചകള് കോണ്‍ഗ്രസില് സജീവമായി. മുന് ആഭ്യന്തര മന്ത്രിയും മുതിര്‍ന്ന നേതാവുമായ സുശീല്‍കുമാര് ഷിന്‍ഡേ, രാജസ്ഥാന് മുഖ്യമന്ത്രി അശോക് ഗെലോട്ട് എന്നിവരുടെ പേരുകളാണ് സജീവ പരിഗണനയില്. ഇതോടൊപ്പം പ്രവര്‍ത്തക സമിതിയില് ഉള്‍പ്പെടെ സമൂല അഴിച്ചുപണിയ്ക്കാണ് കോണ്‍ഗ്രസ് നേതൃത്വം ഒരുങ്ങുന്നത്.\nരാഹുലും സോണിയാ ഗാന്ധിയും ശനിയാഴ്ച വിദേശത്തേക്ക് പോകുകയാണ്. ഈ സാഹചര്യത്തില് പുതിയ അധ്യക്ഷനെ ഈയാഴ്ച തന്നെ തീരുമാനിക്കാന് ആലോചനയുണ്ട്. രണ്ടു ദിവസത്തിനുള്ളില് പ്രവര്‍ത്തക സമിതി ചേരാന് കഴിഞ്ഞില്ലെങ്കില് അടുത്ത ബുധനാഴ്ച രാഹുല് മടങ്ങിവന്നാലുടന് പുതിയ അധ്യക്ഷനെ തെരഞ്ഞെടുത്തെക്കും.\nഗാന്ധി കുടുംബത്തിന് നിയന്ത്രിക്കാന് കഴിയുന്ന സൗമ്യവ്യക്തിത്വമുള്ള നേതാക്കളെന്ന നിലയിലാണ് പിന്നോക്ക സമുദായാംഗമായ സുശീല് കുമാര് ഷിന്‍ഡേ, രാജസ്ഥാനില് നിന്നുള്ള അശോക് ഗെലോട്ട് എന്നിവരുടെ പേരുകള് പരിഗണനയിലുള്ളത്. ഗെലോട്ടിനെ പരിഗണിച്ചാല് നേട്ടം രണ്ടാണ്. രാജസ്ഥാനില് നിന്നും അവിടത്തെ കോണ്‍ഗ്രസ് പ്രവര്‍ത്തരുടെ ആവശ്യം പരിഗണിച്ച് സച്ചിന് പൈലറ്റിനുവേണ്ടി മുഖ്യമന്ത്രിയായ ഗെലോട്ടിനെ മാറ്റുക എന്ന ഉദ്യേശ്യവും ഇതിനു പിന്നിലുണ്ട്. ഇത്തരം ആവശ്യം അവിടെനിന്നും ഉയര്‍ന്നു കഴിഞ്ഞു.\nലോകകപ്പിനു ശേഷം എം എസ് ധോണി വിരമിച്ചേക്കും\nമഹാരാഷ്ട്രയിലെ അണക്കെട്ട് തകര്‍ന്ന് മരണം ഒമ്പതായി


മമ്മൂട്ടിക്കൊപ്പം പട്ടണത്തില് ഭൂതം\n| Published: Monday, May 19, 2008, 14:27 [IST]\nപട്ടണത്തില് ഭൂതം എന്ന ജോണി ആന്റണി ചിത്രത്തിലാണ് മമ്മൂട്ടിയുടെ നായികയായി കാവ്യ പ്രത്യക്ഷപ്പെടുന്നത്. കാവ്യയുടെ ആദ്യ നായകനും മമ്മൂട്ടിയായിരുന്നുവെന്ന് വേണമെങ്കില് പറയാം. അഴകിയ രാവണന് എന്ന ചിത്രത്തിലെ നായികയുടെ ബാല്യകാലവേഷം ചെയ്തത് കാവ്യയാണ്. ഭാനുപ്രിയ അവതരിപ്പിച്ച കഥാപാത്രത്തിന്റെ ബാല്യകാലത്ത് അവളെ മോഹിച്ച കുട്ടിശങ്കരനാണ് പിന്നീട് ശങ്കര്‍ദാസായി വളര്‍ന്നത്.\nട്വെന്റി ട്വെന്റി എന്ന ബ്രഹ്മാണ്ഡ ചിത്രത്തിലും കാവ്യ സൂപ്പര്‍താരങ്ങള്‍ക്കൊപ്പം പ്രത്യക്ഷപ്പെടുന്ന ഒരു സീനുണ്ടത്രേ. മമ്മൂട്ടിയും മോഹന്‍ലാലും സുരേഷ് ഗോപിയും പ്രത്യക്ഷപ്പെടുന്ന ഒരു സീനില് അവര്‍ക്കൊപ്പം അഭിനയിക്കാന് ഭാഗ്യമുണ്ടായതിന്റെ ത്രില്ലും കാവ്യയ്ക്കുണ്ട്.\nകങ്കാരു എന്ന പ്രിഥ്വിരാജ് ചിത്രമാണ് കാവ്യയുടേതായി ഒടുവില് പുറത്തു വന്നത്. അതിനുശേഷം ഒരിടവേള താന് മനപ്പൂര്‍വം സൃഷ്ടിച്ചതാണെന്ന് കാവ്യ പറയുന്നത് നമുക്കും വിശ്വസിക്കാം. കാവ്യയെപ്പോലൊരു നടിക്ക് മലയാളത്തില് അവസരങ്ങള്‍ക്ക് പഞ്ഞമുണ്ടാകേണ്ട കാര്യമില്ല.\nഒരുകാലത്തെ ഭാഗ്യജോഡികളായി കണക്കാപ്പെട്ടിരുന്നതാണ് ദിലീപ് കാവ്യ ടീം. ജോഷിയുടെ ലയണ് എന്ന ചിത്രത്തിനു ശേഷം ഇവരൊന്നിക്കുന്ന ചിത്രത്തെക്കുറിച്ചൊന്നും കേള്‍ക്കാനില്ല.\nസ്ക്കൂള് യുവജനോത്സവ വേദികളില് നിന്ന് വാരിക്കൂട്ടിയ പുരസ്കാരങ്ങളുടെ കരുത്തോടെയാണ് കാവ്യ സിനിമയില് എത്തിയത്. എന്നാല് ഇതുവരെ കൊളളാവുന്ന അവാര്‍ഡൊന്നും കാവ്യയെ തേടിയെത്തിയിട്ടില്ല. പെരുമഴക്കാലത്തിലെ അഭിനയം അവാര്‍ഡിന് പരിഗണിക്കപ്പെട്ടെങ്കിലും ആ ചിത്രത്തിലെ മീരാ ജാസ്മിന്റെ പ്രകടനത്തിനായിരുന്നു നറുക്ക് വീണത്.\nയുവതാര ചിത്രങ്ങളിലെ അപ്രധാന വേഷങ്ങള് കളിച്ച് കാവ്യയും മടുത്തു കാണണം. സൂപ്പര്‍താര ചിത്രങ്ങളിലും നായികയ്ക്ക് ചെയ്യാന് പ്രത്യേകിച്ച് സംഭവമൊന്നും ഇക്കാലത്തുണ്ടെന്ന് തോന്നുന്നില്ല. ഛോട്ടാ മുംബെയില് ഭാവനയും അണ്ണന്‍തമ്പിയിലും പോത്തന്‍വാവയിലും മായാവിയിലുമൊക്കെ ഗോപികയും ചെയ്തതുപോലുളള വേഷങ്ങളാകാതിരിക്കട്ടെ കാവ്യയെ കാത്തിരിക്കുന്നത് എന്ന് നമുക്ക് ആശംസിക്കാം.\nStory first published: Monday, May 19, 2008, 14:27 [IST]